Štokholmský program sa zameriava na občanov
Inštitúcie
2009-10-01 - 14:59
Ilustrácia policajnej spolupráce Francúzska a Belgicka © European Community Aké práva máte v prípade, že vás zatknú v inej krajine EÚ?
Ako by mala spolupracovať polícia, aby sa v členských štátoch zabránilo teroristickým útokom?
Ako zabezpečiť, že krajiny EÚ budú udeľovať azyl za rovnakých podmienok?
Odpovede na tieto otázky má priniesť Štokholmský program.
Švédske predsedníctvo dúfa, že sa ho podarí schváliť do konca tohto roka.
Európska únia schvaľuje každých päť rokov dokument, ktorý určuje podmienky policajnej, súdnej a colnej spolupráce krajín EÚ.
Štokholmský program, ktorý by sa mal venovať aj azylovej, imigračnej a vízovej politike, by mal platiť do roku 2014.
Občan v centre záujmu
V porovnaní s predchádzajúcimi programami z Tampere a Haagu by sa švédske predsedníctvo EÚ chcelo zamerať najmä na občanov.
Veľká časť podmienok spolupráce sa tak bude týkať občianskych práv, bezpečnosti či solidárneho prístupu k imigrácii.
Občan by mal pocítiť zlepšenia v troch oblastiach:
v boji proti cezhraničnej kriminalite
vo zvýšenej bezpečnosti pri dodržaní základných ľudských práv
v lepšie riadenej imigračnej politike
Čo bude nasledovať
Predsedníctvo už v súčasnosti rokuje s europoslancami o tom, ako by mal program vyzerať.
(Videozáznam z 30. septembra nájdete na nižšie uvedenom odkaze.)
Prvý návrh z dielne parlamentných výborov bude predstavený 8. októbra na spoločnej schôdzi výborov pre občianske slobody, právne a ústavné veci.
Koncom októbra predloží svoj návrh aj švédske predsedníctvo.
Nasledovať budú vzájomné rokovania a do procesu budú v polovici novembra zapojené aj národné parlamenty každej krajiny EÚ.
Europoslanci by o definitívnom texte mali hlasovať na plenárnom zasadnutí v novembri a krajiny EÚ na samite v decembri.
20090925STO61219 Švédske predsedníctvo: Štokholmský program (anglicky) Európska komisia o programe EÚ: sloboda, bezpečnosť a spravodlivosť (anglicky) Výbor EP pre občianske slobody Video: Rokovanie poslancov so švédskym predsedníctvom (30. september) Ďalšie články na tému spravodlivosť a občianske záležitosti
SK
1
PHOTO
20090515PHT55943.jpg
SK
2
LINK
http://www.se2009.eu/en/the_presidency/about_the_eu/justice_and_home_affairs/1.1965
SK
3
LINK
http://eur-lex.europa.eu/LexUriServ/LexUriServ.do?uri=COM:2009:0262:FIN:SK:PDF
SK
4
LINK
http://ec.europa.eu/justice_home/fsj/intro/fsj_intro_en.htm
SK
5
LINK
/activities/committees/homeCom.do?language=SK&body=LIBE
SK
6
LINK
/wps-europarl-internet/frd/vod/player?eventCode=20090930-1500-COMMITTEE-LIBE&byLeftMenu=researchcommittee&category=COMMITTEE&format=wmv&language=sk
SK
7
LINK
/news/public/documents_par_theme/902/default_sk.htm
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
