ÚSTNA OTÁZKA H-0260/09
pre hodinu otázok na schôdzi v septembri 2009
v súlade s článkom 116 rokovacieho poriadku
predkladá:
Marian Harkin
Komisii
Vec: Environmentálne právne predpisy
Vzhľadom na to, že za posledných 30 rokov prijala Európska komisia značné množstvo rôznych environmentálnych opatrení s cieľom zlepšiť kvalitu životného prostredia a že naše životné prostredie možno chrániť len vtedy, ak členské štáty riadne splnia to, čo sa zaviazali vykonať na európskej úrovni, aké kroky podnikne Komisia, aby povzbudila členské štáty k ďalšej podpore poľnohospodársko-environmentálnych programov ako napríklad Programu ochrany životného prostredia na vidieku (REPS) v Írsku, ktorý sa snaží podnietiť poľnohospodárov k vykonávaniu poľnohospodárskych činností spôsobom šetrným k životnému prostrediu a k zlepšeniu existujúcich fariem z hľadiska životného prostredia?
Súhlasí Komisia v tejto súvislosti s tým, že rozhodnutie prestať podporovať nových členov REPS 4 v Írsku je v rozpore s cieľmi EÚ v oblasti životného prostredia?
