KONEČNÉ ZNENIE
A6-0409/2006
23.11.2006
*
SPRÁVA
o návrhu rozhodnutia Rady, ktorým sa mení a dopĺňa rozhodnutie 90/424/EHS o výdavkoch na veterinárnom úseku
(KOM(2006)0273 – C6‑0199/2006 – 2006/0098(CNS))
Výbor pre poľnohospodárstvo a rozvoj vidieka
Spravodajkyňa:
Ilda Figueiredo
PE 378.575v02-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo pomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU Error!
Bookmark not defined.
DÔVODOVÁ SPRÁVA..............................................................
Error!
Bookmark not defined.
POSTUP......................................................................................
Error!
Bookmark not defined.
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu rozhodnutia Rady, ktorým sa mení a dopĺňa rozhodnutie 90/424/EHS o výdavkoch na veterinárnom úseku
( KOM(2006)0273 – C6‑0199/2006 – 2006/0098(CNS) )
(Konzultačný postup)
Európsky parlament ,
– so zreteľom na návrh Komisie pre Radu ( KOM(2006)0273 )
Ú. v.
C ... / Zatiaľ neuverejnené v úradnom vestníku. ,
– so zreteľom na článok 37 Zmluvy o ES, v súlade s ktorým Rada konzultovala s Európskym parlamentom ( C6‑0199/2006 ),
– so zreteľom na článok 51 rokovacieho poriadku,
– so zreteľom na správu Výboru pre poľnohospodárstvo a rozvoj vidieka ( A6‑0409/2006 ),
1. schvaľuje zmenený a doplnený návrh Komisie;
2. vyzýva Komisiu, aby zodpovedajúco zmenila svoj návrh v súlade s článkom 250 ods. 2 Zmluvy o ES;
3. vyzýva Radu, aby oznámila Európskemu parlamentu, ak má v úmysle odchýliť sa od ním schváleného textu;
4. vyzýva na začatie zmierovacieho konania v zmysle Spoločného vyhlásenia zo 4. marca 1975 v prípade, ak má Rada v úmysle odchýliť sa od ním schváleného textu;
5. žiada Radu o opätovnú konzultáciu, ak má v úmysle podstatne zmeniť návrh Komisie;
6. poveruje svojho predsedu, aby túto pozíciu postúpil Rade a Komisii.
Text predložený Komisiou
Pozmeňujúce a doplňujúce návrhy Európskeho parlamentu
Pozmeňujúci a doplňujúci návrh
1
ODÔVODNENIE 8 A (nové)
(8 a) Vie sa len málo o tom, čo sa stalo s programami na boj, eradikáciu a monitorovanie niektorých chorôb zvierat v členských štátoch.
Pozmeňujúci a doplňujúci návrh
2
ODÔVODNENIE 8 B (nové)
(8 b) Členské štáty, týka sa to aj susedských štátov, volia rôzne postupy pri zvládaní tých istých chorôb, čo môže ovplyvniť účinnosť prijatých opatrení.
Pozmeňujúci a doplňujúci návrh
3
ODÔVODNENIE 8 C (nové)
(8 c) Osobitná pozornosť by mala byť venovaná mimoriadnym situáciám, ktoré si vyžadujú náhle a nepredvídané uvoľnenie veľmi veľkých finančných zdrojov.
Pozmeňujúci a doplňujúci návrh
4
ČLÁNOK 1 BOD 2 Článok 16 písmeno a a) (nové) (Rozhodnutie 90/424/ES)
(a a) Podpora akcií na šírenie osvedčených postupov a nabádanie k predkladaniu spoločných programov dvoch alebo viacerých členských štátov a hraničných regiónov tam, kde sa takéto opatrenie ukázalo ako dôležité pre prevenciu, boj, eradikáciu a monitorovanie nákazlivých chorôb zvierat vrátane zoonóz.
Pozmeňujúci a doplňujúci návrh
5
ČLÁNOK 1 BOD 4 Článok 24 odsek 1 pododsek 2 (Rozhodnutie 90/424/EHS)
Tento zoznam uvedený v prílohe sa môže meniť a dopĺňať v súlade s postupom uvedeným v článku 41, a najmä s ohľadom na objavujúce sa choroby zvierat, ktoré predstavujú riziko pre zdravie zvierat a nepriamo aj pre zdravie verejnosti.
Tento zoznam uvedený v prílohe sa môže aktualizovať iba po súhlase Európskeho parlamentu a Rady.
Výnimočne sa môže meniť a dopĺňať v súlade s postupom uvedeným v článku 41, ak ide o objavujúce sa choroby zvierat, ktoré predstavujú riziko pre zdravie zvierat a nepriamo aj pre zdravie verejnosti.
Odôvodnenie
Vylúčenie chorôb zo zoznamu musí aj naďalej spadať do právomoci Rady a Európskeho parlamentu.
Pozmeňujúci a doplňujúci návrh
6
ČLÁNOK 1 BOD 4 Článok 24 odsek 1pododsek 2 A (nový) (Rozhodnutie 90/424/ES)
Členské štáty však môžu v závislosti od svojej špecifickej situácie predkladať vnútroštátne programy na boj, eradikáciu a monitorovanie nákazlivých chorôb zvierat a zoonóz., ktoré budú financované Európskou úniou.
Pozmeňujúci a doplňujúci návrh
7
ČLÁNOK 1 BOD 4 Článok 24 odsek 2 pododsek 1 (Rozhodnutie 90/424/EHS)
Každoročne najneskôr do 31. marca predkladajú členské štáty Komisii ročné alebo viacročné programy na obdobie začínajúce v nasledujúcom roku, na ktoré žiadajú finančný príspevok Spoločenstva.
Každoročne najneskôr do 31. apríla predkladajú členské štáty Komisii ročné alebo viacročné programy na obdobie začínajúce v nasledujúcom roku, na ktoré žiadajú finančný príspevok Spoločenstva.
Pozmeňujúci a doplňujúci návrh
8
ČLÁNOK 1 BOD 4 Článok 24 odsek 2 pododsek 2 (Rozhodnutie 90/424/EHS)
Programy predložené po 31. marci nie sú oprávnené na financovanie v nasledujúcom roku.
Programy predložené po 31. apríli nie sú oprávnené na financovanie v nasledujúcom roku.
Or. pl
Pozmeňujúci a doplňujúci návrh
9
ČLÁNOK 1 BOD 5 Článok 26 odsek 1 a (nový) (Rozhodnutie 90/424/EHS)
Mimoriadne situácie, ktoré si vyžadujú náhle a nepredvídané uvoľnenie veľmi veľkých finančných zdrojov sú vždy akceptované a nevzťahujú sa na ne lehoty uvedené v tomto rozhodnutí.
Pozmeňujúci a doplňujúci návrh
10
ČLÁNOK 1 BOD 7 A (nový) Článok 43 a (Rozhodnutie 90/424/EHS
7 a) Článok 43 a nahrádza nasledujúci text:
„Článok 43a
Každé štyri roky predloží Komisia Európskemu parlamentu a Rade správu o zdravotnej situácii zvierat a nákladovej efektívnosti implementácie programov v rôznych členských štátoch vrátane podrobných údajov o prijatých kritériách.“
Pozmeňujúci a doplňujúci návrh
11
ČLÁNOK 2
Rozhodnutie Rady 90/638/EHS sa ruší dátumom nadobudnutia účinnosti rozhodnutia, ktorým sa stanovujú kritériá uvedené v treťom pododseku článku 24 ods.2 rozhodnutia 90/424/EHS a podrobné pravidlá uvedené v článku 24 ods.10 daného rozhodnutia.
Rozhodnutie Rady 90/638/EHS sa ruší dátumom nadobudnutia účinnosti rozhodnutia, ktorým sa stanovujú kritériá uvedené v treťom pododseku článku 24 ods.2 rozhodnutia 90/424/EHS a podrobné pravidlá uvedené v článku 24 ods.10 daného rozhodnutia bez toho, aby bolo dotknuté zachovanie postupu v článku 41 rozhodnutia 90/424/EHS a možnosť Európskeho parlamentu vyjadriť sa pri každej úprave platných kritérií.
Pozmeňujúci a doplňujúci návrh
12
PRÍLOHA ZARÁŽKY 20 A AŽ 20 H (nové)
— leukóza hovädzieho dobytka
— ochorenie Newcastle
— Aujeszkyho ochorenie
— brucelóza ošípaných
— bovínny herpes typu 1 (BHV1)
— Maedi visna
— paratuberkulóza
— Mykoplasma gallisepticum
DÔVODOVÁ SPRÁVA
I - Návrh Komisie
Komisia jasne uvádza, že cieľom tohto návrhu nie je zmeniť politiku o eradikácii, kontrole a monitorovaní chorôb zvierat a zoonóz, ale len aktualizovať niektoré nástroje, ktoré súvisia s politikou Spoločenstva pre zdravie zvierat.
Komisia odvtedy oznámila, že čoskoro predloží správu o politike v oblasti zdravia zvierat, aby mohlo dôjsť k celkovému hodnoteniu s možnosťou uskutočnenia ďalekosiahlejších zmien v platných právnych predpisoch.
Dovtedy, vzhľadom na vstup do platnosti nového rozpočtového rámca, sa Komisia zameriava na potrebu niektorých okamžitých zmien v konkrétnych bodoch s cieľom zlepšenia postupu.
Komisia zdôrazňuje tri pozmeňujúce a doplňujúce návrhy k rozhodnutiu Rady 90/424/EHS:
- zmenu postupov financovania národných programov eradikácie a monitorovania chorôb zvierat Spoločenstvom v súvislosti s niektorými výdavkami vo veterinárnej oblasti;
- zavedenie možnosti, prostredníctvom ktorej by mohlo Spoločenstvo schváliť a financovať viacročné programy eradikácie, kontroly a monitorovania chorôb zvierat a zoonóz na základe pozmeňujúceho a doplňujúceho návrhu k článku 24;
- aktualizácia, čo do rozsahu, platných finančných opatrení zameraných na zlepšenie informačnej politiky v oblasti zdravia zvierat a bezpečnosti potravín živočíšneho pôvodu, po prvé využitím integrovaného počítačového veterinárneho systému TRACES (systém slúžiaci na monitorovanie premiestňovania živých zvierat a na monitorovanie dovozov do EÚ), pozmenením a doplnením článku 37a s cieľom zohľadniť technické úpravy pri integrovaní systému Animo do nového systému TRACES, a po druhé pozmenením a doplnením článku 16 s cieľom rozšíriť rozsah informačnej politiky.
Je potrebné poznamenať, že boli predložené pozmeňujúce a doplňujúce návrhy k vyššie uvedenému rozhodnutiu o nákazlivých chorobách zvierat, pričom sa navrhuje aby bol platný zoznam pre ktorý môže byť udelená finančná podpora Spoločenstva a ktorý v súčasnosti obsahuje 23 endemických chorôb zvierat a 8 zoonóz alebo epizootík, zredukovaný na 20 chorôb.
S cieľom zjednodušiť platnú legislatívu Komisia takisto navrhuje zrušenie rozhodnutia Rady 90/638/EHS, ktorým sa stanovujú kritériá Spoločenstva na eradikáciu a monitorovanie niektorých chorôb zvierat nahradením týchto kritérií novými technickými kritériami (uvedenými v prílohách nového momentálne prerokúvaného rozhodnutia), ktoré Komisia neskôr plánuje zmeniť na kritériá a štandardné požiadavky obsahovej stránky programov.
Komisia túto zmenu navrhuje vykonať prostredníctvom svojho rozhodnutia, ktoré by následne mohlo byť pozmenené a doplnené podľa vôle Komisie, avšak bez zapojenia Parlamentu do rozhodovacieho procesu.
II - Hodnotenie a pozmeňujúce a doplňujúce návrhy spravodajkyne
Návrh Komisie obsahuje niektoré pozitívne prvky, najmä s ohľadom na možnosť schvaľovania viacročných programov, hoci takýto postup je neodvratný vzhľadom na vstup do platnosti nariadenia (ES) č. 882/2004 z 29. apríla 2004 (článok 41), ktorého časový rámec implementácie je v tomto kontexte stanovený na rok 2008.
Zdá sa preto pravdepodobné, že tento pozmeňujúci návrh bude platný len jeden rok, a teda dochádza k istým pochybnostiam o tom, ako v tejto veci postupovať.
Malo by sa pozmeniť a doplniť rozhodnutie 90/424/EHS alebo by sa skôr mala pripraviť realizácia nariadenia č. 882/2004, čo je veľmi komplexnou úlohou?
Rozšírenie rozsahu oprávnených výdavkov v oblasti (počítačových) informačných systémov je v zásade vhodným opatrením.
Monitorovanie premiestňovania živých zvierat (obchod v rámci Spoločenstva) je kľúčovým nástrojom pri prevencii výskytu nových nákazlivých chorôb na konkrétnom území.
Veľmi užitočným nástrojom kontroly šírenia chorôb by preto bola európska databáza umiestnená na serveri s dostatočnou kapacitou, tak aby ju mohli naraz používať všetci európski užívatelia (systém TRACES); je pomalý; chýbajú mu štatistické moduly; nemá automatický filter, ktorý by zabránil pohybu zvierat medzi oblasťami s hygienickým obmedzením a oblasťami bez obmedzenia.
Keďže problém je naliehavý, je potrebné nájsť finančné zdroje na rozvoj systému TRACES.
Tieto finančné prostriedky však nemožno nájsť v inom kontexte, ako je toto rozhodnutie.
Rozšírenie rámca rozhodnutia 90/424/EHS o „bezpečnosť potravín živočíšneho pôvodu“ a „financovanie informačnej politiky v oblasti ochrany zvierat“ znamená v kontexte prípravy rozhodnutia, ktoré upravuje iné (skoršie) rozhodnutie týkajúce sa výhradne podpory výdavkov vzniknutých pri boji s nákazlivými chorobami, úplnú transformáciu princípov pôvodného rozhodnutia (90/424/EHS).
Pôsobnosť rozhodnutia 90/424/EHS sa vzťahovala výlučne na finančnú podporu udeľovanú krajinám postihnutým nákazlivými chorobami so závažnými dôsledkami na živočíšnu výrobu.
V kontexte tejto prechodnej situácie sa teda narušenie pôvodných princípov legislatívy nezdá byť na mieste.
Nové predpisy v oblasti oprávnených výdavkov budú mať za následok, že z už teraz veľmi komplexnej legislatívy sa stane ešte väčšmi zaťažujúci byrokratický proces.
Otázky dobrých životných podmienok zvierat a bezpečnosti potravín živočíšneho pôvodu sú vskutku dôležité, avšak nie v kontexte nákazlivých chorôb zvierat.
Existujú niektoré nákazlivé choroby zvierat, ktoré sa prenášajú potravou (brucelóza, tuberkulóza, salmonelóza a kolibacilóza), avšak princíp, na ktorom je založené financovanie opatrení na boj s chorobami zvierat, súvisí predovšetkým so zmiernením poškodenia poľnohospodárov v prípadoch, keď ich zvieratá musia byť zničené, ak majú nákazlivú chorobu, ktorá sa ľahko šíri.
Je zrejmé, že nepriamo sa takto poskytujú záruky s ohľadom na bezpečnosť potravín, avšak je to len druhoradý zámer.
Existujú navyše osobitné programy určené na podporu opatrení ochrany zvierat a opatrení na podporu zdravia a bezpečnosti potravín.
Dodatočná finančná podpora spojená s dobrými životnými podmienkami zvierat a bezpečnosťou potravín živočíšneho pôvodu by nemala byť súčasťou tohto návrhu na zmenu rozhodnutia 90/424/EHS.
Neexistuje definícia kritérií, podľa ktorých by mohol byť zmenený zoznam oprávnených chorôb, uvedený v prílohe, predovšetkým s ohľadom na uplatnenie konceptu objavujúcich sa chorôb zvierat.
Ak sa napríklad náhle rozšíri slintačka a krívačka v jednom členskom štáte, bude sa to považovať za objavujúcu sa chorobu?
Keďže táto choroba v súčasnosti neexistuje v EÚ, mohla by byť považovaná za objavujúcu sa, avšak za posledných sto rokov sa vyskytla vo všetkých členských štátoch.
Táto nesmierne vážna choroba sa nevyskytuje na zozname v prílohe.
Na to, aby mohli byť predložené viacročné alebo ročné programy neexistujú doteraz žiadne podmienky, ktoré by sa mali uplatniť na choroby alebo ktoré by mali krajiny spĺňať.
Za akých okolností sa majú tieto programy predkladať?
Osobitný dôraz by sa mal klásť na mimoriadne situácie, ktoré si vyžadujú náhle a nepredvídané uvoľnenie veľmi veľkých finančných zdrojov.
Príkladom je prepuknutie slintačky a krívačky v Spojenom kráľovstve v roku 2000.
Pre choroby tohto charakteru platí: o čo skôr a čím radikálnejšie sú opatrenia, tým účinnejší bude výsledok.
Na to je však potrebné zaviesť minimálnu finančnú rezervu, aby sa mohlo reagovať na katastrofy, ktoré sú náhle, zradné a nepredvídateľné.
Zoznam nákazlivých chorôb uvedených v prílohe sa odlišuje od pôvodného rozhodnutia.
Nasledujúce choroby boli zo zoznamu stiahnuté: slintačka a krívačka, leukóza hovädzieho dobytka, Aujeszkyho choroba, choroba Newcastle a choroba Teschen.
Najmenej tri zo stiahnutých chorôb sú závažným chorobami v Portugalsku.
Na odstránenie leukózy hovädzieho dobytka sa už okolo 20 rokov realizujú programy eradikácie, a až teraz sa Portugalsko nachádza v poslednom štádiu úplnej eradikácie.
Minulý rok bolo v Portugalsku zaznamenaných veľmi málo prípadov tejto choroby a predpokladá sa, že táto môže byť definitívne odstránená do jedného roku.
Ak bude táto leukóza hovädzieho dobytka vyradená z chorôb, ktoré môžu byť financované, môže to viesť k sprenevereniu vynaloženého úsilia a k nekontrolovanému šíreniu.
Choroba Newcastle je endémiou medzi divými vtákmi v Portugalsku a kedykoľvek sa môže preniesť na nezaočkovanú hydinu.
Hospodárske dôsledky tejto choroby na chov hydiny sú katastrofické.
Aujeszkyho choroba ošípaných, ktorá bola zo zoznamu vylúčená, je takisto zahrnutá do programu eradikácie v Portugalsku, kde neúspešná eradikácia znamená zákaz vyvážania ošípaných na niektoré trhy (EÚ a tretích krajín).
Brucelóza ošípaných je ďalšou chorobou, ktorá momentálne nie je uvedená na zozname a ktorá patrí medzi endemické choroby v Portugalsku a v Stredomorí s možným rovnakým negatívnym vplyvom na obchod.
Napríklad predaj plemena ošípaných Alentejana (dôležitého zdroja príjmov v tejto oblasti) môže byť postihnutý z dôvodu nedostatku programu monitorovania a eradikácie.
Na druhej strane sú do návrhu zaradené niektoré nové choroby, predovšetkým zoonózy (salmonelóza, kampylobakterióza a listerióza).
Kampylobakterióza je veľmi bežnou chorobou medzi obyvateľstvom v severnej Európe, ale vo významnom rozsahu sa nevyskytuje na juhu.
Väčšina plemien dobytka je zdravým prenášačom látky, ktorá túto chorobu spôsobuje u ľudí a nie je možné navrhnúť žiadny program na kontrolu alebo eradikáciu pre zvieratá.
Vzhľadom na uvedené sa domnievame, že zoznam zobral do úvahy záujmy, ktoré sa úplne nezhodujú so záujmami južných krajín, čo je prinajmenšom nevyrovnaný prístup.
Zoznam by bolo možné zredukovať na choroby, ktoré sú bežné vo všetkých členských štátoch, umožňujúc istú pružnosť pri zohľadňovaní regionálnych alebo štátnych zdravotných problémov.
Ďalej je potrebné zohľadniť:
- nedostatok informácií o tom, čo sa stalo s programami eradikácie, kontroly a monitorovania niektorých chorôb zvierat, v členských štátoch a potrebu pravidelne vypracovať správu o zdravotnej situácii zvierat a nákladovej efektívnosti súvisiacich programov;
- rôzne postupy, ktoré volia členské štáty, týka sa to aj susedských štátov, pri zvládaní tých istých chorôb, čo môže spôsobovať prekážky v zlepšení situácie alebo pri eradikácii choroby, tak ako to zdôrazňuje Federácia veterinárov Európy (FVE).
Príkladom môže byť klasický mor ošípaných: Krajiny ako Nemecko, Česká republika, Slovensko predložili program a požiadali o podporu eradikácie choroby, ale Poľsko nič také neurobilo.
FVE si kladie otázku o účinnosti takýchto programov, keďže je dobre známe, že táto choroba zvierat sa môže prenášať divými zvieratmi, ktoré očividne nepoznajú hranice;
- rôznorodá povaha programov, ktoré možno nezohľadňujú potreby susedských krajín:
- poskytovanie informácií pre chovateľov dobytka na ich vlastných farmách, čo môže napomôcť obmedzeniu šírenia chorôb zvierat.
Súčasné financie na túto požiadavku nepostačujú, preto je potrebné navýšenie zdrojov;
- časový termín na predkladanie programov (31. marec) je ťažko realizovateľný.
Mal by sa preto zachovať pôvodný termín – 31. máj.
- potreba poskytovať Parlamentu informácie o vývoji situácie a potreba nového rozhodnutia, v prípade, že dôjde k zmenám kritérií stanovených v prílohe tohto rozhodnutia;
- ujasnenie pojmov použitých v rôznych jazykových verziách zvolením jedného slovného spojenia, ktoré sa považuje za najsprávnejšie: „nákazlivé choroby zvierat vrátane zoonóz“, keďže všetky zoonózy sú nákazlivé choroby zvierat a ľudí, a toto rozhodnutie sa vzťahuje len na nákazlivé choroby zvierat so závažným vplyvom na zdravie obyvateľstva a na hospodárstvo.
POSTUP
Názov
Návrh rozhodnutia Rady, ktorým sa mení a dopĺňa rozhodnutie 90/424/EHS o výdavkoch na veterinárnom úseku
Referenčné čísla
KOM(2006)0273 – C6‑0199/2006 – 2006/0098(CNS)
Dátum konzultácie s EP
22.6.2006
Gestorský výbor dátum oznámenia na schôdzi
AGRI 4.7.2006
Výbory požiadané o stanovisko dátum oznámenia na schôdzi
BUDG 4.7.2006
ENVI 4.7.2006
Bez predloženia stanoviska dátum rozhodnutia
BUDG 5.7.2006
ENVI 14.6.2006
Spravodajca dátum menovania
Ilda Figueiredo 21.6.2006
Prerokovanie vo výbore
2.10.2006
22.11.20060
Dátum prijatia
22.11.2006
Výsledok záverečného hlasovania
+:
–:
0:
30
Poslanci prítomní na záverečnom hlasovaní
Vincenzo Aita, Thijs Berman, Giuseppe Castiglione, Joseph Daul, Albert Deß, Gintaras Didžiokas, Michl Ebner, Carmen Fraga Estévez, Jean-Claude Fruteau, Friedrich-Wilhelm Graefe zu Baringdorf, Ioannis Gklavakis, Lutz Goepel, Bogdan Golik, Esther Herranz García, Gábor Harangozó, Heinz Kindermann, Albert Jan Maat, Diamanto Manolakou, Mairead McGuinness, Rosa Miguélez Ramos, María Isabel Salinas García, Brian Simpson, Witold Tomczak, Kyösti Virrankoski, Andrzej Tomasz Zapałowski
Náhradníci prítomní na záverečnom hlasovaní
Pilar Ayuso, Bernadette Bourzai, Ilda Figueiredo, Wiesław Stefan Kuc, Jan Mulder
Náhradníci (čl. 178 ods. 2) prítomní na záverečnom hlasovaní
Dátum predloženia
23.11.2006
Poznámky (údaje, ktoré sú k dispozícii iba v jednej jazykovej verzii)
...
