Naživo: Rozprava o plynovode Nabucco a solárnej elektrárni na púšti
Energetika
2009-09-16 - 21:01
Solárna elektráreň na púšti by pomohla EÚ diverzifikovať energetické zdroje © BELGA_AFP PHOTO_CRISTINA QUICLER Krajiny Európskej únie sú priveľmi závislé od dovozu ruského zemného plynu.
Dva nové európske projekty by mali tento trend zvrátiť.
Vo štvrtok 17. septembra budú na plenárnom zasadnutí o plynovode Nabucco a solárnej elektrárni Desertec diskutovať aj europoslanci.
Európska únia dováža viac než polovicu energie, ktorú spotrebúva.
Rusko napríklad dodáva 42 % zemného plynu, pričom až v 8 z 10 prípadoch vedie trasa plynovodu cez Ukrajinu, s ktorou viedlo v ostatnú zimu spor.
Viaceré krajiny EÚ, najmä vo východnej časti, sú pritom úplne závislé od dovozu energetických zdrojov z Ruska.
Orientácia na jedného obchodného partnera môže byť riziková.
Európska únia sa preto rozhodla získať viac dodávateľov energie.
Jedným z projektov je výstavba plynovodu Nabucco.
Projekt Nabucco
Infraštruktúra by mala do EÚ privádzať plyn, ktorý nepochádza z Ruska.
S najväčšou pravdepodobnosťou by sa dodávateľom stal Azerbajdžan, prípadne Irak, Turkmenistan či Irán.
3 Plynovod s dĺžkou 3 300 km by mal prechádzať územím Turecka, Bulharska, Rumunska, Maďarska a Rakúska.
Ročne by tak EÚ mohla dovážať až 30 miliárd metrov kubických kaspického plynu.
To síce predstavuje len 5 až 10 % celkového dopytu, jednalo by sa však o prvú "symbolickú" lastovičku.
V júli podpísalo medzivládnu dohodu o právnom rámci k projektu všetkých päť tranzitných krajín.
Výstavba by mala začať v roku 2011, pričom prvé metre kubické kaspického plynu by EÚ mohla využívať už o tri roky neskôr.
Európska únia medzitým odsúhlasila investíciu do projektu vo výške 200 miliónov eur.
Solárna elektráreň na púšti
Aj druhý energetický projekt sa dostal bližšie k realizácii v júli tohto roka.
Skupina európskych firiem totiž s Nadáciou Desertec podpísala memorandum o porozumení, ktorého cieľom je výstavba solárnej elektrárne.
Práve nevyužitý potenciál už dlhodobo láka vedcov aj politikov.
Púšte v okolí trópov totiž za 6 hodín získajú zo slnka viac energie, než je ľudstvo schopné vyrobiť za celý rok.
Podľa odhadov by solárna elektráreň v púšťach severnej Afriky mohla do roku 2050 pokrývať až 15 % európskej spotreby.
Sledujte naživo
Priamy prenos z rozpravy môžete sledovať v slovenskom jazyku vo štvrtok o 09:00.
20090915STO60688 Priamy prenos Program zasadnutia Webstránka EÚ o energetike (anglicky) Koncept výstavby solárnej elektrárne (anglicky) Vodíková iniciatíva (anglicky) Partnerstvo k výstavbe solárnej elektrárne (anglicky) Projekt Nabucco
SK
1
PHOTO
20090915PHT60672.jpg
SK
2
LINK
/wps-europarl-internet/frd/live/live-video?language=sk
SK
4
LINK
http://www.energy.eu/
SK
5
LINK
http://www.desertec.org/fileadmin/downloads/DESERTEC-WhiteBook_en_small.pdf
SK
6
LINK
http://www.desertenergyproject.net/EU_Initiative.pdf
SK
7
LINK
/intcoop/empa/committee_econ/docs21_01_2008/kniessolarpower_en.pdf
SK
8
LINK
http://www.nabucco-pipeline.com/
-//EP//TEXT AGENDA 20090917 SIT NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
