Prekladatelia v EP: 100 tisíc strán mesačne v 23 jazykoch
Inštitúcie
2012-02-22 - 11:14
Prekladatelia v EP majú herkulovskú úlohu.
Ako môže Európsky parlament fungovať, keď pracuje v 23 rôznych jazykoch?
Je to vďaka prekladateľom, ktorí svojou prácou deň čo deň pomáhajú poslancov a zamestnancov pri porozumení.
Pri príležitosti Medzinárodného dňa materinských jazykov, ktorý sa slávi 21. februára, nám stážisti povedali viac o tom ako vyzerá prekladateľská práca v Parlamente,
Európska únia má 23 úradných jazykov.
V Európskom parlamente musí byť každý zvolený poslanec schopný pracovať vo svojom vlastnom jazyku a občania musia mať možnosť sledovať parlamentné činnosti aj bez odbornej jazykovej kvalifikácie.
Prekladatelia majú teda herkulovskú úlohu.
Zahŕňa preklady dokumentov na schôdze, parlamentné otázky, uznesenia, doplňovacie a pozmeňovacie návrhy.
Na prekladoch viac ako 100 tisíc strán mesačne pracuje pre Parlament 700 prekladateľov a 200 asistentov.
"Počet prekladateľov ma prekvapil," podelila sa s nami o svoje dojmy Elisabeth Artner, rakúska stážistka na generálnom riaditeľstve pre preklad.
"Vedela som, že ich tam musí byť veľa, ale skutočný počet prekročil moje očakávania.
Ale teraz, keď vidím množstvo dokumentov na preklad, plne chápem, prečo ich je to toľko."
Stratení v preklade
Prekladatelia pracujú na všeobecných textov ale i technických témach.
Niektoré nové slová alebo technické výrazy môže byť ťažké preložiť.
V takom prípade sa stretnú prekladatelia všetkých inštitúcií EÚ a dohodnú sa na tom akú terminológiu prijať.
Prekladatelia môžu tiež využiť databázy európskych inštitúcií.
Napríklad databáza IATE obsahuje 9 miliónov termínov v 23 jazykoch.
Toto technologické zariadenie nenecháva stážistov ľahostajnými.
"Bol som prekvapený množstvom informačných nástrojov, ktoré sú používané.
Je dobré vedieť, že je vždy po ruke spoľahlivý vyhľadávací mechanizmus, ak máte problém nájsť správne slovo alebo slovné spojenie," vysvetlil portugalský stážista Nuno Lopes Sousa.
Príjemné pracovné prostredie
Prekladatelia pracujú hlavne v Luxemburgu .
Práca z domu je tiež možná.
Takmer vo všetkých prípadoch prekladajú do svojho materinského jazyka najmenej z troch až ôsmich jazykov .
Možno si myslíte, že prekladatelia sú prísni a nudní, ale nie je celkom tak.
"Bola som trochu prekvapená tunajšou atmosférou.
Očakávala som, že bude trochu vážnejšia a prísnejšia, ale každý je veľmi pozorný a priateľský," objasnila Elisabeth.
Kolega Nuno s ňou súhlasí: "Bolo skvelé vidieť, aká je tu uvoľnená pracovná atmosféra."
Ako sa stať prekladateľom?
Láka Vás vyskúšať si prekladateľskú prácu na vlastnej koži?
Môžete sa uchádzať o stáž v rámci riaditeľstva pre preklad Európskeho parlamentu.
Ak by ste chceli v tejto práci pokračovať, potrebujete vysokoškolský diplom v oblasti prekladu a musíte prejsť odborným konkurzom.
Možno budete mať príležitosť zúčastniť sa na každoročnom januárovej "babylonskej" oslave, keď všetci prekladatelia prinesú jedlo a pitie ich krajiny a spoločne oslavujú mnohokultúrnosť v Európe.
20120220STO38573 Mnohojazyčnosť v Európskom parlamente Generálne riaditeľstvo EP pre preklad Stáže v EP Európsky personálny úrad: Skúšobné testy pre prekladateľov
SK
1
PHOTO
20120209PHT37727.jpg
SK
2
LINK
/aboutparliament/sk/007e69770f/Multilingualism.html
SK
3
LINK
/aboutparliament/sk/00d7a6c2b2/Secretariat.html?tab=eParliament_secretariat_dgtrad
SK
4
LINK
/aboutparliament/sk/007cecd1cc/Traineeships.html
SK
5
LINK
http://europa.eu/epso/discover/prepa_test/sample_test/index_en.htm#chapter6
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
