A6-0009/2009
22.1.2009
*
SPRÁVA
o návrhu rozhodnutia Rady o schválení zmien a doplnení Dohovoru o budúcej viacstrannej spolupráci pri rybolove v severovýchodnom Atlantiku, ktoré umožňujú stanovenie postupov urovnávania sporov, rozšírenie rozsahu pôsobnosti dohovoru a prehodnotenie cieľov dohovoru
(KOM(2008)0512 – C6‑0338/2008 – 2008/0166(CNS))
Výbor pre rybné hospodárstvo
Spravodajca:
Philippe Morillon
PE 412.253v02-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Pri pozmeňujúcich aktoch sa časti prevzaté z platného ustanovenia, ktoré chce Parlament zmeniť a doplniť, ktoré však Komisia nezmenila, označujú tučným písmom .
Prípadné vypustenia týkajúce sa takýchto častí textu sa označujú takto: [...].
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo pomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA.............................................................................................................6
POSTUP.....................................................................................................................................7
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu rozhodnutia Rady o schválení zmien a doplnení Dohovoru o budúcej viacstrannej spolupráci pri rybolove v severovýchodnom Atlantiku, ktoré umožňujú stanovenie postupov urovnávania sporov, rozšírenie rozsahu pôsobnosti dohovoru a prehodnotenie cieľov dohovoru
( KOM(2008)0512 – C6‑0338/2008 – 2008/0166(CNS) )
(Konzultačný postup)
Európsky parlament ,
– so zreteľom na návrh rozhodnutia Rady ( KOM(2008)0512 )
Zatiaľ neuverejnené v úradnom vestníku. ,
– so zreteľom na článok 37 a článok 300 ods. 2 Zmluvy o ES,
– so zreteľom na článok 300 ods. 3 prvý pododsek Zmluvy o ES, v súlade s ktorým Rada konzultovala s Európskym parlamentom ( C6‑0338/2008 ),
– so zreteľom na článok 51 a článok 83 ods. 7 rokovacieho poriadku,
– so zreteľom na správu Výboru pre rybné hospodárstvo ( A6‑0009/2009 ),
1. schvaľuje zmeny a doplnenia Dohovoru o budúcej viacstrannej spolupráci pri rybolove v severovýchodnom Atlantiku;
2. poveruje svojho predsedu, aby túto pozíciu postúpil Rade a Komisii.
DÔVODOVÁ SPRÁVA
Dohovor o budúcej viacstrannej spolupráci pri rybolove v severovýchodnom Atlantiku (ďalej iba „dohovor“) bol podpísaný 18. novembra 1980 v Londýne a nadobudol účinnosť 17. marca 1982.
Spoločenstvo pristúpilo k dohovoru 13. júla 1981
Ú. v.
ES L 227, 12.8.1981, s.
21. .
Na základe dohovoru bola zriadená regionálna organizácia pre riadenie rybolovu, Komisia pre rybolov v severovýchodnom Atlantiku (NEAFC), ktorej cieľom je podporovať zachovanie a optimálne využívanie zdrojov rybolovu v severovýchodnom Atlantiku v rámci vhodnom pre režim rozšírenej právomoci pobrežného štátu v oblasti rybolovu a v tejto súvislosti podporovať medzinárodnú spoluprácu a konzultáciu v súvislosti s týmito zdrojmi.
Cieľom návrhu rozhodnutia Rady je:
· transponovať do právnych predpisov Spoločenstva zmeny a doplnenia dohovoru, ktoré prijala komisia NEAFC na svojom 23. výročnom zasadnutí v novembri 2004 a ktoré jej umožňujú prijať odporúčania ustanovujúce postupy urovnávania sporov vyplývajúce z dohovoru;
· lepšie vymedziť pole pôsobnosti dohovoru v rámci tých častí Atlantického oceánu a Severného ľadového oceánu a ich závislých morí, ktoré ležia na sever od 36° severnej zemepisnej šírky a medzi 42° západnej zemepisnej dĺžky a 51° východnej zemepisnej dĺžky, avšak s výnimkou:
— častí Baltského mora a Beltov, ktoré sa rozprestierajú na juh a východ od línií vedených od Hasenore Head po Gniben Point, od Korshage po Spodsbjerg a od Gilbierg Head po Kullen,
— častí Stredozemného mora a jeho závislých morí až po priesečník rovnobežky 36° zemepisnej šírky a poludníka 5° 36′ západnej zemepisnej dĺžky a
· objasniť definície a pridať ďalšie;
· začleniť do režimu dohovoru druhy prisadnuté k morskému dnu.
Stanovisko spravodajcu:
Vzhľadom na to, že zmeny a doplnenia dohovoru umožňujú zjednodušiť jeho uplatňovanie, najmä v oblasti urovnávania sporov, a že okrem toho zlepšujú trvalo udržateľné riadenie zdrojov rybolovu, vyjadruje spravodajca kladné stanovisko k návrhu rozhodnutia Rady.
POSTUP
Názov
Zmeny a doplnenia Dohovoru o budúcej viacstrannej spolupráci pri rybolove v severovýchodnom Atlantiku
Referenčné čísla
KOM(2008)0512 – C6-0338/2008 – 2008/0166(CNS)
Dátum konzultácie s EP
30.9.2008
Gestorský výbor
dátum oznámenia na schôdzi
PECH
9.10.2008
Spravodajca
dátum menovania
Philippe Morillon
28.8.2008
Dátum prijatia
21.1.2009
Výsledok záverečného hlasovania
+:
–:
0:
23
1
Poslanci prítomní na záverečnom hlasovaní
Elspeth Attwooll, Marie-Hélène Aubert, Iles Braghetto, Niels Busk, Luis Manuel Capoulas Santos, Paulo Casaca, Zdzisław Kazimierz Chmielewski, Avril Doyle, Emanuel Jardim Fernandes, Carmen Fraga Estévez, Ioannis Gklavakis, Pedro Guerreiro, Daniel Hannan, Heinz Kindermann, Rosa Miguélez Ramos, Marianne Mikko, Philippe Morillon, Seán Ó Neachtain, Struan Stevenson, Catherine Stihler, Margie Sudre, Daniel Varela Suanzes-Carpegna, Cornelis Visser
Náhradníci prítomní na záverečnom hlasovaní
Eleonora Lo Curto, Raül Romeva i Rueda, Thomas Wise
