Otázka na písomné zodpovedanie E-010473/2011
Komisii
článok 117 rokovacieho poriadku
Monika Flašíková Beňová (S&D)
(17. novembra 2011)
Vec: Solárna energia z Afriky
Rímsky klub trans-stredomorskej energetickej spolupráce TREC vytvoril koncept „Dezertec“, čo je sieť určená na dovoz elektrickej energie z Afriky do Európy.
Táto priemyselná iniciatíva bola založená ešte v roku 2009 dvanástimi firmami, ktoré väčšinou pochádzajú z Nemecka.
Ich cieľom je vypracovanie finančného plánu na vybudovanie siete koncentrovaných solárnych elektrární, fotovoltických systémov a veterných parkov v Afrike.
Podľa najnovších informácií sa má začať s výstavbou prvej solárnej elektrárne v Maroku už onedlho, s výstavbou sa pritom nemalo začať skôr ako v roku 2015.
V závislosti na technike by elektrina z marockej solárnej elektrárne mohla začať prúdiť už v roku 2014, najneskôr však do roku 2016.
Časť z nej by mala ísť aj na export do Európy.
Očakávania Európy v súvislosti s týmto projektom sú, že do roku 2050 pokryje energia z Afriky asi 15 % európskeho dopytu.
—
Plánuje Komisia v súvislosti cieľmi EÚ 2020 o obnoviteľných zdrojoch energie vyvinúť aktivitu na podporu konceptu „Dezertec“?
