Otázka na hodinu otázok H-0516/2010
Rade
Schôdza: Novembra 2010
článok 116 rokovacieho poriadku
Georgios Koumoutsakos
(PPE) Vec: Prijatie opatrení s cieľom uplatňovať doložku o solidarite
Viaceré krajiny (Spojené štáty, Spojené kráľovstvo, Austrália atď.) uverejnili v posledných dňoch naliehavé inštrukcie pre cestujúcich, v ktorých informujú svojich štátnych príslušníkov o možnosti hrozby teroristického atentátu vo verejných dopravných prostriedkoch a/alebo v turistických centrách v Európe.
Táto situácia zdôrazňuje význam doložky o solidarite (článok 222 Zmluvy o fungovaní Európskej únie), ako aj potrebu vymedziť „ podrobnosti vykonávania [...] doložky o solidarite Úniou [...] vymedzia v rozhodnutí, ktoré Rada prijme na základe spoločného návrhu Komisie a vysokého predstaviteľa Únie pre zahraničné veci a bezpečnostnú politiku“ (článok 222 ods. 3).
Keďže belgické predsedníctvo zaradilo do cieľov svojho programu schválenie opatrení potrebných na to, aby doložka o solidarite urýchlene vstúpila do platnosti, mohla by Rada uviesť, v akom štádiu sa nachádzajú diskusie o uplatňovaní doložky o solidarite?
Prijala Rada konkrétne iniciatívy v tomto smere, a ak áno, aký je časový rozvrh ich uplatňovania najmä v dôsledku nedávnych udalostí?
