Webstránka v letnom režime
Inštitúcie
2010-07-19 - 11:18
Dieťa na pláži © European Union 2010 Na júlovom plenárnom zasadnutí v Štrasburgu poslanci schválili dohodu SWIFT, znížili odmeny pre bankárov, odsúhlasili zákaz predaja potravín z klonovaných zvierat, rozšírili práva cestujúcich a podporili vznik Európskej diplomatickej služby.
Parlament tiež zhodnotil polročné predsedníctvo Španielska a priority nastupujúceho Belgicka.
Prichádza letná prestávka.
V tomto čase sa preto bližšie pozrieme na niektoré kľúčové momenty uplynulých šiestich mesiacov.
Oficiálne trvá letná prestávka od 19. júla do 27. augusta.
Poslanci sú v tomto období mimo svojho pôsobiska v Bruseli a Štrasburgu a preto je aj v Parlamente menej politických aktivít.
Zmene pracovného rytmu sa prispôsobí aj parlamentná webstránka.
Namiesto dvoch až troch článkov denne tak budeme publikovať kompilácie najlepších článkov, ktoré sme vydali od začiatku tohto roka.
Chýbať nebudú rozhovory s poslancami a zaujímavými osobnosťami, ani videoprogramy internetovej televízie Európskeho parlamentu europarltv.
Nájdete nás aj na Facebooku, kde zorganizujeme viacero diskusií.
Poslanci sa do Parlamentu vrátia koncom augusta, kedy sú naplánované prvé schôdze výborov a politických skupín.
Najbližšie plenárne zasadnutie sa uskutoční v druhý septembrový týždeň v Štrasburgu.
20100630STO77232 Parlament na Facebooku
SK
1
PHOTO
20100713PHT78768.jpg
SK
2
LINK
http://www.facebook.com/europeanparliament
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
