TÝŽDENNÍK (Background) - zhrnutie plenárneho zasadnutia EP 22.-23. marca 2006
2006-03-27 - 11:16
Poslanci prerokovali počas plenárneho zasadnutia EP viacero tém, ktorých prehľad nájdete uvedený nižšie.
20060322BRI06601
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20060322BRI06601 FULL-TEXT DOC XML V0//SK
-//EP//TEXT IM-PRESS 20060322BRI06601 ITEM-001-SK DOC XML V0//SK
Inštitúcie
Otvorenie zasadnutia
2006-03-27 - 11:16
Predseda EP Josep BORRELL FONTELLES otvoril 22. marca 2006 dvojdňové zasadnutie EP v Bruseli.
V jeho úvode predniesol vyhlásenie k dnešnému oznámeniu teroristickej organizácie ETA o úplnom vzdaní sa používania násilia ako nástroja na dosahovanie svojich cieľov.
Ako uviedol, ide o pozitívnu správu "nie len pre Španielsko, ale pre celú Európu" a vyzval na pripomenutie si všetkých obetí terorizmu.
Po tomto vyhlásení odovzdal slovo zástupcom jednotlivých politických skupín.
Viacero rečníkov uvítalo a ocenilo rozhodnutie ETA, iní ho zas podrobili kritike s tým, že ho nesprevádzalo žiadne vyslovenie ľútosti nad teroristickými činmi spáchanými v minulosti, ani prísľub o tom, ako dlho ostane nový prístup realitou.
Medzi rečníkmi vystúpila aj španielska europoslankyňa Bárbara DÜHRKOP-DÜHRKOP (PES, ES), ktorej manžel sa tiež stal obeťou teroristickej operácie ETA.
Nový prístup uvítala a rovnako ako Josep BORRELL aj ona vyzvala na pripomenutie si obetí terorizmu na celom svete.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20060322BRI06601 FULL-TEXT DOC XML V0//SK
-//EP//TEXT IM-PRESS 20060322BRI06601 ITEM-COVER-SK DOC XML V0//SK
-//EP//TEXT IM-PRESS 20060322BRI06601 ITEM-002-SK DOC XML V0//SK
Inštitúcie
EP žiada financie a štatút pre európske politické strany
2006-03-27 - 11:16
Plénum Európskeho parlamentu dnes pomerom hlasov 498 za, 95 proti a 7 absencií schválilo 23. marca iniciatívnu správu o európskych politických stranách.
Správa sa dotýka najmä revízie pravidiel pre politické strany pôsobiace na európskej úrovni a ich financovania.
Požaduje napríklad zvýšenie finančnej podpory týchto politických strán z rozpočtu EÚ a viacročné finančné plánovanie.
Europoslanci tiež presadzujú, aby európske politické strany získali právnu subjektivitu.
Správa uvádza, že medzi "občanmi a európskymi inštitúciami existuje priepasť", ktorú môžu preklenúť práve európske politické strany.
Preto apeluje na revíziu pravidiel ich pôsobnosti a financovania a uvádza, že takáto zmena by mala zaistiť väčšiu flexibilitu ich existencie.
Prijatý text žiada, aby mohli európske strany čerpať okrem prostriedkov z verejných rozpočtov aj svoje vlastné prostriedky.
Komisiu schválený text žiada, aby preskúmala možnosť zaviesť také pravidlá o financovaní, ktoré by neboli založené na koncepcii grantov - táto koncepcia totiž podľa poslancov nevyhovuje špecifickému charakteru európskych politických strán.
Správa ďalej požaduje, aby na začiatku volebného obdobia bolo dohodnuté viacročné finančné plánovanie, čo by európskym stranám zabezpečilo väčšiu finančnú istotu pri ich plánovaní.
Europoslanci taktiež požadujú celkové zvýšenie finančnej podpory európskych politických strán z rozpočtu EÚ.
Na európske politické strany, ktoré v súčasnosti pôsobia v EP, bolo v roku 2005 vyčlenených 8,4 milióna eur a ďalších 20 miliónov eur bolo vyčlenených na ich technickú podporu (priestory, technickú obsluhu, tlmočenie, vydokladované výdavky, atď).
Aby mali nárok na financie z rozpočtu Únie, musia spĺňať určité kritériá.
Musia byť napríklad reprezentované v aspoň štvrtine členských štátov EÚ a vo voľbách do EP v každej z týchto krajín musia získať aspoň 3% hlasov.
Podmienkou ich európskeho financovania je aj to, aby sa pridržiavali európskych hodnôt.
Schválený text ďalej nalieha, aby bol zriadený skutočný "Európsky štatút" týkajúci sa strán pôsobiacich na európskej úrovni, ktorý by stanovil ich práva a povinnosti a ktorý by európskym politickým stranám zabezpečil právnu subjektivitu.
V súčasnosti sa totiž zaregistrujú v jednom z členských štátov Únie (podľa ich výberu) a preto sa podmienky ich registrácie a pôsobnosti môžu navzájom odlišovať.
Správa sa dotýka aj rovnosti príležitostí.
Jej text "s uspokojením konštatuje", že pokiaľ ide o prijímanie zamestnancov, európske politické strany "do veľkej miery berú do úvahy zásadu rovnakých príležitostí pre ženy a mužov", no odporúča im, aby zabezpečili aj vyváženejšie zastúpenie na svojich kandidačných listinách.
Európske politické strany:
-//EP//TEXT TA P6-TA-2006-0114 0 NOT XML V0//SK
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20060322BRI06601 FULL-TEXT DOC XML V0//SK
-//EP//TEXT IM-PRESS 20060322BRI06601 ITEM-001-SK DOC XML V0//SK
-//EP//TEXT IM-PRESS 20060322BRI06601 ITEM-003-SK DOC XML V0//SK
Vonkajšie vzťahy
Europoslanci diskutovali o situácii v Bielorusku
2006-03-27 - 11:16
Hoci v pôvodnom programe plenárneho zasadnutia nebola zahrnutá rozprava o Bielorusku, poslanci si ju vzhľadom na vážnosť povolebného diania dodatočne vyžiadali.
V debate uskutočnenej 23. marca vystúpilo viacero rečníkov zo všetkých politických skupín EP.
Všetci sa zhodli, že EÚ musí zakročiť a zaviesť tzv. inteligentné sankcie, teda také, ktoré sa nedotknú bieloruskej spoločnosti, ale len jej vládnych politických predstaviteľov.
Ako prvý vystúpil v rámci rozpravy eurokomisár Lászlo KOVÁCS , po ktorom nasledovali vystúpenia jednotlivých politických skupín.
Bogdan KLICH (EPP-ED, PL) za Skupinu Európskej ľudovej strany (kresťanských demokratov) a Európskych demokratov uviedol, že EÚ potrebuje hlbokú revíziu vzťahov voči Bielorusku.
"Potrebujeme izolovať bieloruskú vládu, nie však bieloruskú spoločnosť.
Potrebujeme sankcie, no tie musia byť také, aby postihli politických predstaviteľov a nie bežných občanov."
V tejto súvislosti spomenul napríklad zavádzanie víz pre vstup do EÚ vysokým politickým predstaviteľom na jednej strane a otváranie hraníc voči bieloruským občanom na strane druhej.
V mene EPP-ED tiež navrhol zavádzanie rôznych študijných pobytov pre mladých bieloruských občanov.
Jan Marinus WIERSMA (PES, NL) zo Socialistickej skupiny v Európskom parlamente hovoril o bieloruských voľbách ako o skutočnom porušení základných pravidiel demokracie.
Rovnako ako jeho predrečník, aj on sa vyslovil za tzv. "inteligentné sankcie" a navrhol tiež podporu bieloruskej opozície.
"Obyvateľom Bieloruska musíme pomôcť a o potrebe tejto pomoci musíme presvedčiť aj ostatných.
Musíme zaujať oveľa silnejší postoj ako USA."
Jeanine HENNIS-PLASSCHAERT (ALDE, NL) sa v mene Skupiny Aliancie liberálov a demokratov za Európu pléna pýtala, prečo sa o vhodných opatreniach nediskutovalo vopred, a načrtla tiež tému vzťahov EÚ s Ruskom.
"Ako to, že nebol vopred vypracovaný plán vhodných sankcií?
Veď zmanipulovaný výsledok volieb sa dal už vopred očakávať."
Ako ďalej uviedla, po oznámení výsledkov volieb Putin Lukašenkovi gratuloval, čím ignoroval závery OBSE.
"Nebolo by vhodné, aby Rada a Európska komisia začala viesť s Putinom konštruktívny rozhovor?
Nie je predsa možné, aby mu blahoželal, keď sa v tej krajine šliape po ľudských právach."
Elisabeth SCHROEDTER (Greens/EFA, DE) zo Skupiny zelených/Európskej slobodnej aliancie vyzvala, aby Lukašenkove klamstvo o zvolení nebolo akceptované.
"Našou nádejou sú všetci ľudia, ktorí teraz protestujú v Minsku na námestí.
Tí ľudia sú naši spojenci a naši budúci partneri a ja im chcem teraz odovzdať náš pozdrav a podporu."
Na programe summitu G8 by malo byť podľa nej aj Rusko a jeho vzťahy s Lukašenkovým režimom.
"Ten, kto Lukašenka podporuje, nemôže byť dôveryhodným partnerom EÚ", uviedla na záver svojho príspevku.
Do rozpravy sa prihlásil aj slovenský europoslanec Árpád DUKA-ZÓLYOMI (EPP-ED, SK).
Výsledok prezidentských volieb v Bielorusku bol podľa neho predvídateľný a dôležité je teraz konať.
"Nemôžme nečinne vyčkávať.
Občania už piaty deň protestujú v uliciach Minsku".
Za vhodný postup označil odmietnutie EÚ uznať výsledok volieb a tiež ignoráciu a izoláciu bieloruského prezidenta.
Únia a EP majú podľa neho jednoznačne podporovať demokratické opozičné sily a občianske združenia, a to nie len morálne, ale "najmä konkrétne a finančne".
Za efektívny krok označil tiež integráciu bieloruských opozičných strán do európskych straníckych štruktúr.
"Dobrým príkladom je aktivita SMK zo Slovenska, ktorá minulý rok podpísala dohodu s Bieloruským národným frontom a Zjednotenou občianskou stranou, a súčasne je gestorom tejto otázky v EPP.
Výsledkom je, že obe tieto strany budú budúci týždeň na kongrese v Ríme prijaté za člena-pozorovateľa EPP-ED", uviedol DUKA-ZÓLYOMI.
Európska Komisia by mala podľa jeho slov zároveň vypracovať jasnú, efektívnejšiu a dôslednejšiu novú stratégiu.
"Nesmieme dovoliť, aby finančná podpora EÚ bola poskytovaná cez Lukašenkovu administratívu s nekontrolovateľným výstupom.
Slovenská republika je zástancom prísnejšieho a tvrdšieho postupu."
Ako v závere svojho príspevku dodal, EÚ nesmie v žiadnom prípade "nechať Lukašenka odpočívať" pretože svojím doterajším postupom ako najvýznamnejší ekonomický partner vlastne sama značne prispievala k udržaniu tohto režimu.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20060322BRI06601 FULL-TEXT DOC XML V0//SK
-//EP//TEXT IM-PRESS 20060322BRI06601 ITEM-002-SK DOC XML V0//SK
-//EP//TEXT IM-PRESS 20060322BRI06601 ITEM-004-SK DOC XML V0//SK
Spotrebitelia
EP schválil akčný plán EÚ v oblasti ochrany spotrebiteľa
2006-03-27 - 11:16
Plénum EP schválilo 23. marca v prvom čítaní správu o návrhu akčného programu Únie v oblasti ochrany spotrebiteľa na roky 2007-2013.
Prostredníctvom vhodných opatrení v tejto oblasti môže Únia podľa názoru Európskej komisie a EP prispieť k ochrane hospodárskych záujmov občanov.
Rozprava k tomuto bodu síce prebehla už počas marcového zasadnutia v Štrasburgu, hlasovanie však bolo preložené na zasadnutie v Bruseli.
Európska komisia pôvodne navrhovala zriadiť spoločný akčný program pre dve oblasti – ochranu zdravia a ochranu spotrebiteľov - a prideliť im spoločný rozpočet vo výške 1,203 bilióna eur.
Na ochranu spotrebiteľov malo z neho pripadnúť 233 miliónov eur.
Spomínanú čiastku odobril aj Parlament, poslanci však nesúhlasia so zlúčením spomínaných dvoch oblastí do jedného programu.
Hlavným argumentom je rozdielnosť ich právnych základov (články 152, resp. 153 Zmluvy o ES), z čoho pre Úniu vyplývajú aj rozdielne právomoci.
Čo sa týka navrhovaného rozpočtu, vyčlenené financie majú okrem iného prispieť k lepšiemu porozumeniu spotrebiteľov a trhov; zaisteniu lepších právnych predpisov na ochranu spotrebiteľov; zvýšeniu účasti občianskej spoločnosti v danej oblasti; zaručeniu lepšej kontroly a vymáhania práv; ako aj k lepšej informovanosti samotných spotrebiteľov.
Poslanci hlasovaním podporili aj posilnenie podpory pre spotrebiteľské organizácie v nových členských štátoch.
Keďže schvaľovanie akčného programu spadá pod schvaľovací postup spolurozhodovania, je teraz na Rade Ministrov, aby sa vyjadrila k pozmeňujúcim návrhom prijatým v EP.
Ak s nimi bude súhlasiť, legislatíva bude definitívne schválená.
Ak však Rada odmietne súhlasiť s pozmeňujúcimi návrhmi Parlamentu, alebo k nim pridá svoje vlastné, celý text sa vráti opäť do EP v rámci druhého čítania.
Rozprava:
V rámci rozpravy uskutočnenej ešte počas zasadnutia v Štrasburgu 16. marca vystúpila aj slovenská europoslankyňa Zita PLEŠTINSKÁ (PPE-DE) a hneď v úvode podporila oddelenie programu ochrany spotrebiteľa od programu ochrany verejného zdravia.
Ako uviedla, úroveň podpory pre ochranu spotrebiteľa, týkajúca sa najmä financovania spotrebiteľských organizácií, je nedostačujúca zvlášť v nových členských krajinách.
Napríklad na Slovensku podľa jej slov "nedosahuje dotácia ani desatinu podobnej pomoci v okolitých štátoch".
Ďalej uviedla, že plánované platby prichádzajú veľmi oneskorene a často dochádza aj ku kráteniu "už aj tak veľmi nízkych dotácií", čo podľa nej ohrozuje ich prežitie a nezávislosť, ako aj kreativitu aktivít.
"Som presvedčená, že spoločný akčný program by tieto negatívne dôsledky ešte zhoršil".
Spotrebiteľov označila za základný pilier trhovej ekonomiky.
"Byť spotrebiteľom práve po rozšírení Únie je čím ďalej tým zložitejšou a komplexnejšou záležitosťou.
Nás, 450 miliónov európskych občanov, sa priamo týka celý rad otázok od nezávadnosti výrobkov, ktoré kupujeme, cez dôveru voči obchodu až po on-line nakupovanie a reklamu.
Keďže mnohé z týchto problémov prekračujú rámec jednotlivých krajín, potrebujeme intenzívnu a preventívnu osvetu, ktorá nás vyzbrojí dostatočným sebavedomím, aby sme sa nestali hračkou v rukách ostrieľaných obchodných spoločností".
Aj tieto dôvody musia byť podľa Zity Pleštinskej pre Komisiu relevantné na to, aby bol pre politiku ochrany spotrebiteľa schválený osobitný akčný program s dostatočným balíkom financií.
"Je významným rámcom pre dosiahnutie vyváženého fungovania vnútorného trhu, ktorý bude zodpovedať spotrebiteľským potrebám a požiadavkám a ktorý vytvorí vyvážené a korektné vzťahy medzi spotrebiteľskou a podnikateľskou sférou."
Nezávislé európske spotrebiteľské organizácie, "ktoré vychovávajú budúceho európskeho spotrebiteľa", očakávajú podľa Pleštinskej "zásadný obrat a istotu vo financovaní.
Očakávajú od Európskej únie jasnú víziu, pravidlá a odstránenie byrokraticko-administratívnych prekážok".
Osobitnú pozornosť navrhla venovať pomoci novým členským štátom a prístupovým krajinám.
Akčný program Spoločenstva v oblasti ochrany spotrebiteľa:
-//EP//TEXT TA P6-TA-2006-0107 0 NOT XML V0//SK
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20060322BRI06601 FULL-TEXT DOC XML V0//SK
-//EP//TEXT IM-PRESS 20060322BRI06601 ITEM-003-SK DOC XML V0//SK
-//EP//TEXT IM-PRESS 20060322BRI06601 ITEM-005-SK DOC XML V0//SK
Energetika
Poslanci žiadajú riešenie energetických problémov
2006-03-27 - 11:16
Ak sa čo najskôr neprijmú potrebné kroky, Európa bude musieť v roku 2030 dovážať až 71% energie.
Europoslanci preto počas marcového zasadnutia v Bruseli diskutovali o aktuálnych energetických výzvach a k tejto téme tiež schválili uznesenie.
V ňom okrem iného žiadajú ambicióznejšiu európsku energetickú politiku a využívanie alternatívnych zdrojov.
Európska energetická politika
Text schváleného uznesenia konštatuje, že závislosť európskej dvadsaťpäťky od dovozu energie neustále narastá, pričom spoľahlivosť jej dodávok je jednou z najdôležitejších podmienok energetickej bezpečnosti.
Komisiu a Radu preto poslanci v uznesení žiadajú, aby zabezpečili rýchly postup s cieľom dosiahnuť ambicióznejšiu európsku energetickú politiku, ktorá by zahŕňala konkrétny akčný plán, a to v čo najskoršom termíne.
Komisia má navrhnúť konkrétne opatrenia a výrazne investovať "do skutočne energeticky účinnej ekonomiky" s cieľom radikálne znížiť závislosť od fosílnych palív a z EÚ do roku 2010 urobiť energeticky najúčinnejšiu ekonomiku sveta.
Poslanci zároveň pripomínajú, že spoločné stanovisko k bezpečnosti dodávky by malo rešpektovať geografické, ekonomické, regionálne, klimatické a štrukturálne rozdiely jednotlivých členských štátov.
Vzhľadom na nedávne spory o ceny plynu medzi Ruskom a jeho susedmi poukazujú poslanci aj na zraniteľný charakter dodávky energie a konštatujú, že energetická, zahraničná a bezpečnostná politika musia byť prepojené.
Komisiu a Radu preto chcú vyzvať, aby predložili medzinárodne uznávaný systém mediácie na riešenie sporov týkajúcich sa distribúcie energie.
Základným prvkom spoločnej energetickej politiky by mala byť podľa navrhovaného textu posilnená solidarita medzi členskými štátmi a osobitný dôraz sa má klásť aj na spoluprácu v oblasti energetiky so susednými krajinami.
Tá má okrem iného zahŕňať napríklad dopravnú infraštruktúru, pre ktorú navrhujú poslanci osobitnú finančnú podporu.
Energetika a správne fungovanie vnútorného trhu
Uznesenie vyjadruje hlboké znepokojenie nad deformáciou vnútorného trhu v dôsledku protekcionistickej podpory „národných šampiónov“ a vyzýva Komisiu, aby zabezpečila čestnú a nediskriminujúcu konkurenciu a zabránila vytváraniu oligopolných energetických trhov.
Taktiež požaduje užšiu spoluprácu medzi orgánmi pre hospodársku súťaž na vnútroštátnej ako aj európskej úrovni s cieľom koordinovane odpovedať "na rastúci ekonomický patriotizmus jednotlivých členských štátov".
Členské krajiny EÚ uznesenie vyzýva, aby vybudovali vnútorný energetický trh EÚ na základe rovnováhy medzi vnútornými a vonkajšími dodávateľskými zdrojmi.
Udržateľné energetické zdroje
Uznesenie sa dotýka aj udržateľných zdrojov energie.
Jeho text napríklad nalieha na Komisiu, aby navrhla opatrenia, prostredníctvom ktorých by sa podarilo radikálne znížiť závislosť od fosílnych palív.
Zdôrazňuje tiež mimoriadny význam energie vyrobenej z obnoviteľných zdrojov a vyzýva členské štáty, aby znásobili svoje úsilie na dosiahnutie cieľa, ktorým je 12 % podiel obnoviteľných zdrojov na celkovej spotrebe energie a 22,1 % podiel elektrickej energie vyrobenej z obnoviteľných zdrojov do roku 2010.
Prioritu pripisuje uznesenie aj opatreniam zameraným na zvýšenie energetickej účinnosti a úspory energie.
Jadrová energetika
Schválený text uznáva úlohu, ktorú v súčasnosti zohráva jadrová energia v niektorých členských štátoch z hľadiska zachovania bezpečnosti dodávky elektrickej energie aj ako spôsob obmedzenia emisií CO2 a vyslovuje názor, že ak bude naďalej zohrávať úlohu v niektorých členských štátoch, rozhodnutia o tejto otázke môžu byť prijímané iba na úrovni členských štátov v súlade so zásadou subsidiarity.
Čo sa týka jadrového a uránového odpadu, uznesenie naliehavo žiada, aby boli vyvinuté stratégie na zníženie možnosti jeho zneužitia na výrobu a šírenie jadrových zbraní a vyzýva preto Komisiu, Radu a členské štáty, aby vyjadrili plnú podporu návrhom Medzinárodnej agentúry pre atómovú energiu na multilaterálny prístup k zásobovaniu štiepnymi materiálmi na výrobu jadrovej energie.
Výskum a vývoj
Uznesenie tiež požaduje, aby sa uskutočnil výskum biomasy, všetkých obnoviteľných zdrojov energie (vrátane energie vĺn, energie prílivu a odlivu a skladovania energie), ako aj technológie splynovania uhlia, s cieľom znížiť emisie znečisťujúcich látok a vytvoriť svetový trh v tejto oblasti.
Rozprava:
V rámci rozpravy na tému energetiky vystúpil aj slovenský europoslanec Ján HUDACKÝ (EPP-ED, SK).
V úvode svojho príspevku poslancom pripomenul úplnú závislosť väčšiny nových členských krajín od dodávok ropy a plynu z Ruska ako protiklad k situácii starých členov EÚ, u ktorých sú energetické dodávky viac diverzifikované.
V snahe dobehnúť hospodársku úroveň starých členských krajín v čo najkratšom čase je podľa neho otázka bezpečnosti dodávok ešte pálčivejšia.
Vyslovil tiež podporu myšlienke výskumu zameraného na bezpečnejšie formy jadrovej energetiky, upozornil však, že práve na tento výskum je v rámci nového finančného výhľadu EÚ vyčlenených málo finančných zdrojov.
Čo sa týka plánov Komisie načrtnutých v Zelenej knihe o energetike, ktoré výrazne preferujú úlohu obnoviteľných zdrojov energie, Hudacký uviedol, že sú akceptovateľné, avšak Komisia musí podľa neho zároveň "zodpovedne akceptovať skutočnosť, že niektoré členské krajiny chcú aj naďalej rozvíjať jadrovú energetiku".
Ako dodal, vedú ich k tomu najmä dva dôvody - "fakt, že potenciál pre rozvoj obnoviteľných zdrojov je v týchto krajinách nízky a nie je možné rátať s ich dlhodobou udržateľnosťou a tiež to, že majú veľmi dobré skúsenosti s touto energiou, ktorá je bezpečná, environmentálne prijateľná a pri použití nových technológií aj dlhodobo udržateľná".
Bezpečnosť dodávky energie v Európskej únii:
-//EP//TEXT TA P6-TA-2006-0110 0 NOT XML V0//SK
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20060322BRI06601 FULL-TEXT DOC XML V0//SK
-//EP//TEXT IM-PRESS 20060322BRI06601 ITEM-004-SK DOC XML V0//SK
-//EP//TEXT IM-PRESS 20060322BRI06601 ITEM-006-SK DOC XML V0//SK
Sociálna politika
Parlament sa zaoberal demografickými zmenami
2006-03-27 - 11:16
Európa čelí značným demografickým zmenám.
Ľudia dnes žijú dlhšie a majú menej detí ako v minulosti, čo sa odráža aj na novej štruktúre spoločnosti.
Európsky parlament preto schválil iniciatívnu správu, ktorá poukazuje na aktuálne problémy vyplývajúce zo starnutia európskej populácie a navrhuje nevyhnutné kroky na ich riešenie.
Ide napríklad o podporu zamestnanosti starších občanov, zosúladenie rodinného a pracovného života najmä u rodín s deťmi a vyváženú imigračnú politiku.
Správa, ktorú poslanci prijali pomerom hlasov 448 za, 70 proti a 20 absencií, reaguje na tzv. Zelenú knihu Európskej komisie nazvanú „Ako čeliť demografickým zmenám: Nová solidarita medzi generáciami“.
EK ňou zaujala stanovisko k jednej z najväčších výziev súčasnosti - starnutiu populácie a demografickým zmenám.
Prijatý text vyjadruje znepokojenie nad rozdielmi v systémoch zdravotnej starostlivosti medzi členskými štátmi, regiónmi a sociálnymi skupinami a uvádza, že spolu s nízkou mierou pôrodnosti a vysťahovaním môžu viesť k ďalšiemu nárastu regionálnych nerovností - teda "k vzniku začarovaného kruhu, ktorý sa dá ťažko prelomiť".
Správa tiež uvádza, že rozhodnutie mnohých žien a párov obmedziť počet detí, alebo odložiť narodenie dieťaťa často nie je ich vlastnou voľbou, ale voľbou, ktorú si vynútila potreba zladiť pracovný, súkromný a rodinný život.
Dôrazne preto žiada členské štáty, aby prijali opatrenia, ktoré umožnia zriaďovanie vysokokvalitných zariadení dennej starostlivosti o deti, starších ľudí s postihnutím a iné závislé osoby, "ktoré budú cenovo dostupné pre všetkých bez ohľadu na výšku príjmu".
Ženám má byť zároveň umožnené zladiť ich rodinný a pracovný život.
Členské štáty správa vyzýva, aby podporovali fiškálne opatrenia, ktoré napomôžu rastu pôrodnosti.
Za príklad dáva správa škandinávske krajiny, "kde sa vysoká miera účasti mužov a žien na trhu práce spája s jednou z najvyšších mier pôrodnosti v Európe a kde dostupnosť bezplatných alebo cenovo dostupných zariadení starostlivosti o deti, možnosti rodičovskej dovolenky a právne predpisy o materskej dovolenke prispievajú k vysokej účasti žien na trhu práce."
Na prekonanie spomínaných prekážok navrhuje správa štátom viacero opatrení, ako napríklad:
umožnenie väčšej pružnosti pracovného času, aby mohli pracovníci prispôsobiť svoj pracovný čas požiadavkám rodinného života a nevyhnutným nákupom;
zlepšenie prístupu na trh bývania, napríklad podporou ľahšieho prístupu k hypotekárnym zdrojom;
uplatňovanie takých daňových politík, ktoré sú priaznivejšie pre rodiny;
podporu prístupnejších zariadení starostlivosti o deti a závislé osoby a podporu úspešných miestnych škôl;
zlepšenie zlučiteľnosti vyučovacích hodín s pracovným časom a zároveň boj proti "kultúre dlhého pracovného času";
podporu rovnosti na pracovisku;
a podporu rovnosti v domácnosti
Ako správa upozorňuje, demografické zmeny si vyžiadajú aj novú vzdelávaciu a sociálnu infraštruktúru a to tak pre mladých, ako aj starších ľudí, vrátane väčšieho počtu zariadení celoživotného vzdelávania.
Prijatý text štáty EÚ ďalej vyzýva, aby podporovali spravodlivé rozdelenie práva na rodičovskú dovolenku medzi mužov a ženy a bojovali proti ekonomickým, sociálnym a kultúrnym predsudkom, ktoré sú spojené s otcovskou dovolenkou.
Správa nezabúda ani na malé podniky.
Členským štátom preto pripomína tretiu zásadu Európskej charty malých podnikov, podľa ktorej môžu byť takéto podniky oslobodené od niektorých regulačných povinností.
Štáty EÚ a Komisiu zároveň vyzýva, aby spomínanú zásadu uplatňovali aj v praxi.
Vzhľadom na mobilitu európskych pracovníkov a centralizáciu trhov práce je podľa schváleného textu potrebné zabezpečiť plynulý prechod medzi jednotlivými národnými systémami sociálneho zabezpečenia formou, ktorá sa dá uplatniť na verejné, súkromné a iné formy poistenia.
Členské štáty majú tiež odstrániť prekážky pre starších ľudí týkajúce sa pokračovania v ich pracovnom živote, najmä v súvislosti s daňami a dôchodkami.
Parlament je totiž presvedčený, že "reformy národných dôchodkových systémov by sa nemali sústreďovať iba na to, aby sa tieto systémy stali finančne udržateľnými, ale aj na to, aby sa finančnej udržateľnejšími stali životy starších ľudí."
Demografické výzvy a solidarita medzi generáciami:
-//EP//TEXT TA P6-TA-2006-0115 0 NOT XML V0//SK
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20060322BRI06601 FULL-TEXT DOC XML V0//SK
-//EP//TEXT IM-PRESS 20060322BRI06601 ITEM-005-SK DOC XML V0//SK
-//EP//TEXT IM-PRESS 20060322BRI06601 ITEM-COVER-SK DOC XML V0//SK
-//EP//TEXT IM-PRESS 20060322BRI06601 ITEM-001-SK DOC XML V0//SK
-//EP//TEXT IM-PRESS 20060322BRI06601 ITEM-002-SK DOC XML V0//SK
-//EP//TEXT IM-PRESS 20060322BRI06601 ITEM-003-SK DOC XML V0//SK
-//EP//TEXT IM-PRESS 20060322BRI06601 ITEM-004-SK DOC XML V0//SK
-//EP//TEXT IM-PRESS 20060322BRI06601 ITEM-005-SK DOC XML V0//SK
-//EP//TEXT IM-PRESS 20060322BRI06601 ITEM-006-SK DOC XML V0//SK
-//EP//DTD IM-PRESS 20050901 PBR-FULL DOC XML V0//EN
-//EP//STYLESHEET IM-PRESS 20050901 PBR-FULL DOC XML V0//EN
-//EP//TEXT IM-PRESS 20060322BRI06601 ITEM-COVER-SK DOC XML V0//SK
-//EP//TEXT IM-PRESS 20060322BRI06601 ITEM-001-SK DOC XML V0//SK
-//EP//TEXT IM-PRESS 20060322BRI06601 ITEM-002-SK DOC XML V0//SK
-//EP//TEXT IM-PRESS 20060322BRI06601 ITEM-003-SK DOC XML V0//SK
-//EP//TEXT IM-PRESS 20060322BRI06601 ITEM-004-SK DOC XML V0//SK
-//EP//TEXT IM-PRESS 20060322BRI06601 ITEM-005-SK DOC XML V0//SK
-//EP//TEXT IM-PRESS 20060322BRI06601 ITEM-006-SK DOC XML V0//SK
