P6_TA(2005)0120
Žiadosť o pristúpenie Rumunska k EÚ ***
A6-0083/2005
Legislatívne uznesenie Európskeho parlamentu o žiadosti Rumunska o členstvo v Európskej únii (AA1/2/2005 – C6-0086/2005 – 2005/0902(AVC))
(Postup súhlasu)
Európsky parlament
, –
so zreteľom na žiadosť Rumunska o členstvo v Európskej únii,
–
so zreteľom na žiadosť o súhlas, ktorú Rada podala v súlade s článkom 49 Zmluvy o EÚ ( C6-0086/2005 ),
–
so zreteľom na stanovisko Komisie (KOM(2005)0055),
–
so zreteľom na návrh Zmluvy o pristúpení Rumunska k Európskej únii,
–
so zreteľom na výmenu listov medzi predsedom Európskeho parlamentu a predsedom Komisie o plnom začlenení Európskeho parlamentu s ohľadom na začatie uplatňovania jednej z ochranných doložiek Zmluvy o pristúpení,
–
so zreteľom na svoje uznesenie z 13. apríla 2005 o finančných dôsledkoch pristúpenia Bulharska a Rumunska
1
Prijaté texty, P6_TA(2005)0116.
,
–
so zreteľom na článok 75 a článok 82 ods. 6 rokovacieho poriadku,
–
so zreteľom na odporúčanie Výboru pre zahraničné veci ( A6-0083/2005 ),
A.
keďže podmienky prijímania kandidátskych krajín a úpravy, ktoré vyžaduje ich pristúpenie, sú stanovené v návrhu zmluvy o pristúpení a keďže Parlament musí byť konzultovaný v prípade podstatných zmien a doplnení znenia tohto návrhu zmluvy,
B.
keďže Rada a Komisia musia v plnej miere zapojiť Parlament do monitorovania prístupového procesu Rumunska a prijímania rozhodnutí v prípade, že by sa v rámci pristúpenia Rumunska museli uplatniť ochranné klauzuly obsiahnuté v zmluve o pristúpení,
C.
keďže tomuto súhlasu predchádzala vzájomná dohoda oboch zložiek rozpočtového orgánu o finančnom balíku, ktorý sa má zahrnúť do prístupovej zmluvy, a prijatie vyhlásenia o rozpočtových a inštitucionálnych dôsledkoch, ktoré z toho vyplývajú,
1.
udeľuje súhlas so žiadosťou Rumunska o členstvo v Európskej únii;
2.
poveruje svojho predsedu, aby pozíciu Parlamentu postúpil Rade a Komisii a vládam a parlamentom členských štátov a Rumunska.
