KONEČNÉ ZNENIE
A6-0263/2006
30.8.2006
SPRÁVA
o uplatňovaní nariadenia Rady (ES) č. 1185/2003 o odstraňovaní plutiev žralokov na palube plavidiel
(2006/2054(INI))
Výbor pre rybné hospodárstvo
Spravodajkyňa:
Rosa Miguélez Ramos
PE 371.815v02-00
OBSAH
NÁVRH UZNESENIA EURÓPSKEHO PARLAMENTU.........................................................3
DÔVODOVÁ SPRÁVA.............................................................................................................5
POSTUP.....................................................................................................................................8
NÁVRH UZNESENIA EURÓPSKEHO PARLAMENTU
o uplatňovaní nariadenia Rady (ES) č. 1185/2003 o odstraňovaní plutiev žralokov na palube plavidiel
( 2006/2054(INI) )
Európsky parlament ,
– so zreteľom na nariadenie Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu
Ú. v.
ES L 358, 31.12.2002, s.
59. ,
– so zreteľom na nariadenie Rady (ES) č. 1185/2003 z 26. júna 2003 o odstraňovaní plutiev žralokov na palube plavidiel
Ú. v.
EÚ L 167, 4.7.2003, s.
1. ,
– so zreteľom na svoje uznesenie z 27. marca 2003 o návrhu nariadenia Rady o odstraňovaní plutiev žralokov na palube plavidiel
Ú. v.
EÚ C 62 E, 11.03.2004, s.
156. ,
– so zreteľom na správu Komisie Rade a Európskemu parlamentu o vykonávaní nariadenia Rady (ES) č. 1185/2003 o odstraňovaní plutiev žralokov na palube plavidiel (KOM(2005)700),
– so zreteľom na článok 45 rokovacieho poriadku,
– so zreteľom na správu Výboru pre rybné hospodárstvo ( A6‑0263/2006 ),
A. vzhľadom na informácie a údaje obsiahnuté vo vyššie uvedenej správe Komisie,
B. vzhľadom na veľmi nízku kvalitu informácií, ktoré poskytli členské štáty o činnosti svojich flotíl v súvislosti s tzv. finningom (odstraňovaním plutiev žralokov),
C. vzhľadom na vedecké správy, ktoré boli predložené pracovným skupinám Medzinárodnej rady pre výskum mora (ICES) a Medzinárodnej komisie na ochranu atlantických tuniakov (ICCAT), ktoré v prípade niektorých druhov spochybňujú 5-percentný pomer medzi hmotnosťou plutiev a hmotnosťou tela a na ktoré odkazuje aj samotná správa Komisie uvedená vyššie,
D. je si však vedomý toho, že z informácií amerických a kanadských rybárskych flotíl vyplýva, že ak sa plutvy modrých žralokov (Prionacea glauca) odstránia bez toho, aby na nich bolo ponechané mäso alebo stavce, potom percentuálny podiel hmotnosti plutiev na celkovej hmotnosti je nižší ako 4 %, a že neodstránenie prebytočného mäsa vedie k tomu, že priemerná cena za kilogram plutiev dovážaných z Európy do Hongkongu je nižšia ako v prípade plutiev dovážaných z USA,
E. keďže v konkrétnom prípade žraloka modrého ( Prionacea glauca ) maximálny 5-percentný pomer živej hmotnosti medzi plutvami a telom nezodpovedá jeho morfológii, pretože ide o pelagický druh žraloka, čo spôsobuje plavidlám Spoločenstva s dlhými lovnými šnúrami zbytočné komplikácie pri dodržiavaní právnych predpisov upravujúcich rybolov;
1. blahoželá Komisii k jasnosti a stručnosti predloženej správy;
2. zhoduje sa s Komisiou v názore na to, že nariadenie Rady č. 1185/2003 plní svoje ciele, a vyzýva ju, aby naďalej sledovala jeho uplatňovanie na základe výročných správ členských štátov či iných príslušných informácií;
3. vyjadruje však poľutovanie nad tým, že nie všetky členské štáty dôkladne dodržiavajú svoje záväzky týkajúce sa monitorovania ich plavidiel a odosielania povinných správ; vyzýva Komisiu, aby zabezpečila, aby sa tieto záväzky dodržiavali bez výnimky;
4. nabáda Komisiu, aby aj naďalej na medzinárodnej úrovni predkladala návrhy na podobné opatrenia, ktoré by vždy mali vychádzať z príslušných vedeckých správ, s cieľom presvedčiť ďalšie regionálne organizácie pre rybolov, aby prijali konkrétne predpisy na reguláciu vysoko migrujúcich druhov;
5. žiada Komisiu, aby v priebehu nasledujúcich šiestich mesiacov predložila Európskemu parlamentu a Rade návrh na zmenu a doplnenie nariadenia Rady (ES) č. 1185/2005 a aby zvážila revíziu percentuálneho pomeru teoretickej hmotnosti plutiev vo vzťahu k živej hmotnosti, najmä v prípade druhu Prionacea glauca, v súlade s kritériami stanovenými vo vedeckých správach a najmä v správe ICCAT a aby jeho stály vedecký výbor pre výskum a štatistiku odporučil percentuálny pomer vo výške 6,5% plutiev/živej hmotnosti a aby tieto percentuálne pomery zodpovedali morfologickým charakteristikám tohto druhu;
6. vyzýva Komisiu, aby navrhla zmeny a doplnenia nariadenia (ES) č. 1185/2003 s cieľom riešiť ťažkosti, ktoré súvisia s jeho uplatňovaním a vyplývajú z ustanovenia o vykladaní plutiev a trupov v rôznych prístavoch;
7. vyzýva Komisiu, aby najneskôr do 1. januára 2009 podala správu Európskemu parlamentu a Rade o pokračujúcej účinnosti tohto nariadenia alebo akéhokoľvek zmeneného a doplneného znenia tohto nariadenia vzhľadom na medzinárodný vývoj v tejto oblasti a v prípade potreby navrhla zmeny a doplnenia tohto nariadenia;
8. vyzýva Komisiu, aby najneskôr do 30. júna 2007 predložila Európskemu parlamentu a Rade akčný plán Spoločenstva na zachovanie stavu žralokov a morských vtákov, ako navrhuje v jej oznámení [ KOM(2006)0216 ] pod názvom Zastavenie poklesu biodiverzity do roku 2010 – a po tomto roku;
9. poveruje svojho predsedu, aby toto uznesenie postúpil Rade a Komisii.
DÔVODOVÁ SPRÁVA
I. – Všeobecné poznámky
Ryby, ktoré patria do taxónu Elasmobranchii , sú pre charakteristiky svojho životného cyklu vo všeobecnosti veľmi ohrozené využívaním.
Prax nazývaná finning, ktorá zahŕňa odstránenie plutiev a vyhodenie zvyšku tela žraloka, je na plavidlách Spoločenstva zakázaná, a to tak v morských vodách spadajúcich pod zvrchovanosť alebo jurisdikciu členských štátov, ako aj v medzinárodných vodách tretích krajín.
Avšak vzhľadom na to, že tieto druhy sú zvyčajne súčasťou vedľajšieho úlovku v rámci rybolovnej činnosti Spoločenstva zameranej na iné, hodnotnejšie druhy, 26. januára 2003 Európska únia schválila nariadenie č. 1185/2003 o odstraňovaní plutiev žralokov na palube plavidiel na obchodné účely, ktoré umožňuje spracovanie žralokov na palube plavidiel po ich ulovení a oddeľovanie plutiev od tela, pokiaľ je cieľom čo najefektívnejšie využitie všetkých častí živočícha, pričom plutvy a zvyšok tela sa skladujú osobitne.
V takýchto prípadoch nariadenie stanovuje členskému štátu, pod ktorého vlajkou plavidlo pláva, povinnosť vydať osobitné povolenie na rybolov, ktoré okrem iných podmienok ukladá kapitánom povinnosť zapísať do lodného denníka, prípadne do špeciálneho registra, príslušné záznamy o hmotnosti odstránených plutiev.
Takéto povolenia na rybolov sa udeľujú len tým plavidlám, ktoré preukážu, že sú schopné využiť všetky časti žraloka a ktoré odôvodnia potrebu spracovávať ich na palube.
Jedna z ďalších podmienok, ktorú nariadenie stanovuje (článok 4, odseky 4 a 5), sa týka teoretického pomeru medzi hmotnosťou plutiev a celkovej hmotnosti tela, ktorý v žiadnom prípade nesmie prekročiť 5 % živej hmotnosti úlovku žralokov.
Nariadenie okrem iného stanovuje členským štátom povinnosť predkladať Komisii podrobnú výročnú správu o vykonávaní nariadenia v predchádzajúcom roku a Komisia následne predkladá vlastnú správu o vykonávaní uvedeného nariadenia a o medzinárodnom vývoji v tejto oblasti Európskemu parlamentu a Rade .
V prípade potreby môže Komisia obdobne predložiť aj návrhy na zmenu a doplnenie tohto nariadenia, v ktorých budú v prípade, keď sa týkajú teoretického pomeru medzi hmotnosťou plutiev a tela, zohľadnené pripomienky Vedeckého, technického a hospodárskeho výboru pre rybné hospodárstvo.
22. decembra 2005 Komisia vypracovala správu o vykonávaní uvedeného nariadenia, ktorú predložila Parlamentu a Rade (KOM(2005)700 v konečnom znení).
II. - Poznámky spravodajkyne
Spravodajkyňa vyjadruje svoju spokojnosť s tým, že zo správy Komisie jasne vyplýva, že finning sa v Spoločenstve nevykonáva.
Rozchádza sa však s Komisiou v názore na to, že nie je potrebné upraviť percentuálne vyjadrenie pomeru hmotnosti plutiev k telu.
V skutočnosti oba členské štáty, ktorých plavidlá lovia a spracúvajú žralokov v najväčšej miere, upozornili pri viacerých príležitostiach na problém, ktorý ich plavidlám spôsobuje 5-percentný pomer medzi hmotnosťou plutiev a tela (spracovaných alebo nie) v prípade týchto druhov, ktorý bol vo svojej dobe stanovený na základe právnych predpisov vzťahujúcich sa na plavidlá USA a ktorý vychádzal z odlišnej situácie a týkal sa iných druhov rýb a účelov ich využitia.
Plavidlá EÚ s dlhými lovnými šnúrami sú kvôli dodržaniu tejto normy nútené zbaviť sa časti plutiev, aj keď viac ako 80 % ich úlovku patrí k druhu Prionacea glauca, v prípade ktorého je pomer medzi plutvami a živou hmotnosťou 6,5 %.
Ako uvádza aj samotná Komisia, vedecké správy ICES a ICCAT potvrdzujú odlišný pomer v prípade tohto druhu, zatiaľ čo pre iné druhy platí súčasný pomer 5 %.
Keďže tu ide o veľmi špecifický a identifikovateľný druh rybolovu, jeho uznanie by umožnilo predísť prípadom porušovania predpisov zo strany rybárskych plavidiel Spoločenstva.
Na druhej strane by neuplatňovanie realistických konverzných faktorov v tomto výpočte znamenalo riziko aj pre samotnú EÚ, keďže by dochádzalo k chybám v odhadoch veľkosti úlovku plavidla nepriamo odvodených z medzinárodného trhu so žraločími plutvami v krajinách Ázie, pri ktorých sa uvádza európsky pôvod.
Zároveň by úprava percentuálneho vyjadrenia pomeru so zreteľom na vedecké údaje Spoločenstvu umožnila, v súlade s odporúčaniami vlastného vedeckého výboru, vykonať okamžitú revíziu v rámci ICCAT, ktorú by pravdepodobne nasledovali ostatné regionálne organizácie pre rybolov.
Spravodajkyňa preto žiada Komisiu, aby v súlade s článkom 6.2 uvedeného nariadenia čo najskôr zorganizovala odbornú schôdzku s predstaviteľmi odvetvia a vedcami s cieľom preskúmať aktuálnu situáciu a predložiť návrh na úpravu uvedeného nariadenia, ktorá by umožnila poskytnúť plavidlám Spoločenstva istotu prispôsobením normy morfologickým charakteristikám druhu.
Okrem toho, hoci Komisia tvrdí, že členské štáty
V roku 2003 vydali povolenia na odstraňovanie plutiev len Španielsko a Nemecko .
V roku 2004 tak urobili aj Spojené kráľovstvo a Portugalsko, v roku 2005 Litva. nedodržali stanovené lehoty na predloženie výročných správ, niektoré štáty poukazujú na to, že požadované informácie naozaj predložili, no keďže tak učinili až po 30. septembri 2005, tieto nemohli byť uznané.
Komisia taktiež zdôrazňuje, že je potrebné, aby sa v národných správach konkrétne uvádzali kritériá používané pri vydávaní povolení, zároveň je však otvorená diskusii a následnému prerokovaniu s členskými štátmi.
Spravodajkyňa sa domnieva, že vzhľadom na krátky čas, ktorý uplynul od nadobudnutia účinnosti tohto nariadenia, je pochopiteľné, že sa vyskytujú problémy, ktoré však v každom prípade treba čo najskôr napraviť.
Komisia okrem toho vysiela pozitívny signál uvedením toho, že na medzinárodnej úrovni predložila návrhy s podobnými opatreniami návrhy s podobnými opatreniami a že v rôznych regionálnych organizáciách pre rybolov boli prijaté konkrétne nariadenia týkajúce sa vysoko migrujúcich druhov.
Neuvádza však, či návrhy vychádzajú z vedeckých správ, pokiaľ ide o potrebu upraviť z morfologických dôvodov percentuálne vyjadrenie pomeru plutiev k telu v prípade Prionacea glauca .
POSTUP
Názov
Uplatňovanie nariadenia Rady (ES) č. 1185/2003 o odstraňovaní plutiev žralokov na palube plavidiel
Číslo postupu
2006/2054(INI)
Gestorský výbor dátum oznámenia udelenia povolenia na schôdzi
PECH 16.3.2006
Výbor požiadaný o stanovisko dátum oznámenia na schôdzi
ENVI 16.3.2006
Bez predloženia stanoviska dátum rozhodnutia
ENVI 24.4.2006
Rozšírená spolupráca dátum oznámenia na schôdzi
Spravodajkyňa dátum menovania
Rosa Miguélez Ramos 31.1.2006
Predchádzajúci spravodajca
Prerokovanie vo výbore
18.4.2006
20.6.2006
Dátum prijatia
28.8.2006
Výsledok záverečného hlasovania
+:
–:
0:
14
3]
Poslanci prítomní na záverečnom hlasovaní
Iles Braghetto, Luis Manuel Capoulas Santos, Paulo Casaca, Zdzisław Kazimierz Chmielewski, Carmen Fraga Estévez, Alfred Gomolka, Heinz Kindermann, Henrik Dam Kristensen, Albert Jan Maat, Philippe Morillon, Willi Piecyk, Dirk Sterckx, Struan Stevenson, Margie Sudre
Náhradníci prítomní na záverečnom hlasovaní
Dorette Corbey, Carl Schlyter
Náhradníci (čl. 178 ods.2) prítomní na záverečnom hlasovaní
Alfonso Andria
Dátum predloženia
30.8.2006
Poznámky (údaje, ktoré sú k dispozícii iba v jednej jazykovej verzii)
...
