Odpoveď pána Šemetu v mene Komisie
(10. februára 2012)
Právne predpisy EÚ umožňujú členským štátom zaviesť priame dane, napr. v podobe spotrebných daní z potravín.
Niektoré členské štáty tak už urobili.
Na tento druh spotrebných daní sa nevzťahuje harmonizácia EÚ, musia však byť v súlade s ustanoveniami Zmluvy o fungovaní EÚ, a najmä s jej článkom 110, v ktorom sa zakazuje vnútroštátne zdanenie diskriminujúce, priamo či nepriamo, výrobky ostatných členských štátov.
Komisia očakáva skúsenosti, ktoré niektoré členské štáty získali pri vykonávaní iniciatív v tejto oblasti, ako aj hodnotenie týchto iniciatív.
Bude naďalej diskutovať o týchto a ďalších iniciatívach v oblasti výživy v skupine na vysokej úrovni pre výživu a fyzickú aktivitu.
Harmonizácia daní z potravín, ktoré sa zaviedli iba v niektorých členských štátoch, sa v tomto štádiu nejaví ako opodstatnená.
