KONEČNÉ ZNENIE
A6-0023/2005
7.2.2005
***I
SPRÁVA
o návrhu nariadenia Európskeho Parlamentu a Rady, ktorým sa mení a dopĺňa nariadenie Rady (ES) č. 1165/98 o krátkodobej štatistike
(KOM(2003)0823 – C6‑0028/2004 – 2003/0325(COD))
Výbor pre hospodárske a menové veci
Spravodajkyňa:
Margarita Starkevičiūtė
PE 347.189v02-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície väčšina všetkých poslancov Parlamentu za zamietnutie alebo zmenu spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície väčšina všetkých poslancov Parlamentu za zamietnutie alebo zmenu spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo napomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA...........................................................................................................16
POSTUP...................................................................................................................................19
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu nariadenia Parlamentu a Rady Európskeho Parlamentu a Rady, ktorým sa mení a dopĺňa nariadenie Rady (ES) č. 1165/98 o krátkodobej štatistike
( KOM(2003)0823 – C6‑0028/2004 – 2003/0325(COD) )
(Spolurozhodovací postup: prvé čítanie)
Európsky parlament ,
– so zreteľom na návrh Komisie predložený Európskemu parlamentu a Rade ( KOM(2003)0823 )
Zatiaľ neuverejnený v Úradnom vestníku. ,
– so zreteľom na čl. 251 ods. 2 a čl. 285 ods. 1 Zmluvy o ES, v súlade s ktorými Komisia predložila návrh Parlamentu ( C6‑0028/2004 ),
– so zreteľom na článok 51 rokovacieho poriadku,
– so zreteľom na správu Výboru pre hospodárske a menové veci ( A6‑0023/2005 ),
1. schvaľuje zmenené a doplnené znenie návrhu Komisie;
2. vyzýva Komisiu, aby znovu postúpila záležitosť Parlamentu, ak má v úmysle podstatne zmeniť svoj návrh, alebo ho nahradiť iným textom;
3. poveruje predsedu Parlamentu, aby pozíciu Parlamentu postúpil Rade a Komisii.
Text navrhnutý Komisiou
Pozmeňujúce a doplňujúce návrhy Parlamentu
Pozmeňujúci a doplňujúci návrh
1
ODÔVODNENIE 7 A (nové)
(7a) Uplatňovanie lisabonskej stratégie rastu a zamestnanosti zahŕňa zníženie zbytočného zaťaženia podnikov a rozširovanie nových technológií.
Odôvodnenie
Táto zmena sa zameriava na okamžité opatrenia potrebné na zníženie celkového administratívneho zaťaženia a stimuluje rozvoj noriem, ktoré môžu urýchliť rozvoj a šírenie nových technológií v rámci a mimo EÚ, ako je zdôraznené v správe skupiny na vysokej úrovni pre lisabonskú stratégiu vedenú predsedom Wimom Kokom.
Pozmeňujúci a doplňujúci návrh
2
ČLÁNOK 1 BOD 1
Článok 4 Odsek 2 Pododsek 3 (Nariadenie (ES) č. 1165/98)
Európske vzorkové schémy sa vytvárajú iba v prípade, keď vzorkové schémy jednotlivých členských štátov nespĺňajú európske požiadavky.
Na základe účasti v európskych vzorkových schémach plní členský štát podmienky pre poskytnutie príslušných ukazovateľov v súlade s cieľmi európskej schémy.
Európske schémy môžu stanoviť podmienky, úroveň podrobnosti a termíny predkladania údajov.
Európske vzorkové schémy sa vytvárajú iba v prípade, keď vzorkové schémy jednotlivých členských štátov nespĺňajú európske požiadavky.
Členské štáty sa okrem toho môžu rozhodnúť, či sa zapoja do schém európskych vzoriek v prípade, že takéto schémy vytvoria možnosti pre výrazné zníženie nákladov na štatistický systém alebo zaťaženia podnikov, čo súvisí s plnením európskych požiadaviek.
Na základe účasti v schéme európskych vzoriek plní členský štát podmienky pre poskytnutie príslušných ukazovateľov v súlade s cieľmi európskej schémy.
Európske schémy môžu stanoviť podmienky, úroveň podrobnosti a termíny na predkladania údajov.
Odôvodnenie
Článok bol doplnený tak, aby zahŕňal možnosť vytvoriť európske vzorkové schémy pre väčší rozsah ukazovateľov s cieľom znížiť náklady na štatistiku alebo zaťaženie podnikov a rozšíriť rozsah uplatňovania európske vzorkové schémy.
Navrhované nariadenie by mohlo vo výraznej miere znížiť požiadavky na predkladanie údajov z malých členských štátov EÚ umožňujúc im zamerať sa na vypracovanie hlavných agregátov.
Pozmeňujúci a doplňujúci návrh
3
ČLÁNOK 1 BOD 1
Článok 4 Odsek 2 Pododsek 3a (nový) (Nariadenie (ES) č. 1165/98)
Povinné prieskumy sa použijú na získanie informácií, ktoré ešte nie sú k dispozícii (v rámci vymedzenej časovej doby) z iných zdrojov, ako napr. registre; prieskumy sa vykonávajú použitím elektronických dotazníkov a internetových dotazníkov, ak je to vhodné.
Odôvodnenie
Táto zmena odráža názory podnikov (informácie o Rakúsku, Litve a Luxembursku týkajúce sa zmeny a doplnenia nariadenia 1165/98 o krátkodobých štatistikách).
Okrem toho môže urýchliť rozvoj a rozšírenie nových technológií v rámci EÚ a bude preto v súlade s cieľmi lisabonskej stratégie na uplatňovanie akčného plánu e-Europe.
Vzhľadom na obmedzené zdroje malých a stredných podnikov, najmä v oblasti služieb, je potrebné vykonať ďalšie kroky na zníženie požiadaviek na predkladanie údajov z týchto podnikov.
Pozmeňujúci a doplňujúci návrh
4
ČLÁNOK 1 BOD 1 A (nový)
Článok 10 Odsek 3 (Nariadenie (ES) č. 1165/98)
(1a) Článok 10 ods. 3 sa nahrádza takto:
„3.
Kvalita ukazovateľov sa testuje pravidelne tým, že sa porovnávajú s inými štatistickými informáciami, pričom takéto porovnávanie uskutočňuje každý členský štát a Komisia (Eurostat).
Okrem toho sa kontroluje ich vnútorná konzistencia.“
Odôvodnenie
Jednou z hlavných starostí užívateľov štatistík, okrem iného aj ECB, je v súčasnosti otázka kvality štatistických agregátov.
Je potrebné vyvinúť ďalšie úsilie na ujasnenie rozdelenia zodpovednosti za kvalitu údajov.
Pozmeňujúci a doplňujúci návrh
5
ČLÁNOK 1 BOD 1 B (nový)
Článok 10 Odsek 4 (Nariadenie (ES) č. 1165/98)
(1b) Článok 10 ods. 4 sa nahrádza takto:
„4.
Hodnotenie kvality sa vykonáva porovnávaním efektívnej dostupnosti údajov na základe nákladov na zber a zaťaženosti najmä malých podnikov.
Na účely tohto vyhodnotenia členské štáty na požiadanie predložia Komisii potrebné informácie podľa spoločnej európskej metodiky vypracovanej Komisiou v úzkej spolupráci s členskými štátmi.“
Odôvodnenie
Tento pozmeňujúci a doplňujúci návrh zohľadňuje odporúčania správy skupiny na vysokej úrovni pre lisabonskú stratégiu vedenú predsedom Wimom Kokom, ktorá zdôrazňuje, že „Európska komisia by mala naďalej rozvíjať svoj nástroj pre analyzovanie vplyvu legislatívnych návrhov, aby bolo možné účinnejším spôsobom zahrnúť do týchto návrhov ciele konkurencieschopnosti a trvalo udržateľného rozvoja“.
Je potrebné vypracovať jednotnú metodiku na zabezpečenie lepšieho a harmonizovaného porovnávania prínosu dostupnosti údajov s nákladmi na ich zber v jednotlivých členských štátoch.
Pozmeňujúci a doplňujúci návrh
6
ČLÁNOK 1 BOD 1 C (nový)
Článok 12 Odsek 1 (Nariadenie (ES) č. 1165/98)
(1c) Článok 12 ods. 1 sa nahrádza takto:
„1.
Po porade s Výborom pre štatistický program Komisia uverejní do ... * informačnú metodickú príručku, v ktorej sa vysvetlia pravidlá stanovené v prílohách a ktorá bude tiež obsahovať usmernenia týkajúce sa krátkodobej štatistiky.
___
* šesť mesiacov po nadobudnutí účinnosti nariadenia (ES) č. .../2004, ktorým sa mení a dopĺňa nariadenie Rady (ES) č. 1165/98 o krátkodobých štatistikách.“
Odôvodnenie
Rýchle vypracovanie metodických usmernení zabezpečí porovnateľnosť vnútroštátnych údajov a významným spôsobom prispeje k zlepšeniu kvality štatistických agregátov a poskytne užívateľom dostatočne spoľahlivé a vyčerpávajúce informácie o predchádzajúcom období.
Pozmeňujúci a doplňujúci návrh
7
ČLÁNOK 1 BOD 1 D (nový)
Článok 14 Odsek 2 (Nariadenie (ES) č. 1165/98)
(1d) Článok 14 ods. 2 sa nahrádza takto:
„2.
Komisia do troch rokov od dátumu nadobudnutia účinnosti tohto nariadenia a potom každé tri roky predloží správu Európskemu parlamentu a Rade o štatistike zostavenej podľa tohto nariadenia a najmä o jej význame a o kvalite a revízii ukazovateľov.
Správa sa bude tiež konkrétne zaoberať nákladmi na štatistický systém a zaťažením podnikov, ktoré vznikajú v dôsledku tohto nariadenia, vo vzťahu k ich prínosom.
Správa bude informovať o osvedčených postupoch znižovania zaťaženia podnikov a ukáže spôsoby zníženia zaťaženia a nákladov.“
Odôvodnenie
Táto zmena kladie väčší dôraz na pravidelné predkladanie správ zo strany Komisie a zdôrazňuje potrebu vykonania revízie štatistických výsledkov, ako aj možností zníženia administratívneho zaťaženia podnikov a nákladov spojených s vyhotovením štatistiky.
Pozmeňujúci a doplňujúci návrh
8
ČLÁNOK 1 BOD 1 E (nový)
Článok 17 bod j (Nariadenie (ES) č. 1165/98)
(1e) V článku 17 sa dopĺňa text:
„(j) vytvorenie európskych vzorkových schém (článok 4).“
Odôvodnenie
Schválenie a uplatňovanie európskych vzorkových schém podlieha postupu prerokovania vo výboroch, preto je potrebné na tomto mieste doplniť odkaz na vzorkové schémy.
Pozmeňujúci a doplňujúci návrh
9
PRÍLOHA ČASŤ (A) „MIERA PODROBNOSTI“ BOD 1
Príloha A Položka (f) Odsek 2 (Nariadenie (ES) č. 1165/98)
2.
Okrem toho za kategóriu D NACE sa má predkladať index produkcie (č. 110) a index výrobných cien (č. 310, 311, 312, 313) na 3 a 4-miestnej úrovni NACE.
Index dovozných cien (č. 340) sa má predkladať na 3 a 4-miestnej úrovni CPA.
Predkladané indexy výroby a výrobných cien na 3 a 4 –miestnej úrovni musia predstavovať aspoň 90% celkovej pridanej hodnoty pre každý členský štát kategórie D NACE v danom bázickom roku.
Predkladané indexy dovozných cien na 3 a 4 –miestnej úrovni musia pre každý členský štát predstavovať aspoň 90% celkového dovozu výrobkov kategórie D CPA v danom bázickom roku.
Tieto ukazovatele nemusia predkladať v takýchto podrobných úrovniach tie členské štáty, ktorých celková pridaná hodnota kategórie D NACE (alebo dovozov výrobkov v kategórii D CPA) v danom bázickom roku predstavuje menej než 4% celkovej hodnoty Európskeho spoločenstva.
2.
Okrem toho za kategóriu D NACE sa má predkladať index produkcie (č. 110) a index výrobných cien (č. 310, 311, 312, 313) na 3 a 4-miestnej úrovni NACE.
Predkladané indexy výroby a výrobných cien na 3 a 4 –miestnej úrovni musia predstavovať aspoň 90% celkovej pridanej hodnoty pre každý členský štát kategórie D NACE v danom bázickom roku.
Tieto ukazovatele nemusia predkladať v takýchto podrobných úrovniach tie členské štáty, ktorých celková pridaná hodnota kategórie D NACE v danom bázickom roku predstavuje menej než 4% celkovej hodnoty Európskeho spoločenstva.
Odôvodnenie
Návrh Komisie na zvýšenie miery podrobnosti v prípade ukazovateľa dovozných cien nezískal podporu, aby sa znížilo zaťaženie podnikov a štatistických orgánov.
Pozmeňujúci a doplňujúci návrh
10
PRÍLOHA ČASŤ (A) „MIERA PODROBNOSTI“ BOD 3
Príloha A Položka (f) Odsek 7 (Nariadenie (ES) č. 1165/98)
7.
Ukazovateľ dovozných cien (č. 340) sa predloží pre celkové priemyselné výrobky, kategórie C až E CPA a hlavné priemyselné zoskupenia (MGIs) stanovené v súlade s nariadením (ES) č. 586/2001 zo skupín výrobkov CPA.
7.
Ukazovateľ dovozných cien (č. 340) sa predloží pre celkové priemyselné výrobky, kategórie C až E CPA a hlavné priemyselné zoskupenia (MGIs) stanovené v súlade s nariadením (ES) č. 586/2001 zo skupín výrobkov CPA.
Ukazovateľ dovozných cien (č. 340) nemusia predložiť tie členské štáty, ktoré neprijali euro ako svoju menu.
Odôvodnenie
Navrhované zmeny ohraničujú požiadavku predloženia indexu dovozných cien na tie členské štáty, ktoré prijali euro ako svoju menu.
Pozmeňujúci a doplňujúci návrh
11
PRÍLOHA ČASŤ (A) „PRECHODNÉ OBDOBIE“
Príloha A Položka (j) Odsek 4 (Nariadenie (ES) č. 1165/98)
4.
Môže sa povoliť prechodné obdobie v prípade zmeny termínov na predkladanie údajov pre ukazovateľ č. 110, ktoré skončí najneskôr [bude stanovený dátum zodpovedajúci dobe 2 rokov po nadobudnutí účinnosti tohto zmeneného a doplneného nariadenia].
4.
Môže sa povoliť prechodné obdobie v prípade zmeny termínov na predkladanie údajov pre ukazovateľ č. 110 nepresahujúce [bude stanovený dátum zodpovedajúci dobe 2 rokov po nadobudnutí účinnosti tohto zmeneného a doplneného nariadenia] v súlade s postupom stanoveným v článku 18.
Odôvodnenie
Menšie zmeny sú navrhnuté tak, aby boli v súlade s ostatnými časťami dokumentu.
Pozmeňujúci a doplňujúci návrh
12
PRÍLOHA ČASŤ (A) „PRECHODNÉ OBDOBIE“
Príloha A Položka (j) Odsek 5 (Nariadenie (ES) č. 1165/98)
5.
Môže sa povoliť prechodné obdobie v prípade zmeny termínov na predkladanie údajov pre ukazovateľ č. 210 nepresahujúce [bude stanovený dátum zodpovedajúci dobe jedného roka po nadobudnutí účinnosti tohto zmeneného a doplneného nariadenia].
5.
Môže sa povoliť prechodné obdobie v prípade zmeny termínov na predkladanie údajov pre ukazovateľ č. 210 nepresahujúce [bude stanovený dátum zodpovedajúci dobe jedného roka po nadobudnutí účinnosti tohto zmeneného a doplneného nariadenia] v súlade s postupom stanoveným v článku 18.
Odôvodnenie
Menšie zmeny sú navrhnuté tak, aby boli v súlade s ostatnými časťami dokumentu.
Pozmeňujúci a doplňujúci návrh
13
PRÍLOHA ČASŤ (B) „ZOZNAM PREMENNÝCH“ BOD 2
Príloha B Položka (c) Odsek 6 Úvodná časť (Nariadenie (ES) č. 1165/98)
6.
Komisia stanoví rad štúdií, ktoré majú členské štáty vykonať.
Štúdie sa vykonajú s prihliadnutím na efektívnosť zberu údajov vo vzťahu k nákladom na zber a zaťaženosť podnikov s cieľom:
6.
Členské štáty uskutočnia štúdie, ktoré stanoví Komisia po porade s členskými štátmi.
Štúdie sa vykonajú s prihliadnutím na efektívnosť zberu údajov vo vzťahu k nákladom na ich zber a zaťaženosť podnikov s cieľom:
Odôvodnenie
Tento pozmeňujúci a doplňujúci návrh umožní Komisii pripraviť po konzultácii s príslušnými členskými štátmi potrebné realizačné štúdie.
Pozmeňujúci a doplňujúci návrh
14
PRÍLOHA ČASŤ (B) „ZOZNAM PREMENNÝCH“ BOD 2
Príloha B Položka (c) Odsek 6 Pododsek 4 (Nariadenie (ES) č. 1165/98)
Uplatnením postupu uvedeného v článku 18 Komisia najneskôr do [bude stanovený dátum zodpovedajúci dobe troch rokov po nadobudnutí účinnosti tohto zmeneného a doplneného nariadenia] rozhodne, či sa s odvolaním na článok 17 písmeno b zahrnie ukazovateľ výrobných cien s účinnosťou od základného roku 2010.
Uplatnením postupu uvedeného v článku 18 Komisia najneskôr do [bude stanovený dátum zodpovedajúci dobe troch rokov po nadobudnutí účinnosti tohto zmeneného a doplneného nariadenia] rozhodne, či sa s odvolaním na článok 17 písmeno b ukazovateľ stavebných nákladov nahradí ukazovateľom výrobných cien s účinnosťou od základného roku 2010.
Odôvodnenie
Táto zmena uľahčí budúcu harmonizáciu štatistických ukazovateľov o výrobnej cene ako spoločného ukazovateľa.
Pozmeňujúci a doplňujúci návrh
15
PRÍLOHA ČASŤ (C) „ZOZNAM PREMENNÝCH“
Príloha C Položka (c) Odsek 4 Úvodná časť (Nariadenie (ES) č. 1165/98)
4.
Komisia stanoví rad štúdií, ktoré majú členské štáty vykonať .
Štúdie sa vykonajú s prihliadnutím na efektívnosť zberu údajov vo vzťahu k nákladom na zber a zaťaženosť podnikov s cieľom:
4.
Členské štáty uskutočnia štúdie, ktoré stanoví Komisia po porade s členskými štátmi.
Štúdie sa vykonajú s prihliadnutím na efektívnosť zberu údajov vo vzťahu k nákladom na zber a zaťaženosť podnikov s cieľom:
Odôvodnenie
Tento pozmeňujúci a doplňujúci návrh umožní Komisii pripraviť po konzultácii s príslušnými členskými štátmi potrebné realizačné štúdie.
Pozmeňujúci a doplňujúci návrh
16
PRÍLOHA ČASŤ (D) „ZOZNAM PREMENNÝCH“ BOD 2
Príloha D Položka (c) Odsek 4 Úvodná časť (Nariadenie (ES) č. 1165/98)
4.
Komisia stanoví rad štúdií, ktoré majú členské štáty vykonať.
Štúdie sa vykonajú s prihliadnutím na efektívnosť zberu údajov vo vzťahu k nákladom na zber a zaťaženosť podnikov s cieľom:
4.
Členské štáty uskutočnia štúdie, ktoré stanoví Komisia po porade s členskými štátmi.
Štúdie sa vykonajú s prihliadnutím na efektívnosť zberu údajov vo vzťahu k nákladom na zber a zaťaženosť podnikov s cieľom:
Odôvodnenie
Tento pozmeňujúci a doplňujúci návrh umožní Komisii pripraviť po konzultácii s príslušnými členskými štátmi potrebné realizačné štúdie.
Pozmeňujúci a doplňujúci návrh
17
PRÍLOHA ČASŤ (D) „REFERENČNÉ OBDOBIE“
Príloha D Položka (e) Odsek 2 Pododsek 1 (Nariadenie (ES) č. 1165/98)
2.
Komisia stanoví rad štúdií, ktoré majú členské štáty vykonať.
Štúdie sa vykonajú s prihliadnutím na efektívnosť skráteného referenčného obdobia vo vzťahu k nákladom na zber a zaťaženosť podnikov s cieľom posúdiť realizovateľnosť skrátenia referenčného obdobia pre ukazovateľ tržby za vlastné výkony a tovar (č. 120) z dĺžky jedného štvrťroka na referenčné obdobie v dĺžke jedného mesiaca;
2.
Členské štáty uskutočnia štúdie, ktoré stanoví Komisia po porade s členskými štátmi.
Štúdie sa vykonajú s prihliadnutím na efektívnosť skráteného referenčného obdobia vo vzťahu k nákladom na zber a zaťaženosť podnikov s cieľom posúdiť realizovateľnosť skrátenia referenčného obdobia pre ukazovateľ tržby za vlastné výkony a tovar (č. 120) z jedného štvrťroka na referenčné obdobie v dĺžke jedného mesiaca.
Odôvodnenie
Tento pozmeňujúci a doplňujúci návrh umožní Komisii pripraviť po konzultácii s príslušnými členskými štátmi potrebné realizačné štúdie.
Pozmeňujúci a doplňujúci návrh
18
PRÍLOHA ČASŤ (D) „PRVÉ REFERENČNÉ OBDOBIE“
Príloha D Položka (i) (Nariadenie (ES) č. 1165/98)
Prvým referenčným obdobím, za ktoré sa predkladá ukazovateľ výrobných cien č. 310 je najneskôr prvý štvrťrok roku 2005 .
Pre prvé referenčné obdobie sa môže povoliť odchýlka o ďalší rok v súlade s postupom uvedením v článku 18 pod podmienkou, že ako základný sa nepoužije neskorší rok ako rok 2005 .
Prvým referenčným obdobím, za ktoré sa predkladá ukazovateľ výrobných cien č. 310 je najneskôr prvý štvrťrok roku 2006 .
Pre prvé referenčné obdobie sa môže povoliť odchýlka o ďalší rok v súlade s postupom uvedením v článku 18 pod podmienkou, že ako základný sa nepoužije neskorší rok ako rok 2006.
Odôvodnenie
Táto zmena upravuje termín, aby bolo možné zosúladiť požiadavky užívateľov (napr. ECB) s problémami, s ktorými sa stretávajú členské štáty v súvislosti so zberom, spracovaním a uverejňovaním údajov.
Pozmeňujúci a doplňujúci návrh
19
PRÍLOHA ČASŤ (D) „PRECHODNÉ OBDOBIE“
Príloha D Položka (j) Odsek 1 (Nariadenie (ES) č. 1165/98)
Môže sa povoliť prechodné obdobie na predkladanie údajov pre ukazovateľ č. 310 trvajúce najviac [bude stanovený dátum tri roky po nadobudnutí účinnosti tohto zmeneného a doplneného nariadenia] v súlade s postupom uvedeným v článku 18.
Ďalšie prechodné obdobie v dĺžke jedného roka je možné povoliť na uplatňovanie ukazovateľa č. 310 v oddieloch 63 74 NACE.
Môže sa povoliť prechodné obdobie na predkladanie údajov pre ukazovateľ č. 310 trvajúce najviac [bude stanovený dátum tri roky po nadobudnutí účinnosti tohto zmeneného a doplneného nariadenia] v súlade s postupom uvedeným v článku 18.
Ďalšie prechodné obdobie v dĺžke jedného roka je možné povoliť na uplatňovanie ukazovateľa č. 310 v oddieloch 63 a 74 NACE v súlade s postupom uvedeným v článku 18.
Okrem týchto prechodných období je možné v súlade s postupom uvedeným v článku 18 stanoviť ďalšie prechodné obdobie v dĺžke jedného roka členským štátom, ktorých obrat v činnostiach v danom základnom roku predstavuje menej než 1% celkovej úrovne Spoločenstva.
Odôvodnenie
Doplňuje sa odkaz na postup prerokovania vo výboroch, aby bol daný odsek v súlade s ostatnými časťami dokumentu.
Navrhovaná úprava by mohla významne znížiť požiadavky na predkladanie údajov z malých členských štátov EÚ, čím by im umožnila zamerať sa na vypracovanie hlavných agregátov.
DÔVODOVÁ SPRÁVA
ÚVOD
Nariadenie Rady č. 1165/98 o krátkodobej štatistike stanovuje základ pre zber množstva mesačných a štvrťročných indikátorov o vývoji konjunktúry pre účely hospodárskej a menovej politiky.
Je však potrebné zdôrazniť, že hoci Eurostat môže vypočítať dôležité indikátory EÚ-25/Eurozóna, pre niektoré indikátory nie je možné určiť agregáty, napr. index výrobných cien, ktorý predstavuje dôležitý prvok pre analýzu cien v eurozóne.
Je preto potrebné vykonať ďalšie kroky na zlepšenie existujúcich štatistík.
ECB oznámila, aké krátkodobé štatistiky požaduje na výkon menovej politiky.
Akčný plán Európskej hospodárskej a menovej únie z jesene 2000 poukázal na to, že je nevyhnutné, aby pokračovalo úsilie na zlepšenie krátkodobých štatistík.
Požiadavky akčného plánu EMÚ a súboru hlavných európskych hospodársky indikátorov (PPEI) boli zahrnuté do návrhu, ktorým sa mení a dopĺňa nariadenie o krátkodobých štatistikách, predloženého Rade a Európskemu parlamentu.
Cieľom návrhu je vytvoriť právny rámec pre stanovenie harmonizovaných štatistík pre menovú a hospodársku politiku v rámci EMÚ.
NÁVRH KOMISIE
Nariadenie (ES) č. 1165/98 sa mení a dopĺňa takto:
Článok 1, ods. 1 stanovuje možnosť vytvoriť určité indikátory pre eurozónu pomocou tzv. „európskych vzorkových schém“, keď tieto plány ponúkajú možnosti pre výrazné zníženie nákladov na štatistický systém alebo zníženie zaťaženia podnikov.
Odsek 2 stanovuje povinnosť predložiť Európskemu parlamentu a Rade v priebehu troch rokov po nadobudnutí účinnosti tohto nariadenia a potom každé tri roky správu o štatistikách vypracovaných na základe tohto nariadenia, ako aj o ich význame, kvalite a revízii indikátorov.
Odsek 3 predpokladá vytvorenie európskych vzorkových schém na uplatňovanie tohto nariadenia vrátane opatrení berúcich do úvahy hospodársky a technický vývoj v súvislosti so zberom a štatistickým spracovaním údajov a prenosom ukazovateľov.
Odsek 4 poukazuje na to, že zmeny a doplnenia príloh A až D prinášajú viaceré zlepšenia v porovnaní s nariadením o krátkodobých štatistikách.
Medzi najdôležitejšie body patrí:
– Doplnenie ukazovateľa o dovozných cenách s podobnou mierou podrobnosti ako v prípade ukazovateľa výrobných cien.
– Rozlíšenie eurozóny v prípade priemyselných ukazovateľov obratu, nových objednávok, výrobných cien a dovozných cien pre nedomáce trhy.
Miera podrobnosti sa obmedzuje na dve miesta číselného kódu NACE/CPA.
– Doplnenie indexu výrobných cien pre vybrané konkrétne dôležité sektory služby, v ktorých indexy spotrebiteľských cien neposkytujú dostatočný obraz o vývoji cien.
Ukazovateľ sa zameriava na index podnikových výrobných cien služieb, ktoré podniky poskytujú iným podnikom ako zákazníkom.
– Zmena referenčného obdobia pre výrobu v stavebníctve z „aspoň štvrťročného“ na mesačné.
Tento indikátor poskytuje po prvýkrát dostatočne citlivý ukazovateľ pre mimoriadne nestály sektor stavebníctva.
– Skrátenie omeškaní v prípade viacerých krátkodobých štatistických ukazovateľov, pokrytých tiež hlavnými európskymi hospodárskymi ukazovateľmi (PPEI), zodpovedá tiež požiadavke aktuálnosti dohodnutej pre PPEI.
– Množstvo podrobných operačných zlepšení, ktoré vychádzajú z praxe pri zbere údajov a ich spracovania podľa platného nariadenia o krátkodobej štatistike, ako napr. konzistentnejšie zaobchádzanie s agregovanými údajmi a upravenie údajov (sezónne upravené údaje a upravenie údajov vzhľadom na množstvo pracovných dní).
– Vyjasnenie stavebných nákladov a cien v stavebníctve.
Platné nariadenie o krátkodobej štatistike sa zameriava na stavebné náklady, avšak umožňuje použitie výrobných cien budov na určenie približnej hodnoty.
Zmenené a doplnené nariadenie povoľuje takýto postup iba v prechodnom období a obsahuje ustanovenia o realizačnej štúdii týkajúce sa vytvorenia indexu cien popri indexe stavebných nákladov.
Zmenené a doplnené nariadenie výslovne podporuje definovanie európskeho prístupu k rôznym ukazovateľom, napr. spoločnému ukazovateľu vývozných cien pre eurozónu.
Pilotný projekt tohto prístupu, ktorý v súčasnosti prebieha v členských štátoch, sa týka indexu obratu v maloobchode.
Kľúčovým prvkom zníženia omeškaní v prípade maloobchodného indexu zo súčasných t+60 dní na po referenčnom období na t+30 dní do začiatku roku 2004 bude zníženie veľkosti vzorky.
Európska schéma bude vyžadovať pre každý ukazovateľ odlišnú metodiku.
Zmenené a doplnené nariadenie obsahuje požiadavku na súbor realizačných štúdií s výslovnou možnosťou úpravy zoznamu ukazovateľov a ich podmienok prostredníctvom prerokovania vo výboroch.
– ukazovateľ „odpracovaných hodín“ pre maloobchod a iné služby;
– ukazovateľ „hrubých miezd a platov“ pre maloobchod a iné služby;
– mesačné referenčné obdobie pre obrat v prípade iných služieb.
Zmenené a doplnené nariadenie ďalej obsahuje viaceré zjednodušenia technických detailov.
Boli definované v úzkej spolupráci s ECB s cieľom znížiť pracovné vyťaženie štatistických orgánov v jednotlivých členských štátoch bez toho, aby došlo k ohrozeniu hodnoty krátkodobých štatistík.
Zvláštna pozornosť sa venovala najmä značnému počtu malých budúcich členských štátov.
Nariadenie vytvára pri viacerých ukazovateľoch významné ústupky vzhľadom na mieru podrobnosti a referenčné obdobie v prípade tých členských štátov, ktorých pridaná hodnota nepresahuje 1% pridanej hodnoty celej EÚ.
Celkovo predstavuje zmenené a doplnené nariadenie o krátkodobých štatistikách dôležitý krok smerom k vytvoreniu systému krátkodobých štatistík, ktorý bude zodpovedať požiadavkám hospodárskej a menovej politiky.
Kompromis stanovený v zmenenom a doplnenom nariadení vypĺňa mnohé medzery v platnom nariadení a zároveň poskytuje členským štátom dostatok času na uplatňovanie zmien.
Nariadenie okrem toho ustanovuje analýzu ďalších krokov a jednoduchší postup (prerokovanie vo výboroch) v prípade jej úspechu.
Toto ustanovenie zvyšuje flexibilitu krátkodobých štatistík pri reakcii na požiadavky hospodárskej a menovej politiky.
KRITICKÁ ANALÝZA
Jedným z hlavných cieľov súčasnej legislatívnej politiky Európskeho parlamentu je zníženie možného zaťaženia podnikov, ktoré vyplýva z dodržiavania právnych predpisov a nariadení.
Spravodajkyňa by preto chcela upozorniť na viaceré pozitívne aspekty návrhu, ktorý:
- prispieva k zlepšeniu štatistík pre eurozónu a zároveň môže znížiť nároky na zdroje;
na vnútroštátnej úrovni prostredníctvom zavedenia tzv. „európskych vzorkových schém“;
- zavádza predkladanie správ o osvedčených postupoch pri znižovaní štatistického zaťaženia podnikov, o dôležitosti, kvalite a revízii ukazovateľov;
- významným spôsobom zlepšuje vývoj hospodárskeho cyklu pre hospodársku a menovú
politiku; a
- vytvára pevný základ pre kvalitné odhady rastu na vnútroštátnych účtoch.
Spravodajkyňa podporuje návrh Komisie s určitými úpravami uvedenými v pozmeňujúcich a doplňujúcich návrhoch 2, 7, 8 a 9-19 (posledné návrhy sa týkajú príloh), v prípade ktorých už Komisia naznačila súhlas.
Spravodajkyňa by však chcela poukázať na skutočnosť, že Rakúsko vyjadrilo zásadné právne obavy v súvislosti s ustanoveniami o postupe prerokovania vo výboroch uvedenými v návrhu na zmenu a doplnenie nariadenia.
Nepodporuje použitie postupu prerokovania vo výboroch pri definovaní ukazovateľov ani pri dohode o zmenách týkajúcich sa ukazovateľov.
Prijatie návrhu na zmenu a doplnenie nariadenia bez súhlasu Rakúska spôsobí určité problémy užívateľom ukazovateľov.
Spravodajkyňa sa tiež domnieva, že návrh Komisie stále ešte v plnom rozsahu nezohľadňuje odporúčania uvedené v správe skupiny na vysokej úrovni pre lisabonskú stratégiu vedenej predsedom Wimom Kokom a predložila preto ďalšie pozmeňujúce a doplňujúce návrhy k článku 4 ods. 2 a článku 10 ods. 4 nariadenia Rady (ES) č. 1165/98 a príslušnému bodu odôvodnenia (pozmeňujúce a doplňujúce návrhy 1, 3 a 5).
Spravodajkyňa okrem toho predpokladá, že článok 10 ods. 3 a článok 12 ods. 1 nariadenia Rady nie sú dostatočnou zárukou na zabezpečenie potrebnej kvality štatistických agregátov.
Predložila preto pozmeňujúce a doplňujúce návrhy 4 a 6.
POSTUP
Názov
Návrh nariadenia Európskeho parlamentu a Rady, ktorý mení a dopĺňa nariadenie Rady (ES) č. 1165/98 o krátkodobej štatistike
Referenčné čísla
KOM(2003)0823 – C6-0028/2004 – 2003/0325(COD)
Právny základ
článok 251 ods. 2 a článok 285 ods. 1 ES
Základ v rokovacom poriadku
článok 51
Dátum predloženia v EP
13.4.2004
Gestorský výbor dátum oznámenia v pléne
ECON 15.9.2004
Výbor požiadaný o stanovisko dátum oznámenia v pléne
ITRE 15.9.2004
Bez predloženia stanoviska(-ísk) dátum rozhodnutia
ITRE
7.10.2004
Rozšírená spolupráca dátum oznámenia v pléne
Spravodajca dátum vymenovania
Margarita Starkevičiūtė 21.9.2004
Predchádzajúci spravodajca(ovia)
Zjednodušený postup dátum rozhodnutia
Námietky voči právnemu základu dátum stanoviska JURI
/
Pozmenenie finančnej dotácie dátum stanoviska BUDG
/
Konzultácia s Európskym hospodárskym a sociálnym výborom dátum rozhodnutia v pléne
Konzultácia s Výborom regiónov dátum rozhodnutia v pléne
Prerokované vo výbore
5.10.2004
30.11.2004
Dátum prijatia
2.2.2005
Výsledok konečného hlasovania
za:
proti:
zdržali sa:
46
Poslanci prítomní na konečnom hlasovaní
Zsolt László Becsey, Pervenche Berès, Pier Luigi Bersani, Udo Bullmann, Ieke van den Burg, Elisa Ferreira, José Manuel García-Margallo y Marfil, Gunnar Hökmark, Karsten Friedrich Hoppenstedt, Ian Hudghton, Christopher Huhne, Sophia in 't Veld, Othmar Karas, Piia-Noora Kauppi, Wolf Klinz, Guntars Krasts, Kurt Joachim Lauk, Enrico Letta, Astrid Lulling, Gay Mitchell, Cristobal Montoro Romero, Joseph Muscat, Alexander Radwan, Bernhard Rapkay, Karin Riis-Jørgensen, Dariusz Rosati, Eoin Ryan, Manuel António dos Santos, Peter Skinner, Margarita Starkevičiūtė, Ivo Strejček, Sahra Wagenknecht, Lars Wohlin
Zástupcovia prítomní na konečnom hlasovaní
Pilar del Castillo Vera, Mia De Vits, Alain Lipietz, Jules Maaten, Thomas Mann, Diamanto Manolakou, Giovanni Pittella, Antonis Samaras, Andreas Schwab, Theresa Villiers, Corien Wortmann-Kool
Zástupcovia (čl. 178 ods. 2) prítomní na konečnom hlasovaní
Ambroise Guellec, Maria Matsouka,
Dátum predloženia - A6
7.2.2005
A6-0023/2005
Poznámky
...
