P6_TA(2006)0456
Južné Osetsko
B6-0537 , 0538 , 0542 , 0547 , 0550 a 0553/2006
Uznesenie Európskeho parlamentu o situácii v Južnom Osetsku
Európsky parlament
, –
so zreteľom na svoje predchádzajúce uznesenia o Gruzínsku, najmä na uznesenie zo 14. októbra 2004 Ú. v.
EÚ C 166 E, 7.7.2005, s.
63.
,
–
so zreteľom na svoje uznesenie z 19. januára 2006 o Európskej politike susedských vzťahov Prijaté texty, P6_TA(2006)0028 .
,
–
so zreteľom na svoje odporúčanie Rade z 26. februára 2004 o politike EÚ na Južnom Kaukaze Ú. v.
EÚ C 98 E, 23.4.2004, s.
193.
a svoje uznesenie z 26. mája 2005 o vzťahoch medzi EÚ a Ruskom Ú. v.
EÚ C 117 E, 18.5.2006, s.
235.
,
–
so zreteľom na Dohodu o partnerstve a spolupráci medzi Európskymi spoločenstvami a ich členskými štátmi na jednej strane a Gruzínskom na strane druhej, ktorá nadobudla účinnosť 1. júla1999,
–
so zreteľom na vyhlásenie predsedníctva z 20. júla 2006 o súčasnom vývoji v Gruzínsku – Abcházsku a Južnom Osetsku,
–
so zreteľom na závery schôdze Rady pre všeobecné záležitosti a vonkajšie vzťahy zo 16. – 17. októbra 2006,
–
so zreteľom na článok 103 ods. 4 rokovacieho poriadku,
A.
keďže situácia v Južnom Osetsku sa zhoršuje, čo sa v priebehu posledných mesiacov prejavuje incidentmi, prestrelkami a zrážkami medzi gruzínskymi a osetskými silami a policajnými jednotkami, čoho výsledkom sú zabitia a zranenia,
B.
keďže gruzínska vláda a parlament vyslovili pochybnosti o súčasnej forme procesu rokovaní, zložení mierových jednotiek a mechanizme mierových operácií, ktoré vychádzajú z dohody o prímerí z roku 1992,
C.
keďže obe strany predložili nezávislé mierové plány obsahujúce množstvo spoločných prvkov, ktoré by sa mohli a mali použiť ako základ úspešných rokovaní; keďže Spoločnej kontrolnej komisii (JCC) sa v poslednom období nepodarilo dosiahnuť významné výsledky,
D.
keďže Ruská federácia sťažuje vydávaním pasov obyvateľom Južného Osetska a Abcházska mierové riešenie konfliktu v konfliktných zónach Gruzínska,
E.
so zreteľom na rozhodnutie Južného Osetska usporiadať referendum o otázke sebaurčenia spolu s prezidentskými voľbami dňa 12. novembra 2006,
F.
keďže Gruzínsko vstúpilo do fázy "intenzívnejšieho dialógu" s NATO s cieľom stať sa plnoprávnym členom tejto organizácie,
G.
vyjadruje hlboké znepokojenie nad diplomatickou krízou medzi Gruzínskom a Ruskom po nedávnom zatknutí štyroch príslušníkov ruskej tajnej vojenskej služby gruzínskymi tajnými službami na základe obvinenia zo špionáže a po následnom odvolaní ruského veľvyslanca do Moskvy na konzultácie,
H.
keďže 2. októbra 2006 ruské úrady prerušili akékoľvek pozemné, vzdušné a námorné spojenie s Gruzínskom vrátane komunikácie prostredníctvom elektronickej pošty, a to i napriek tomu, že spomenutí štyria dôstojníci boli vydaní Organizácii pre bezpečnosť a spoluprácu v Európe (OBSE) a v súčasnosti sú už späť v Rusku,
I.
keďže ruské orgány prijali proti gruzínskym občanom žijúcim na území Ruska na základe ich etnického pôvodu viacero závažných diskriminačných opatrení vrátane vyhostenia takmer 700 Gruzíncov z Moskvy do Tbilisi a údajného prenasledovania gruzínskych veriacich, podnikateľov a školopovinných detí pod zámienkou zásahu proti organizovanému zločinu a nelegálnym prisťahovalcom,
J.
keďže Ruská federácia rozhodla začiatkom roku 2006 o zákaze dovozu poľnohospodárskych výrobkov (vína, ovocia a zeleniny) z Moldavska a Gruzínska, čo výrazne narúša hospodársky rozvoj oboch krajín,
K.
keďže jednostranné hnutia za nezávislosť v Južnom Osetsku a Abcházsku nemajú podporu žiadnej medzinárodnej organizácie a keďže pod záštitou OBSE a OSN sa vynakladá neustále úsilie o obnovenie zvrchovanosti a územnej celistvosti Gruzínska,
L.
keďže EÚ musí zvýšiť podporu prebiehajúcemu úsiliu s cieľom napomôcť riešeniu konfliktov v Gruzínsku a v oblasti Južného Kaukazu v spolupráci s OBSE a ďalšími zúčastnenými stranami,
1.
opakuje svoju výzvu na mierové urovnanie konfliktu a svoj záväzok podporiť mierový proces a vyzýva všetky strany, aby konali zodpovedne tým, že sa vyhnú jednostranným krokom a výbušným a agresívnym vyhláseniam, ktoré zhoršujú situáciu a môžu mať za následok násilnosti;
2.
opakovane zdôrazňuje, že podporuje zvrchovanosť a územnú celistvosť Gruzínska, a vyzýva ruské orgány, aby plne rešpektovali zvrchovanosť tejto krajiny v rámci jej medzinárodne uznaných hraníc;
3.
jednoznačne odsudzuje pokusy hnutí v gruzínskych regiónoch Abcházsko a Južné Osetsko o dosiahnutie nezávislosti jednostrannou cestou;
4.
vyzýva vládu Ruskej federácie, aby neposkytovala podporu žiadnemu z týchto hnutí a aby v maximálnej možnej miere podporovala mnohostranné úsilie o vyriešenie konfliktov vo svojom susedstve;
5.
odsudzuje skutočnosť, že Južné Osetsko usporiada referendum o otázke nezávislosti, ktoré je naplánované na 12. novembra 2006, a upozorňuje zúčastnené strany, že podobné referendum o nezávislosti, ktoré sa uskutočnilo v roku 1992, nebolo medzinárodne uznané;
6.
poznamenáva, že stagnujúci mierový proces je potrebné opäť naštartovať, a vyzýva na zvýšené a kombinované úsilie zo strany Európskej únie a OBSE s cieľom priviesť strany späť k rokovaciemu stolu na základe pokroku, ktorý bol dosiahnutý v počiatočných fázach oboch mierových plánov;
7.
v tejto súvislosti vyzýva obe strany, aby podpísali spoločný dokument o nepoužití sily a o bezpečnostných zárukách a zapojili sa do konštruktívnych rokovaní s cieľom preklenúť súčasnú patovú situáciu; vyjadruje poľutovanie nad tým, že stretnutie JCC, ktoré sa uskutočnilo vo Vladikavkaze 12.–13. októbra 2006, neprinieslo žiadne výsledky;
8.
domnieva sa, že úplná demilitarizácia a obmedzenie množstva zbraní v konfliktnej oblasti s výnimkou spoločných mierových síl OBSE je základným prvkom prevencie konfliktu a prvoradým nevyhnutným krokom na ceste k ďalším opatreniam zameraným na budovanie dôvery; preto vyzýva Rusko, aby upustilo od vykonávania vojenských cvičení a prejavov akéhokoľvek druhu vojenskej sily v tesnej blízkosti teritoriálnych vôd Gruzínska;
9.
zdôrazňuje, že neutrálne, účinné a nestranné mierové operácie sú na vyriešenie územných konfliktov v Gruzínsku nevyhnutné; v tejto súvislosti so záujmom očakáva nové návrhy týkajúce sa súčasných trojstranných spoločných mierových síl, ktoré sú v konfliktnej oblasti rozmiestnené okolo línie prímeria medzi Gruzínskom a Južným Osetskom; upozorňuje na to, že nové sily by mali v záujme boja proti zločinu a bezprávia zahŕňať prvok policajnej podpory; zdôrazňuje, že EÚ by mala byť v prípade potreby pripravená poskytnúť novým mierovým silám vojenské jednotky;
10.
považuje za nespravodlivé a diskriminačné, že občania Južného Osetska, ktorí vlastnia ruský pas, majú v porovnaní s gruzínskymi občanmi možnosť ľahšie cestovať do EÚ, čo prispieva k zvýšeniu napätia v regióne Južného Osetska a je prekážkou urovnania konfliktu;
11.
vyzýva ruské štátne orgány, aby okamžite zastavili všetky prejavy utláčania a prenasledovania a všetky obvinenia zástupcov oficiálnych štátnych inštitúcií voči etnickým Gruzíncom žijúcim na území Ruska;
12.
vyzýva ruské orgány, aby zrušili všetky opatrenia, ktoré nedávno prijali proti Gruzínsku a gruzínskemu obyvateľstvu na území Ruska; ďalej vyzýva ruské orgány, aby zrušili neopodstatnený zákaz dovozu výrobkov z Moldavska a Gruzínska;
13.
vyzýva Rusko, aby akceptovalo situáciu, ktorá nastala po skončení studenej vojny, a upustilo od zastaraného spôsobu myslenia, pokiaľ ide o zóny výhradného vplyvu;
14.
vyzýva Radu, aby pokračovala v úsilí o zmiernenie napätia a obnovenie dôvery medzi Gruzínskom a Ruskou federáciou a zabránila ďalšiemu vyhrocovaniu súčasnej diplomatickej krízy; nalieha na Radu a Komisiu, aby našli spôsob, ako možno Gruzínsku pomôcť pri prekonávaní a vyvažovaní hospodárskych a sociálnych dôsledkov opatrení prijatých v Moskve;
15.
vyzýva Radu a Komisiu, aby zahrnuli otázku latentných konfliktov a ich urovnania do programu nasledujúcich summitov EÚ – Rusko;
16.
víta uzatvorenie a podpísanie akčného plánu Európskej susedskej politiky pre Gruzínsko; očakáva, že jeho vykonávanie prinesie ďalšie oživenie politického a reformného procesu v tejto krajine; víta vyhlásenia vysokého splnomocnenca EÚ pre SZBP Javiera Solanu, ktorý sa nedávno vyjadril, že EÚ má v zámere aktívnejšie sa zapojiť do riešenia konfliktov v Gruzínsku, a vyzýva Radu, aby osobitnému splnomocnencovi EÚ pre Južný Kaukaz poskytla všetky prostriedky a zdroje potrebné na posilnenie účinnosti a viditeľnosti tohto zámeru;
17.
poveruje svojho predsedu, aby toto uznesenie postúpil Rade a Komisii, prezidentovi a parlamentu Gruzínska, prezidentovi a parlamentu Ruskej federácie a
de facto
orgánom v Južnom Osetsku a generálnym tajomníkom OSN a OBSE
