Hlavná cena Energy Globe putuje do Rakúska
Energetika
2008-05-27 - 17:34
Zástupca víťazného projektu z Rakúska
Mix politikov, hercov a spevákov sa zišiel v Európskom parlamente pri odovzdávaní cien Energy Globe v pondelok 26. mája.
Oceňovali sa projekty v piatich kategóriách, pričom hlavná cena napokon putuje do Rakúska.
V programe sa predstavili speváčky Alanis Morissette či Dione Warwick a špeciálnu cenu za celoživotné dielo si prevzal aj Michail Gorbačov.
Slávnostný galaprogram otvoril predseda EP Hans-Gert Pöttereing, ktorý zdôraznil, že "EÚ musí prevziať vedúcu úlohu v boji proti klimatickým zmenám".
Ako totiž dodal, našou povinnosťou je "žiť v mieri s našim životným prostredím".
Gorbačov: Spojme sily
Bývalý prezident Sovietskeho zväzu Michail Gorbačov si pri preberaní ceny za celoživotné dielo vyslúžil "standing ovation".
Zároveň v ďakovnom príhovore podčiarkol fakt, že v otázke klimatických zmien musí svet navzájom spolupracovať.
"Nikdy naše ciele nedosiahneme sami," pripomenul Gorbačov.
Ceny Energy Globe sa udeľujú v piatich kategóriách.
Víťazom kategórie "Vzduch" sa stal rakúsky projekt podpory dopravy bez emisií CO2.
Prítomné publikom napokon rozhodlo, že práve táto myšlienka získa aj hlavnú cenu súťaže.
Samotnú cenu odovzdal predseda Komisie José Manuel Barroso, ktorý vyzval Európu, aby si do roku 2020 splnila ekologické záväzky, na ktorých sa lídri krajín EÚ dohodli.
Annan: Zem nám nepatrí
Cena pre víťaza kategórie "Voda" napokon putuje do afrického Mozambiku.
Ide o projekt zaoberajúci sa prístupom k pitnej vode.
Bývalý generálny tajomník OSN Kofi Annan pri odovzdávaní ocenenia pripomenul isté africké príslovie: "Zem nie je naša.
Je to niečo, čo spravujeme pre budúce generácie."
Kategóriu "Oheň" napokon vyhral španielsky projekt slnečnej elektrárne, zatiaľ čo peruánsky návrh triedenia odpadu si prevzal vavríny v kategórii "Zem".
Posledná cena v oblasti "Mládež" putuje do Južnej Afriky.
Jedná sa o projekt, ktorý podporuje výchovu mládeže k ochrane životného prostredia.
Hviezdy šoubiznisu
Po vystúpení kanadskej rodáčky Alanis Morissette a talianskeho speváka Zucchera sa na pódiu objavil aj indický herec a hviezda Bollywoodu Aamir Khan.
Podľa jeho slov by si ľudia na celom svete mali uvedomiť, že Zem nie je "ani stroj na peniaze, ani skládka".
20080526STO29847 Ceny Energy Globe (anglicky) Rozhovor s Gorbačovom Rozhovor s Alanis Morissette Rozhovor s Aamirom Khanom Záznam z galaprogramu (anglicky) Audio, 07:36 Audio, 06:41
SK
1
PHOTO
20080527PHT30076.jpg
SK
2
LINK
http://www.energyglobe.info
SK
6
LINK
mms://wm.streampower.be/ep/archive/ep-video1_en_20080526_002.wmv
SK
7
MULTIMEDIA
20080527MLT30044.mp3
SK
8
MULTIMEDIA
20080527MLT30042.mp3
-//EP//TEXT IM-PRESS 20080526STO29867 0 NOT XML V0//SK
-//EP//TEXT IM-PRESS 20080526STO29854 0 NOT XML V0//SK
-//EP//TEXT IM-PRESS 20080526STO29853 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
