KONEČNÉ ZNENIE
A6-0331/2006
10.
10.
2006
*
SPRÁVA
o návrhu nariadenia Rady o využívaní cudzích a oblastne sa nevyskytujúcich druhov v akvakultúre
(KOM(2006)0154 – C6‑0137/2006 – 2006/0056(CNS))
Výbor pre rybné hospodárstvo
Spravodajca:
Philippe Morillon
PE 374.471v02-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo pomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA...........................................................................................................11
POSTUP....................................................................................................................................14
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu nariadenia Rady o využívaní cudzích a oblastne sa nevyskytujúcich druhov v akvakultúre
( KOM(2006)0154 – C6‑0137/2006 – 2006/0056(CNS) )
(Konzultačný postup)
Európsky parlament ,
– so zreteľom na návrh Komisie pre Radu ( KOM(2006)0154 )
Zatiaľ neuverejnené v úradnom vestníku. ,
– so zreteľom na článok 37 Zmluvy o ES, v súlade s ktorým Rada konzultovala s Európskym parlamentom ( C6‑0137/2006 ),
– so zreteľom na článok 51 rokovacieho poriadku,
– so zreteľom na správu Výboru pre rybné hospodárstvo ( A6‑0331/2006 ),
1. schvaľuje zmenený a doplnený návrh Komisie;
2. vyzýva Komisiu, aby zodpovedajúco zmenila svoj návrh v súlade s článkom 250 ods. 2 Zmluvy o ES;
3. vyzýva Radu, aby oznámila Európskemu parlamentu, ak má v úmysle odchýliť sa od ním schváleného textu;
4. žiada Radu o opätovnú konzultáciu, ak má v úmysle podstatne zmeniť návrh Komisie;
5. poveruje svojho predsedu, aby túto pozíciu postúpil Rade a Komisii.
Text predložený Komisiou
Pozmeňujúce a doplňujúce návrhy Európskeho parlamentu
Pozmeňujúci a doplňujúci návrh
1
Odôvodnenie 5a (nové)
5a) Akvakultúra nie je jediným zdrojom potenciálneho šírenia cudzích druhov vo vodnom prostredí.
Iné činnosti, akými sú okrem iného využívanie balastovej vody a obchod s okrasnými rybami majú zrejme väčší vplyv z hľadiska ohrozenia životného prostredia a vyžadujú si osobitné riadenie.
S cieľom nájsť integrovaný prístup k riešeniu problému cudzích druhov by sa mali vyvinúť komplexné stratégie.
Kým sa však takáto stratégia nezačne realizovať, je vhodné prijať sektorálne opatrenia, akými sú opatrenia uvedené v tomto nariadení.
Odôvodnenie
Keďže zdroje ohrozenia životného prostredia sú veľmi rôznorodé, a to predovšetkým v sektorálnej priemyselnej činnosti, je potrebné vyvinúť komplexné a integrované stratégie riešenia problému šírenia cudzích druhov vo vodnom prostredí.
Pozmeňujúci a doplňujúci návrh
2
Odôvodnenie 5b (nové)
5b) Mali by sa vypracovať osobitné stratégie proti uvádzaniu geneticky modifikovaných druhov do sektora rybnikárstva v EÚ a stratégie na kontrolu pohybov oplodnených vajíčok.
Odôvodnenie
Musíme byť obozretní, čo sa týka možnosti úniku geneticky modifikovaných druhov rýb do morského prostredia a miešania chovu s pôvodnými druhmi.
Je tiež nevyhnutné, aby sa zabezpečilo rozšírenie pôsobnosti nariadenia na dovoz oplodnených vajíčok do EÚ, ich vývoz z EÚ a presun v rámci Únie.
Navyše prax presunov mladých tuniakov z rybárskych revírov do vzdialených oblastí na účely chovu predstavuje podľa ustanovení tohto nariadenia možné nebezpečenstvo.
Pozmeňujúci a doplňujúci návrh
3
Odôvodnenie 8a (nové)
8a) Malo by sa zohľadniť, že pohyb cudzích a oblastne sa nevyskytujúcich druhov nachádzajúcich sa v uzavretých akvakultúrnych zariadeniach, ktoré sú zaistené a predstavujú veľmi nízke riziko úniku, by za bežných okolností nemal byť predmetom žiadneho predbežného posudzovania vplyvu na životné prostredie.
Pozmeňujúci a doplňujúci návrh
4
Odôvodnenie 9a (nové)
9a) Niektoré cudzie druhy sa v akvakultúre bežne využívajú už dlhé roky a skúsenosti potvrdili, že riziko ohrozenia životného prostredia s nimi spojené je minimálne.
Preto by mali byť činnosti tohto charakteru posudzované odlišným spôsobom, tak aby bol umožnený ich rozvoj bez ďalšej administratívnej záťaže.
Odôvodnenie
K nepôvodným druhom, ktoré sú už dlhé roky v Spoločenstve rozšírené, je potrebné pristupovať osobitne, keďže nepredstavujú žiadne známe ohrozenie.
Pozmeňujúci a doplňujúci návrh
5
Odôvodnenie 9b (nové)
9b) Vzhľadom na finančné a inštitucionálne dôsledky tohto nariadenia na zúčastnené strany je potrebné stanoviť primerané prechodné obdobie medzi jeho vstupom do platnosti a výkonom.
Pozmeňujúci a doplňujúci návrh
6
Článok 2 odsek 4a (nový)
4a.
Toto nariadenie zohľadňuje skutočnosť, že uzavreté akvakultúrne zariadenia, ako ich vymedzuje článok 3 bod 3, predstavujú menšie nebezpečenstvo úniku.
Odôvodnenie
Akvakultúrne systémy, ktoré sú umiestnené na súši, v uzavretom priestore a fungujú na základe recirkulácie, sú z biologického hľadiska veľmi bezpečné.
Nebezpečenstvo úniku akvakultúrnych organizmov z týchto systémov je zanedbateľné
Verreth, Martins, Eding, Scheinder: Vedecká správa pracovnej skupiny pre konsenzus o recirkulačných systémoch (2005). .
Tieto zariadenia okrem toho fungujú nezávisle od otvorených vodných zdrojov.
Pozmeňujúci a doplňujúci návrh
7
Článok 2 odsek 5a (nový)
Toto nariadenie okrem článkov 3 a 4 sa nevzťahuje na druhy využívané v akvakultúre viac ako 30 rokov a u ktorých je dokázané, že únik do prírodného prostredia nemal škodlivé dôsledky pre životné prostredie.
V súlade s postupom uvedeným v článku 30 ods. 3 nariadenia (ES) č. 2371/2002 a na základe vedeckých poznatkov vypracuje Komisia pred vstupom tohto nariadenia do platnosti zoznam takýchto druhov.
Odôvodnenie
Niektoré nepôvodné druhy, ktoré boli v Európe nasadené pred niekoľkými desiatkami rokov sú v súčasnosti veľmi rozšírené a tvoria súčasť druhov tradične používaných v akvakultúre Spoločenstva (napr: pstruh dúhový, ustrica tichomorská, kapor).
Tieto druhy musia byť v princípe vylúčené z pôsobnosti tohto nariadenia, keďže nepredstavujú žiadne známe ohrozenie.
Pozmeňujúci a doplňujúci návrh
8
Článok 5
Členské štáty určia príslušný orgán, ktorý bude zodpovedať za zabezpečenie dodržiavania požiadaviek tohto nariadenia („príslušný orgán“).
Každý príslušný orgán menuje pomocný poradný výbor, ktorý bude poskytovať príslušné biologické a ekologické znalosti a poznatky („poradný výbor“).
Členské štáty určia príslušný orgán, ktorý bude zodpovedať za zabezpečenie dodržiavania požiadaviek tohto nariadenia („príslušný orgán“).
Každý príslušný orgán menuje pomocný poradný výbor, ktorý bude poskytovať príslušné biologické a ekologické znalosti a poznatky („poradný výbor“).
V prípadoch, keď bolo riadenie činností spojených s akvakultúrou zverené regionálnym a subregionálnym orgánom, môžu byť príslušné orgány a poradné výbory určené týmito regionálnymi a subregionálnymi orgánmi.
Odôvodnenie
Cieľom tohto pozmeňujúceho a doplňujúceho návrhu je umožniť existenciu viacerých kompetentných orgánov a poradných výborov v určitých členských štátoch v závislosti od ich inštitucionálnych a regionálnych štruktúr.
Pozmeňujúci a doplňujúci návrh
9
Článok 6 odsek 1
1.
Ktokoľvek, kto plánuje vykonať introdukciu alebo premiestnenie vodného organizmu, požiada o povolenie príslušný orgán prijímajúceho členského štátu.
Je možné požiadať o viacnásobné pohyby, ktoré sa uskutočnia počas nasledujúcich maximálne piatich rokov.
1.
Ktokoľvek, kto plánuje vykonať introdukciu alebo premiestnenie vodného organizmu, požiada o povolenie príslušný orgán prijímajúceho členského štátu.
Je možné požiadať o viacnásobné pohyby, ktoré sa uskutočnia počas nasledujúcich maximálne siedmych rokov.
Odôvodnenie
Maximálna dĺžka piatich rokov je nedostatočná a nezohľadňuje reprodukčný cyklus niektorých druhov a obdobie potrebné na amortizáciu požadovaných investícií.
Pozmeňujúci a doplňujúci návrh
10
Článok 10 odsek 1
1.
Žiadateľ bude o rozhodnutí vydať alebo zamietnuť povolenie písomne informovaný v primeranom čase a nikdy nie neskôr ako rok od dátumu predloženia žiadosti.
1.
Žiadateľ bude o rozhodnutí vydať alebo zamietnuť povolenie písomne informovaný v primeranom čase a nikdy nie neskôr ako šesť mesiacov od dátumu predloženia žiadosti.
Odôvodnenie
Lehota jedného roka je prílišná, nemožno ju považovať za primeranú a nezodpovedá potrebám sektoru.
Pozmeňujúci a doplňujúci návrh
11
Článok 12
12.
Ak sa objavia neočakávané udalosti, ktoré majú negatívne účinky na životné prostredie alebo pôvodné populácie, môže príslušný orgán povolenie kedykoľvek odňať .
12.
Ak sa objavia neočakávané udalosti, ktoré majú negatívne účinky na životné prostredie alebo pôvodné populácie, môže príslušný orgán povolenie kedykoľvek odobrať .
Každé odobratie povolenia musí byť vedecky odôvodnené.
Odôvodnenie
Ak príslušný orgán odoberie povolenie, musí sa to zakladať na vedeckých dôvodoch.
Pozmeňujúci a doplňujúci návrh
12
Článok 25 odsek 1a (nový)
Toto nariadenie nadobúda účinnosť od...*
____________________
* uplynutia dvanástich mesiacov od jeho vstupu do platnosti.
Odôvodnenie
Vzhľadom na finančné implikácie a dôsledky na inštitúcie pre žiadateľov a národné orgány je vhodné stanoviť primerané prechodné obdobie.
DÔVODOVÁ SPRÁVA
I- Návrh Komisie
Tento návrh nariadenia sa vzťahuje na introdukciu cudzích druhov a presun oblastne sa nevyskytujúcich druhov na účely ich využitia v akvakultúre Spoločenstva.
Tieto druhy predstavujú skutočnú hospodársku príležitosť pre európsku akvakultúru, a to z pohľadu rozšírenia druhov ako aj na základe ich vlastností, vďaka ktorým sú lepšie prispôsobené na chov v zajatí ako pôvodné druhy.
Podľa Komisie však ich introdukcia do európskych ekosystémov v niektorých prípadoch spôsobila ochudobnenie biodiverzity.
Táto otázka teda predstavuje dôležitú etapu v procese začlenenia environmentálnych aspektov do spoločnej politiky rybolovu (SPR).
Cieľom tohto návrhu je vytvorenie schvaľovacieho systému na národnej úrovni pre presun vodných organizmov na účely ich využitia v akvakultúre.
Na základe navrhovaných opatrení sa žiadosti o introdukciu alebo presun sa predkladajú príslušným orgánom členského štátu a národnému poradnému výboru, ktorý stanoví, či navrhovaná introdukcia má či nemá rutinný charakter.
Ak ide o výnimočnú introdukciu, musí sa vykonať posúdenie environmentálneho rizika (PER).
Povolenie môže byť vystavené len pre presuny, ktoré predstavujú nízke riziko.
Ak je riziko posúdené ako zvýšené, poradný výbor preskúma spolu so žiadateľom, či existujú vhodné postupy alebo technológie, ktorými by mohol byť stupeň rizika znížený na prijateľnú úroveň.
Ak ide o výnimočné pohyby, v návrhu sú stanovené procesy karantény a v niektorých prípadoch môžu príslušné vnútroštátne orgány požadovať ešte pred začatím rozsiahlych obchodných operácií vykonanie tzv. pilotného vypustenia.
Príslušný orgán môže vystaviť povolenie k výnimočným pohybom len v prípade, že posúdenie rizika pre životné prostredie je po uplatnení eventuálnych zmierňujúcich opatrení nízke.
Zamietnutie povolenia musí byť vo všetkých prípadoch vedecky opodstatnené.
Navrhované nariadenia stanovuje takisto určité požiadavky týkajúce sa pohotovostných plánov, monitorovacích postupov a prevádzkovania registrov v členských štátoch.
Návrh sa nevzťahuje na premiestnenie vodných organizmov vo vnútri členských štátov okrem niekoľkých prípadov uvedených v článku 2 odseku 2.
Odchylne od odseku 2 sa však členské štáty môžu rozhodnúť o uplatnení tohto nariadenia aj na iné prípady presunov na ich území.
Článok 11 stanovuje osobitný postup konzultácie zúčastnených strán a postup udeľovania povolenia v prípade potenciálnych alebo známych environmentálnych účinkov navrhovaného pohybu morského organizmu, ktorý by mohol mať vplyv na ostatné členské štáty.
Ak sa objavia neočakávané udalosti, ktoré majú negatívne účinky na životné prostredie alebo pôvodné populácie, môže príslušný orgán povolenie kedykoľvek odňať (článok 12).
Opatrenia uvedené v návrhu sa opierajú o metodické pokyny Medzinárodnej rady pre výskum morí (ICES) o introdukcii a presune morských organizmov, metodické pokyny a príručky postupov na zváženie introdukcie a presunu morských a sladkovodných organizmov Poradného výboru európskeho vnútrozemského rybného hospodárstva (EIFAC), o Kanadský národný kódex o introdukcii a presune vodných organizmov a platné nástroje Spoločenstva pre ochranu biodiverzity.
V roku 2001 sa Komisia vo svojom Akčnom pláne na ochranu biodiverzity v oblasti rybného hospodárstva (KOM(2001) 162) zaviazala prehodnotiť všeobecný vplyv nepôvodných druhov na životné prostredie.
Okrem toho sa Komisia vo svojej stratégii pre trvalo udržateľný rozvoj európskej akvakultúry (KOM(2002) 511 v konečnom znení) zaviazala navrhnúť pravidlá riadenia s cieľom reagovať na prípadný negatívny vplyv týchto presunov.
Podľa tohto návrhu nariadenia sa introdukcia môže vykonať iba vtedy, ak sú dodržané ostatné podmienky stanovené pravidlami Spoločenstva, najmä veterinárne požiadavky o zdraví zvierat a akvakultúry a ochranné opatrenia proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva.
II- Pripomienky spravodajcu
Spravodajca pozitívne hodnotí vymedzenie rámca Spoločenstva, ktorého cieľom je zabezpečenie primeranej ochrany vodného prostredia voči rizikám spojeným s využitím cudzích druhov v akvakultúre.
Tento rámec je dôležitý pre rozvoj rapídne narastajúceho odvetvia akvakultúry v Európe, ktorý v záujme prispôsobenia produkcie trhovým podmienkam a požiadavkám potrebuje zvyšovať rozmanitosť chovaných druhov.
Je preto potrebné predvídať a negatívne biologické interakcie pôvodných populácií vrátane genetickej zmeny a obmedziť šírenie necieľových druhov a iné škodlivé účinky.
Spravodajca sa však domnieva, že niektoré cudzie druhy, ktoré boli v posledných desaťročiach v Európe nasadené, musia byť vylúčené z rozsahu pôsobnosti navrhovaného nariadenia, vzhľadom na to, že nepredstavujú žiadne známe riziko.
Niektoré nepôvodné druhy sú v súčasnosti veľmi rozšírené a tvoria súčasť druhov tradične používaných v akvakultúre Spoločenstva (napr. pstruh dúhový, ustrica tichomorská, kapor).
Spravodajca navrhuje, aby Komisia v súlade s článkom 30 odsekom 3 nariadenia Rady (ES) č. 2371/2002 schválila zoznam príslušných druhov, ktoré budú vylúčené z rozsahu pôsobnosti tohto nariadenia na základe dostupných vedeckých údajov.
Spravodajca sa ďalej domnieva, že zoznam uvedený v prílohe I je možno v konečnom dôsledku príliš podrobný, čo môže odradiť prípadných žiadateľov.
Navrhuje teda pozmeňujúci a doplňujúci návrh k článku 6 odseku 2, ktorým by bola poradným výborom ponechaná možnosť nepožadovať určité informácie uvedené v prílohe I, najmä s ohľadom na vlastnosti zariadenia (napr. otvorené alebo uzavreté akvakutlúrne zariadenia), príslušné druhy (napr. druhy predstavujúce nízke riziko) a predchádzajúce skúsenosti (napr. zariadenia, ktoré sú v prevádzke niekoľko rokov bez škodlivých účinkov).
Cieľom ostatných pozmeňujúcich a doplňujúcich návrhov je:
- predĺžiť maximálne obdobie, pre ktoré je možné získať povolenie, keďže maximálna dĺžka piatich rokov je nedostatočná a nezohľadňuje reprodukčný cyklus niektorých druhov a obdobie potrebné na amortizáciu požadovaných investícií;
- skrátiť rozhodovacie obdobie pre udelenie alebo zamietnutie povolenia, keďže lehota jedného roka sa nejaví ako primeraná a nezodpovedá potrebám sektoru;
- umožniť existenciu niekoľkých orgánov a poradných výborov na národnej úrovni, keďže takéto riešenie najlepšie zodpovedá inštitucionálnej organizácii každého členského štátu;
- zaručiť dostatočnú lehotu medzi vstupom do platnosti a výkonom navrhovaného nariadenia s cieľom umožniť primerané adaptačné obdobie.
Spravodajca navrhuje zaradenie bodu odôvodnenia, ktoré má zdôrazniť že akvakultúra nie je jediným a pravdepodobne ani najdôležitejším zdrojom potenciálneho šírenia cudzích druhov vo vodnom prostredí, preto by sa mal hľadať integrovaný a globálny prístup k riešeniu tohto problému a mali by sa zohľadniť riziká spojené s inými oblasťami aktivít.
POSTUP
Názov
Návrh nariadenia Rady o využívaní cudzích a oblastne sa nevyskytujúcich druhov v akvakultúre
Referenčné čísla
KOM(2006)0154 – C6-0137/2006 – 2006/0056(CNS)
Dátum konzultácie s EP
2.5.2006
Gestorský výbor dátum oznámenia na schôdzi
PECH 15.5.2006
Výbor požiadaný o stanovisko dátum oznámenia na schôdzi
ENVI
15.5.2006
Bez predloženia stanoviska dátum rozhodnutia
ENVI 3.5.2006
Rozšírená spolupráca dátum oznámenia na schôdzi
Spravodajca dátum menovania
Philippe Morillon 3.5.2006
Predchádzajúci spravodajca
Zjednodušený postup – dátum rozhodnutia
Námietky voči právnemu základu dátum stanoviska JURI
Zmena výšky finančných prostriedkov
dátum stanoviska BUDG
Konzultácia s Európskym hospodárskym a sociálnym výborom – dátum rozhodnutia na schôdzi
Konzultácia s Výborom regiónov –dátum rozhodnutia na schôdzi
Prerokovanie vo výbore
11.7.2006
28.8.2006
Dátum prijatia
3.10.2006
Výsledok záverečného hlasovania
+:
–:
0:
17
Poslanci prítomní na záverečnom hlasovaní
Stavros Arnaoutakis, Elspeth Attwooll, Iles Braghetto, David Casa, Paulo Casaca, Zdzisław Kazimierz Chmielewski, Carmen Fraga Estévez, Alfred Gomolka, Pedro Guerreiro, Ian Hudghton, Rosa Miguélez Ramos, Philippe Morillon, Seán Ó Neachtain, Catherine Stihler, Margie Sudre, Daniel Varela Suanzes-Carpegna
Náhradníci prítomní na záverečnom hlasovaní
Josu Ortuondo Larrea, Carl Schlyter
Náhradníci (čl. 178 ods. 2) prítomní na záverečnom hlasovaní
Dátum predloženia
10.10.2006
Poznámky (údaje, ktoré sú k dispozícii iba v jednej jazykovej verzii)
...
