Otázka na písomné zodpovedanie E-009967/2011
Komisii
článok 117 rokovacieho poriadku
Monika Flašíková Beňová (S&D)
(7. novembra 2011)
Vec: Situácia žien v preddôchodkovom veku
V súvislosti s prípravami na Európsky rok aktívneho starnutia a medzigeneračnej solidarity sa EP zaoberal situáciou žien v preddôchodkovom veku.
Miera zamestnanosti je u žien nad 50 rokov menej ako 38 %.
Staršie obyvateľky EÚ majú právo na svoje nároky a špecifiká, mnohé z nich majú aj na dôchodku veľmi vysoký fyzický, psychický aj sociálny potenciál.
Rady by žili aktívnym životom a spoločnosť by im na to mala vytvoriť podmienky.
Pri vytváraní politík zameraných na starobu sa musí brať do úvahy aj rodové hľadisko.
Mieni sa Komisia pri prijímaní opatrení zameraných na podporu aktívneho starnutia a generačnej solidarity zamerať aj na otázky rodovej rovnosti?
