7.11.2007
NÁVRH UZNESENIA
ktorý v súlade s článkom 81 rokovacieho poriadku
predkladá Výbor pre hospodárske a menové veci
o návrhu nariadenia Komisie, ktorým sa mení a dopĺňa nariadenie (ES) č. 809/2004, pokiaľ ide o účtovné normy, v súlade s ktorými sa vypracúvajú historické informácie obsiahnuté v prospektoch,
o návrhu rozhodnutia Komisie o využívaní informácií vypracovaných podľa medzinárodne uznávaných účtovných noriem emitentmi cenných papierov z tretích krajín (C6‑0000/2007)
B6‑0438/2007
Uznesenie Európskeho parlamentu o návrhu nariadenia Komisie, ktorým sa mení a dopĺňa nariadenie (ES) č. 809/2004, pokiaľ ide o účtovné normy, v súlade s ktorými sa vypracúvajú historické informácie obsiahnuté v prospektoch,
o návrhu rozhodnutia Komisie o využívaní informácií vypracovaných podľa medzinárodne uznávaných účtovných noriem emitentmi cenných papierov z tretích krajín (C6‑0000/2007)
Európsky parlament ,
–
so zreteľom na smernicu Európskeho parlamentu a Rady 2003/71/ES zo 4. novembra 2003 o prospekte, ktorý sa zverejňuje pri verejnej ponuke cenných papierov alebo ich prijatí na obchodovanie, a o zmene a doplnení smernice 2001/34/ES Ú. v.
ES L 345, 31.12.2003, s.
64. , a predovšetkým jej článku 7 ods. 1,
–
so zreteľom na smernicu Európskeho parlamentu a Rady 2004/109/ES z 15. decembra 2004 o harmonizácii požiadaviek na transparentnosť v súvislosti s informáciami o emitentoch, ktorých cenné papiere sú prijaté na obchodovanie na regulovanom trhu, a ktorou sa mení a dopĺňa smernica 2001/34/ES Ú. v.
ES L 390, 31.12.2004, s.
38. , a najmä na písmeno i) článku 23 ods. 4,
–
so zreteľom na nariadenie Európskeho parlamentu a Rady (ES) č. 1606/2002 z 19. júla 2002 o uplatňovaní medzinárodných účtovných noriem Ú. v.
ES L 243, 11.09.2002, s.
1. ,
–
so zreteľom na návrh nariadenia Komisie, ktorým sa mení a dopĺňa nariadenie (ES) č. 809/2004, pokiaľ ide o účtovné normy, v súlade s ktorými sa vypracúvajú historické informácie obsiahnuté v prospektoch,
–
so zreteľom na návrh rozhodnutia Komisie o využívaní informácií vypracovaných podľa medzinárodne uznávaných účtovných noriem emitentmi cenných papierov z tretích krajín (C6-0000/2007),
so zreteľom na svoje uznesenie P6_TA-PROV(2006)0436 Uznesenie Európskeho parlamentu o účtovných normách používaných emitentmi z tretích krajín a ich rovnocennosti s Medzinárodnými štandardmi pre finančné výkazníctvo (IFRS), ako je uvedené v návrhu vykonávacích opatrení smernice o prospektoch a smernice o transparentnosti (návrh nariadenia Komisie, ktorým sa mení a dopĺňa nariadenie (ES) č. 809/2004, pokiaľ ide o účtovné normy, v súlade s ktorými sa vypracovávajú historické informácie obsiahnuté v prospektoch, a návrh rozhodnutia Komisie o využívaní informácií vypracovaných podľa medzinárodne uznávaných účtovných noriem emitentmi cenných papierov z tretích krajín). z 24. októbra 2006,
–
so zreteľom na rozhodnutie Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu Ú. v.
ES L 184, 17.07.1999, s.
23. ,
–
so zreteľom na vyhlásenie predsedu Komisie Romana Prodiho v Európskom parlamente z 5. februára 2002 Zápisnica tohto zasadnutia. ,
–
so zreteľom na svoje uznesenie z 5. februára 2002 o vykonávaní právnych predpisov týkajúcich sa finančných služieb v kontexte Lamfalussyho správy Ú. v.
ES C 284 E, 21.11.2002, s.25. ,
–
so zreteľom na článok 81 rokovacieho poriadku,
K návrhu vykonávacieho nariadenia
1.
berie na vedomie pokrok Komisie pri odstraňovaní požiadaviek zlaďovania pre eminentov EÚ v tretích krajinách; podporuje kroky smerom k uznaniu všeobecne uznávaných účtovných zásad (GAAP) platných v USA a štandardov EÚ založených na Medzinárodných štandardoch pre finančné výkazníctvo (IFRS) v oboch jurisdikciách bez zlaďovania do roku 2009;
2.
domnieva sa, že GAAP tretích krajín by sa mali považovať za rovnocenné s IFRS, ak sa investori dokážu podobne rozhodovať bez ohľadu na to, či majú k dispozícii finančné výkazy na základe IFRS alebo GAAP tretích krajín, a ak vierohodnosť auditu a presadzovanie na úrovni subjektov sú dostatočné na to, aby sa na ne investori mohli spoľahnúť;
3.
konštatuje, že IFRS sú normy vychádzajúce zo zásady vysokej kvality; domnieva sa, že regulačné orgány by mali naďalej udržiavať aktívny dialóg so svojimi medzinárodnými partnermi v súvislosti s uplatňovaním a jednotným presadzovaním IFRS a zlepšiť spoluprácu a výmenu informácií;
4.
víta rozhodnutie Komisie požiadať Výbor európskych regulačných orgánov cenných papierov (CESR) o poskytnutie technického poradenstva o vhodnom mechanizme určovania rovnocennosti GAAP tretích krajín a/alebo o vhodných podmienkach na vzájomné uznávanie účtovných noriem; žiada Komisiu o rozšírenie mandátu CESR na začlenenie technického poradenstva o vhodných podmienkach uznávania vzájomných noriem;
5.
víta pomoc, ktorú CESR poskytuje EÚ a vnútroštátnym orgánom s cieľom zabezpečiť súlad posudzovania rovnocennosti s ohľadom na GAAP jednotlivých krajín;
6.
konštatuje, že IFRS, ktoré presadzuje Rada pre medzinárodné účtovné štandardy (IASB), sú pevným základom práce regulačných orgánov na globálnom zbližovaní účtovných noriem; domnieva sa, že používanie celosvetovo uznávaných účtovných noriem by zlepšilo transparentnosť a porovnateľnosť finančných výkazov a bolo by preto významným prínosom pre spoločnosti a investorov;
7.
domnieva sa, že zbližovanie účtovných noriem sa nemá dosiahnuť unáhlene, ale v primeranom čase, ak bude nevyhnutné, a to podpísaním rámcovej dohody s IASB o odstránení rozdielov; zdôrazňuje, že nejednotné úpravy IFRS prijatých Európskou úniou predstavujú významné náklady a intelektuálne investície pre spoločnosti kótované v EÚ, najmä pre malé a stredné podniky, a investorom na finančných trhoch EÚ spôsobujú zmätok;
8.
vyzýva Komisiu, aby zabezpečila, že predĺženie výnimky z používania IFRS do 2011 pre emitentov z tretích krajín nebude viesť k oneskoreniu súčasných zavedených postupov rovnocennosti v prípade, že už bol uvedený skorší termín začiatku;
9.
žiada Komisiu, aby otázku zbližovania účtovných noriem konzultovala s predstaviteľmi priemyslu a politickými činiteľmi v počiatočnom štádiu procesu, a aby analyzovala, či má EÚ dostatočné zastúpenie v IASB;
10.
navrhuje tieto úpravy:
Odôvodnenie 3
(3) Komisia by mala posúdiť rovnocennosť účtovných štandardov tretej krajiny buď na základe žiadosti kompetentného orgánu členského štátu alebo orgánu zodpovedného za účtovné štandardy alebo dohľad nad trhom tretej krajiny, či z vlastného podnetu, aby sa zabezpečilo určenie rovnocennosti účtovných noriem tretej krajiny vo všetkých prípadoch podstatných pre trhy Spoločenstva.
Komisia bude posúdenie rovnocennosti príslušných účtovných noriem najprv konzultovať s Výborom európskych regulačných orgánov cenných papierov (CESR).
Komisia bude ďalej aktívne monitorovať pokrok v práci príslušných orgánov tretích krajín, aby sa odstránili požiadavky na zladenie finančných výkazov podľa IFRS prijatých EÚ voči emitentom Spoločenstva, ktorí vstupujú na finančné trhy tretích krajín.
Rozhodnutie Komisie bude musieť v každom prípade zahŕňať právo emitentov EÚ používať v ktorejkoľvek tretej krajine IFRS prijaté EÚ.
Odôvodnenie 3 a:
(3a) víta kroky Komisie smerujúce k zabezpečeniu dohody s USA, ktorá by vnímala spoločnosti EÚ zverejňujúce údaje podľa IFRS ako rovnocenné, čím by sa odstránili nákladné požiadavky zlaďovania, ktoré sa nevzťahujú na americké spoločnosti v EÚ.
Podnecuje/žiada Komisiu, aby zabezpečila podobné dohody aj s inými tretími krajinami, na burzách ktorými budú spoločnosti EÚ kótované do konca roku 2008;
Článok 2
Rovnocennosť
Všeobecne uznávané účtovné zásady tretej krajiny sa môžu považovať za rovnocenné s IFRS prijatými EÚ vtedy, keď investori na základe finančných výkazov vypracovaných v súlade so všeobecne uznávanými účtovnými zásadami príslušnej tretej krajiny sú v pozícii dospieť k podobnému posudku o aktívach a pasívach, finančnej situácii a ziskoch a stratách a finančnom výhľade emitenta ako na základe finančných výkazov vypracovaných v súlade s IFRS, s výsledkom, že investori pravdepodobne prijmú rovnaké rozhodnutia o kúpe, ponechaní si alebo predaji cenných papierov emitenta.
Článok 4
Podmienky pre dočasné uznanie účtovných noriem tretích krajín
1.
Emitentom z tretích krajín sa môže povoliť používať finančné výkazy vypracované v súlade s účtovnými normami tretej krajiny s cieľom vyhovieť povinnostiam podľa smernice 2004/109/ES a, odchylne od článku 35 ods. 5 nariadenia (ES) č. 809/2004, poskytovať historické finančné informácie v súlade s uvedeným nariadením v období od 31. decembra 2008 najneskôr do 31. decembra 2011 v prípadoch, keď:
(1) orgán tretej krajiny zodpovedný za príslušné vnútroštátne účtovné štandardy sa do 30. júna 2008 verejne zaviazal zosúladiť svoje normy s medzinárodnými štandardmi pre finančné výkazníctvo do 31. decembra 2011 a sú splnené tieto dve podmienky:
(a) orgán tretej krajiny zodpovedný za príslušné vnútroštátne účtovné normy pred 31. decembrom 2008 zriadil uskutočniteľný a ucelený konvergenčný program, ktorý je možné ukončiť do 31. decembra 2011,
(b) konvergenčný program sa naozaj a bez odkladu vykonáva a na jeho realizáciu sú pridelené potrebné zdroje.
(2) orgán tretej krajiny zodpovedný za príslušné vnútroštátne účtovné normy sa do 30. júna 2008 verejne zaviazal prijať medzinárodné štandardy pre finančné výkazníctvo do 31. decembra 2011 a v príslušnej tretej krajine sa vykonávajú účinné opatrenia, aby sa do uvedeného dátumu zabezpečil včasný a úplný prechod na medzinárodné štandardy pre finančné výkazníctvo alebo aby sa do 31. decembra 2008 dosiahla vzájomná dohoda s EÚ o uznávaní.
2.
Akékoľvek rozhodnutie v súlade s odsekom 1, týkajúce sa povolenia pokračujúceho uznávania finančných výkazov pripravených na základe účtovných noriem tretej krajiny, sa musí uskutočniť v súlade s postupom uvedeným v článku 24 smernice 2003/71/ES a článku 27 ods. 2 smernice 2004/109/ES.
3.
V prípade, že Komisia povolí pokračovanie uznávania finančných výkazov pripravených v súlade s účtovnými normami tretej krajiny na základe odseku 1, bude pravidelne skúmať, či sú podmienky v písmene a) alebo v písmene b) (podľa okolností) naďalej splnené a bude o tom informovať Európsky výbor pre cenné papiere a Európsky parlament.
4.
V prípade, že podmienky v písmene a) alebo b) odseku 1 už nebudú plnené, Komisia rozhodne v súlade s postupom uvedeným v článku 24 smernice 2003/71/ES a článku 27 ods. 2 smernice 2004/109/ES a pozmení svoje rozhodnutie podľa odseku 1 v súvislosti s predmetným účtovnými normami.
5.
Pri dodržiavaní tohto článku sa Komisia najprv poradí s VEROCP o konvergenčnom programe, prípadne o pokroku smerom k prevzatiu IFRS.
11.
uznáva vykonávacie opatrenia za predpokladu, že Komisia vezme do úvahy hore uvedené body;
12.
poveruje svojho predsedu, aby postúpil toto uznesenie Rade a Komisii.
