Tvár francúzskeho predsedníctva EÚ Jean-Pierre Jouyet bilancuje
Inštitúcie
2008-12-10 - 19:15
Jean-Pierre Jouyet Francúzsky štátny tajomník pre zahraničné veci Jean-Pierre Jouyet sa v uplynulých šiestich mesiacoch stal tvárou francúzskeho predsedníctva v EÚ.
Častokrát to bol práve on, kto s poslancami ako zástupca Rady rokoval o najpálčivejších otázkach.
Tento týždeň Jouyet odíde z francúzskej vlády, aby sa postavil do vedenia úradu pre finančné trhy.
Ako si spomína na spoluprácu s Parlamentom?
Ako by ste chceli, aby si ľudia zapamätali končiace sa polročné francúzske predsedníctvo v EÚ?
Ako predsedníctvo, ktoré konalo a reagovalo pri riešení medzinárodných kríz - ako napríklad v Gruzínsku či pri hospodárskej a finančnej kríze.
Bolo to tiež predsedníctvo, ktoré nebolo tradične francúzske v tom, že načúvalo európskym inštitúciám.
Prezident Sarkozy zavítal do Európskeho parlamentu trikrát, a zakaždým venoval veľa času a úsilia, aby si vypočul poslancov.
Tretím prvkom je, že sme sa snažili zabezpečiť, aby to bolo predsedníctvo občanov.
Usilovali sme sa nastoliť občianske témy ako napríklad rastúca mobilita mladých ľudí.
Spomeniete si na prípady, kedy únia pokročila viac než ste pôvodne očakávali, alebo prípady, kde ste očakávali väčší pokrok?
Únia pokročila ďalej než sme dúfali v otázke zahraničnej a bezpečnostnej politiky.
Pokiaľ ide o konflikt medzi Ruskom a Gruzínskom, fakt, že 27 štátov dokázalo vyriešiť tento konflikt a navrhnúť mierový plán, je pozitívny.
Európa sa v tomto dokázala presadiť.
Druhým aspektom je, že únia dokázala byť inovatívna vo svojich pracovných metódach pokiaľ ide o hospodársku a finančnú krízu.
Čo však ľutujeme, je oneskorenie zavedenia Lisabonskej zmluvy.
Nečakali sme zakopnutie v Írsku.
Je nám tiež ľúto, že zostáva komunikačný problém medzi EÚ a občanmi.
Aký dopad mala finančná kríza na projekty francúzskeho predsedníctva a vaše plány?
Myslím si, že priority, ktoré sme si stanovili, naplníme takmer úplne.
Otázka klimatických zmien bude najťažším bodom zasadnutia Európskej rady 11. a 12. decembra.
Viac než 90 % z balíčka je dohodnutých, zvyšných 10 % bude najzložitejších.
V iných prioritách - obrana, potraviny, poľnohospodárstvo, imigrácia a azylová politika - budeme s veľkou pravdepodobnosťou spokojní s tým, čo sme dosiahli.
Finančná kríza teda znamená viac práce.
Nenarušila však rozvrh priorít francúzskeho predsedníctva.
Ktoré z momentov polročnej spolupráce s EP vám utkvejú v pamäti?
Myslím si, že prezident Sarkozy mal takých momentov s každým, pokiaľ ide o vzťahy medzi predsedom Rady a Parlamentom.
Ja osobne som v Parlamente absolvoval mnoho rozpráv, ktoré si zapamätám: o AIDS, napríklad, keďže diskusia bola veľmi emotívna.
Bol som tiež v častom styku s predstaviteľmi Parlamentu počas príprav na predsedníctvo.
Pre mňa bolo najlepšie počúvať poslancov a zúčastňovať sa stretnutí s predsedami politických skupín.
Európsky parlament bol inštitúciou, ktorú som poznal najmenej.
Dnes je však inštitúcia, ku ktorej mám bližšie.
Pamätám si tiež prípad, keď spadla časť stropu v Štrasburgu...
Pozrime sa na chvíľu do budúcnosti.
Ktoré európske otázky budú podľa vás po voľbách v roku 2009 najdôležitejšie?
Myslím si, že na programe bude výrazne inštitucionálna otázka.
Uvidíme totiž, čo urobia naši írski priatelia.
Nech už je však výsledok akýkoľvek, inštitucionálna otázka sa vráti na scénu.
V strede európskych priorít bude, bohužiaľ, aj riešenie hospodárskej krízy.
Kľúčovou otázkou bude ako si Európa dokáže udržať svoju dynamiku a sociálny model a zároveň dodržiavať pravidlá, prestavať hospodárstvo a obnoviť dôveru investorov, spotrebiteľov a sporiteľov.
Ďalším bodom, začiatkom januára, bude otázka ako nastaviť vzájomné vzťahy s novou administratívou Obamu.
Posledným bodom je výzva klimatických zmien, ktorá zostane v popredí na európskej scéne, keďže druhá polovica roku 2009 bude venovaná konferencii v Kodani.
20081209STO44053 Polročná spolupráca: Predsedníctvo EÚ a Parlament Webstránka francúzskeho predsedníctva Sarkozy v EP: Európa nemôže byť odsúdená k nečinnosti Profil Jouyeta (francúzsky)
SK
1
PHOTO
20081209PHT44030.jpg
SK
3
LINK
http://www.eu2008.fr/PFUE/lang/en/accueil
SK
5
LINK
http://www.diplomatie.gouv.fr/fr/ministere_817/ministre-les-secretaires-etat_818/jean-pierre-jouyet_16629/m.-jean-pierre-jouyet-secretaire-etat-charge-affaires-europeennes_53814.html
-//EP//TEXT IM-PRESS 20070130STO02570 0 NOT XML V0//SK
-//EP//TEXT IM-PRESS 20080709IPR33856 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
