9.3.2009
NÁVRH UZNESENIA
ktorý v súlade s článkom 91 rokovacieho poriadku
predkladá Výbor pre zahraničné veci
o zhoršujúcej sa humanitárnej situácii na Srí Lanke
Uznesenie Európskeho parlamentu o zhoršujúcej sa humanitárnej situácii na Srí Lanke
Európsky parlament ,
–
so zreteľom na núdzovú situáciu, v ktorej sa nachádza približne 170 000 civilistov uviaznutých v bojovej zóne medzi srílanskou armádou a jednotkami Tigrov oslobodenia tamilského Ílamu (LTTE), ktorí nemajú prístup k najzákladnejšej pomoci,
–
so zreteľom na článok 91 a článok 90 ods. 4 rokovacieho poriadku,
1.
žiada o okamžité dočasné zastavenie bojov medzi srílanskou armádou a LTTE s cieľom umožniť civilnému obyvateľstvu opustiť bojovú zónu; odsudzuje násilie a zastrašovanie zo strany jednotiek LTTE, ktoré civilistom bránia v opustení konfliktnej oblasti;
2.
vyzýva obe strany, aby dodržiavali medzinárodné humanitárne právo a chránili civilné obyvateľstvo v bojovej aj v bezpečnostnej zóne a pomáhali mu;
3.
požaduje, aby bol medzinárodným a štátnym humanitárnym organizáciám aj žurnalistom povolený vstup do bojovej zóny;
4.
vyzýva srílanskú vládu, aby spolupracovala s krajinami a organizáciami poskytujúcimi pomoc, ktoré sú ochotné a schopné evakuovať civilistov;
5.
poveruje svojho predsedu, aby toto uznesenie postúpil Rade a vláde Srí Lanky a na vedomie Komisii.
