Otázka na hodinu otázok H-0392/2010
Rade
Schôdza: septembra I 2010
článok 116 rokovacieho poriadku
Georgios Toussas
(GUE/NGL) Vec: Pokračujúce politické prenasledovanie aktivistu Seana Garlanda zo strany Spojených štátov amerických
Päť rokov po tom, čo bol v roku 2005 protiprávne zatknutý a svojvoľne zadržiavaný na základe nepodložených obvinení z účasti na komunistickom sprisahaní s cieľom oslabiť dolár, je Sean Garland, vodca Strany pracujúcich Írska, naďalej obeťou politického prenasledovania.
Írskemu aktivistovi, ktorý bol v januári 2009 druhýkrát zatknutý, neustále hrozí vyhostenie do Spojených štátov, a to napriek neopodstatneným obvineniam a mohutným prejavom medzinárodnej solidarity v priebehu týchto rokov.
Fakty ukazujú, že ide o zjavné politické prenasledovanie zamerané na hnutie pracujúcich a na tých, ktorí bojujú proti imperializmu a za záujmy ľudí.
Odsudzuje Rada neprijateľné zatknutie a politické prenasledovanie Seana Garlanda, ktoré je ďalším úderom pre demokratické práva a slobody ľudí?
