Otázka na písomné zodpovedanie E-011095/2011
Komisii
článok 117 rokovacieho poriadku
Monika Flašíková Beňová (S&D)
(29. novembra 2011)
Vec: Daň z finančných transakcií a penzijné fondy
Zavedenie dane z finančných transakcií je jedným zo spôsobov ako zabrániť špekuláciám na trhu.
V snahe znížiť národné príspevky do rozpočtu Európskej únie sa táto daň stala súčasťou návrhu Komisie ako vhodný vlastný zdroj z rozpočtu.
Návrh by mal pokrývať širokú škálu finančných transakcií od derivátov až po akcie.
Penzijné fondy upozornili na skutočnosť, že daň z derivátov, ktoré využívajú ako poistku proti stratám, zníži hodnotu úspor.
V súčasnosti sa teda diskutuje o možnosti, že v záujme zabránenia situácii, že väčšiu záťaž ako finančné domy budú znášať sporiaci, by bola penzijným fondom v tejto súvislosti udelená výnimka.
—
Aké je stanovisko Európskej komisie k návrhu, aby bola pre penzijné fondy v súvislosti so zavedením dane z finančných transakcií udelená výnimka?
