Európska mládežnícka cena Karola Veľkého: nová uzávierka pre podanie prihlášok
Mládež
Všeobecné
2011-01-20 - 11:00
Uzávierka pre podanie prihlášok na Mládežnícku cenu Karola Veľkého bola predĺžená do 14. februára, jej štvrtého kola sa teda môže zúčastniť viac ľudí.
Postup na podanie prihlášok je veľmi jednoduchý
Vzory pre mladých Európanov
Súťaž Mládežnícka cena Karola Veľkého, organizovaná Európskym parlamentom a Nadáciou medzinárodnej ceny Karola Veľkého v Aachene, je určená pre mladých ľudí vo veku od 16 do 30 rokov, ktorí sa snažia o propagáciu porozumenia medzi ľuďmi z rôznych krajín EÚ.
Víťazný projekt by mal slúžiť ako vzor pre mladých ľudí žijúcich v Európe a ponúkať praktické príklady spolunažívania Európanov.
Súťažné projekty môžu byť zamerané na mládežnícke výmenné pobyty či umelecké a internetové projekty s európskou dimenziou.
Traja víťazi získajú 10 000 eur
Tri víťazné projekty získajú finančný príspevok vo výške 5 000, 3 000 a 2 000 eur a budú pozvaní na návštevu Európskeho parlamentu..
Zástupcovia najlepších projektov každej z 27 členských krajín budú pozvaní do nemeckého Aachenu, kde sa 31. mája 2011 zúčastnia slávnostného odovzdania ceny.
Víťazi za rok 2010
Minuloročným víťazom Mládežníckej ceny Karola Veľkého sa stal nemecký projekt s názvom "Európska CNC sieť - Vlak pre Európu".
Na projekte sa zúčastnilo 24 odborných škôl, ktoré spolu postavili malú lokomotívu a vagóny.
Druhú a tretiu cenu získali projekty "Ste tu" z Írska a "BEST projektová súťaž BEC" z Bulharska.
Prihlášky
Prihlášky, dostupné v 22 jazykoch, nájdete na doleuvedenej internetovej stránke Európskeho parlamentu, venovanej tejto súťaži.
20110118IPR11846 http://www.charlemagneyouthprize.eu/view/sk/introduction.html
SK
1
LINK
http://www.charlemagneyouthprize.eu/view/sk/introduction.html
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
