Článok
168
Zriaďovanie medziparlamentných delegácií a ich pôsobnosť
1.
Na návrh konferencie predsedov Parlament zriaďuje stále medziparlamentné delegácie a s ohľadom na ich úlohy rozhoduje o ich forme a počte členov.
Ich členovia sú zvolení na prvej alebo druhej schôdzi novozvoleného Parlamentu na celé volebné obdobie Parlamentu.
2.
Členovia delegácií sú volia po tom, ako politická skupina a nezávislí poslanci predložili návrhy kandidátov konferencii predsedov.
Konferencia predsedov predloží Parlamentu návrhy tak, aby sa zabezpečilo rovnomerné zastúpenie členských štátov a politických názorov.
Čl.
152 ods. 2, 3, 5 a 6 sa použijú rovnako.
3.
Predsedníctvo delegácií sa volí v súlade s postupom, ktorý je stanovený pre stále výbory v článku 157.
4.
Parlament vymedzí všeobecnú pôsobnosť jednotlivých delegácií.
Kedykoľvek môže rozhodnúť, že túto pôsobnosť rozšíri alebo zúži.
5.
Vykonávacie ustanovenia, ktoré majú umožniť činnosť delegácií, prijme konferencia predsedov na návrh konferencie predsedov delegácií.
6.
Predseda delegácie predloží výboru príslušnému pre zahraničné záležitosti a bezpečnosť správu o činnosti delegácie.
