José Sócrates: Najskôr sa musíme dopracovať k zmluve
Inštitúcie
2007-07-12 - 16:54
Portugalský premiér José Sócrates
Portugalský premiér José Sócrates prevzal 1. júla 2007 predsednícku stoličku v Európskej únii.
V stredu 11. júla predstavil priority polročného predsedníctva aj poslancom v Štrasburgu.
Hlavným cieľom Portugalska bude dojednať novú reformnú zmluvu o fungovaní EÚ a tiež posilniť postavenie Európy vo svete.
Hoci je José Sócrates na čele EÚ po prvý krát, nejde o úplného nováčika.
S vysokou politikou už má svoje skúsenosti.
Pred siedmymi rokmi, keď Únii šéfovalo taktiež Portugalsko, totiž pôsobil ako minister pre životné prostredie.
V roku 2004 ako minister pre mládež a šport zas zúročil svoje organizačné schopnosti.
Podieľal sa na príprave Majstrovstiev Európy vo futbale, ktoré sa konali práve v Portugalsku.
Dôveru mu vyjadril aj predseda EP Hans-Gert Pöttering: "Ak uspejete vy, uspeje celá EÚ".
Nová reformná zmluva
Hlavnou prioritou portugalského predsedníctva bude dojednanie reformnej zmluvy EÚ.
Prvý návrh sa očakáva 23. júla.
Rokovania zanalyzujú aj ministri zahraničných vecí jednotlivých krajín EÚ.
Malo by sa tak stať 7. a 8. septembra.
Nová zmluva by mala byť definitívne schválená na neformálnom samite Rady 18.-19. októbra.
V stredu 11. júla predstavil Sócrates tento program osobne aj europoslancom v Štrasburgu.
V zasadacej miestnosti poďakoval Parlamentu za "trvalý a konštruktívny postoj" a vyjadril nádej, že Únia sa v nasledujúcom polroku vymaní zo slepej uličky.
Futbalovou terminológiou povedané: "Musíme čo najskôr streliť gól," uviedol Sócrates. "
Dôležité je podľa neho "vyslať signál občanom a celému svetu, že túto krízu dokážeme prekonať".
Bude to Zmluva z Lisabonu?
Na následnej tlačovej konferencii ho novinári zasypali množstvom otázok.
Ako sa vlastne bude volať nová zmluva?
"Najskôr sa musíme dopracovať k nejakej zmluve, až potom budeme pre ňu hľadať názov.
Prečo však nie napríklad Zmluva z Lisabonu?" odpovedal portugalský predseda vlády.
Niektoré otázky sa týkali aj spôsobu ratifikácie dokumentu.
Predchodca reformnej zmluvy, návrh európskej ústavy, narazil práve na tento problém.
Obyvatelia Francúzska a Holandska totiž dojednaný text ústavy v referende odmietli.
"Držíme sa princípu subsidiarity.
O spôsobe ratifikácie rozhodujú členské štáty.
Ratifikácia v národnom parlamente je rovnako demokratická ako referendum," uviedol Sócrates.
K ďalším prioritám Lisabonu patrí modernizácia európskej ekonomiky či podpora postavenia Európy vo svete.
Portugalsko však sľubuje aj aktivity na ekologickom fronte.
Či už sa jedná o klimatické zmeny, využívanie biopalív alebo zníženie emisií CO2.
Dialóg s Afrikou
Lisabon však kladie na stôl aj ďalšie témy.
Napríklad vzťahy EÚ s Afrikou.
"Európska únia nemôže platiť za to, že s Afrikou nemá vybudovaný štruktúrovaný dialóg," uviedol Sócrates.
Samit s africkými krajinami podľa neho pomôže riešeniu problémom ako je hlad či problematika ľudských práv.
Imigračnú politiku chce postaviť na troch pilieroch.
Prvým by bol boj proti nelegálnemu prisťahovalectvu, druhým rešpektovanie ľudskej dôstojnosti a tretím by bola užšia spolupráca s krajinami odkiaľ prisťahovalci prichádzajú.
Sócrates verí, že namiesto 27 rôznych prístupov k imigrácii potrebuje Únia jeden spoločný systém.
20070705STO08864 Vyhlásenie Rady - Program portugalského predsedníctv EP dal zelenú Medzivládnej konferencii o novej Zmluve Program predsedníctva (anglicky) Priority predsedníctva (anglicky) Uznesenie EP o zvolaní medzivládnej konferencie
SK
1
PHOTO
20070712PHT09161.jpg
SK
4
LINK
http://www.eu2007.pt/NR/rdonlyres/DDE03316-2DF6-49F5-B7B7-DE71760D8D57/0/20070627DebateMensalPresidênciaportuguesaEN.pdf
SK
5
LINK
http://www.eu2007.pt/NR/rdonlyres/EFA45F2C-33E8-40B3-A6AD-5512E56E9E7C/0/CadernoPrioridades_Ingles_0907_12h00.pdf
-//EP//TEXT IM-PRESS 20070706IPR08899 0 NOT XML V0//SK
-//EP//TEXT IM-PRESS 20070706IPR08900 0 NOT XML V0//SK
-//EP//TEXT TA P6-TA-2007-0328 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
