KONEČNÉ ZNENIE
A6-0284/2007
19.7.2007
*
SPRÁVA
o návrhu nariadenia Rady, ktorým sa mení a dopĺňa nariadenie (ES) č. 2597/97, ktorým sa ustanovujú dodatočné pravidlá o spoločnej organizácii trhu s mliekom a mliečnymi výrobkami pre konzumné mlieko
(KOM(2007)0058 – C6‑0085/2007 – 2007/0027(CNS))
Výbor pre poľnohospodárstvo a rozvoj vidieka
Spravodajkyňa:
Elisabeth Jeggle
PE 386.533v02-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo pomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA.............................................................................................................8
POSTUP...................................................................................................................................10
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu nariadenia Rady, ktorým sa mení a dopĺňa nariadenie (ES) č. 2597/97, ktorým sa ustanovujú dodatočné pravidlá o spoločnej organizácii trhu s mliekom a mliečnymi výrobkami pre konzumné mlieko
( KOM(2007)0058 – C6‑0085/2007 – 2007/0027(CNS) )
(Konzultačný postup)
Európsky parlament ,
– so zreteľom na návrh Komisie pre Radu ( KOM(2007)0058 )
Zatiaľ neuverejnené v úradnom vestníku. ,
– so zreteľom na článok 37 Zmluvy o ES, v súlade s ktorým Rada konzultovala s Európskym parlamentom ( C6‑0085/2007 ),
– so zreteľom na článok 51 rokovacieho poriadku,
– so zreteľom na správu Výboru pre poľnohospodárstvo a rozvoj vidieka ( A6‑0284/2007 ),
1. schvaľuje zmenený a doplnený návrh Komisie;
2. vyzýva Komisiu, aby zodpovedajúco zmenila svoj návrh v súlade s článkom 250 ods. 2 Zmluvy o ES;
3. vyzýva Radu, aby oznámila Európskemu parlamentu, ak má v úmysle odchýliť sa od ním schváleného textu;
4. žiada Radu o opätovnú konzultáciu, ak má v úmysle podstatne zmeniť návrh Komisie;
5. poveruje svojho predsedu, aby túto pozíciu postúpil Rade a Komisii.
Text predložený Komisiou
Pozmeňujúce a doplňujúce návrhy Európskeho parlamentu
Pozmeňujúci a doplňujúci návrh
1
ODÔVODNENIE 4
(4) S cieľom poskytnúť zákazníkom jasné informácie by sa takéto mlieko nemalo označovať ako plnotučné, polotučné alebo nízkotučné, ale jeho obsah tuku v percentách by sa mal jasne uviesť na obale.
4) S cieľom poskytnúť zákazníkom jasné informácie by sa takéto mlieko nemalo označovať ako plnotučné, polotučné alebo nízkotučné, ale hneď vedľa označenia výrobku treba na obale jasne uvádzať obsah tuku v mlieku v percentách.
Odôvodnenie
V návrhu nariadenia by sa mali lepšie definovať požiadavky na presnejšie označovanie výrobku (mlieka) a jeho balenia, resp. označovania.
Pozmeňujúci a doplňujúci návrh
2
ČLÁNOK 1 Článok 3 odsek 1 pododsek 2 (nariadenie (ES) č. 2597/97)
Tepelne ošetrené mlieko, ktoré nezodpovedá požiadavkám na obsah tuku stanoveným v písmenách b), c) a d) prvého pododseku, sa môže považovať za konzumné mlieko pod podmienkou, že obsah tuku je jasne a čitateľne uvedený na obale slovami „tuk ... %“ .
Takéto mlieko sa neoznačuje ako plnotučné, polotučné ani nízkotučné.
Členské štáty môžu výrobcom povoliť, aby obsah tuku označovali slovami „tuk ... % + 0,2 %.“
Tepelne ošetrené mlieko, ktoré nezodpovedá požiadavkám na obsah tuku stanoveným v písmenách b), c) a d) prvého pododseku, sa v súlade s ustanoveniami smernice 2000/13/ES Európskeho parlamentu a Rady z 20. marca 2000 o aproximácii právnych predpisov členských štátov, týkajúcich sa označovania, prezentácie a reklamy potravín 1 , považuje za konzumné mlieko pod podmienkou, že obsah tuku je jasne a čitateľne uvedený na obale hneď vedľa označenia výrobku slovami „mlieko s obsahom tuku ... %“ .
Takéto mlieko sa neoznačuje ako plnotučné, polotučné ani nízkotučné.
______________
1 Ú. v.
ES L 109, 6.5.2000, s.
29 .
Smernica naposledy zmenená a doplnená smernicou Komisie 2006/142/ES (Ú. v.
EÚ L 368, 23.12.2006, s.
110).
Odôvodnenie
Súvislosť medzi obsahom tuku a označením výrobku a údaj o konkrétnom obsahu tuku treba uvádzať na obale.
Rozsah pôsobnosti by sa mal navyše presnejšie vyjadriť prostredníctvom odkazu na smernicu 2000/13/ES, ktorá stanovuje všeobecné zásady označovania potravín.
Zavedenie tolerančného rozpätia + 0,2 % nie je v skutočnosti nutné a nemalo by praktické výhody.
Zavedenie takéhoto tolerančného rozpätia by mohlo viesť k (značným) nejasnostiam a sťažiť harmonizované presadzovanie.
DÔVODOVÁ SPRÁVA
Európska komisia
Nariadenie Rady (ES) č. 2597/97 v súčasnosti určuje len tri kategórie konzumného mlieka, ktoré sa môžu v Spoločenstve vyrábať a uvádzať na trh.
Ide o nízkotučné mlieko (najviac 0,5 % tuku), polotučné mlieko (1,5 % až 1,8 % tuku) a plnotučné (aspoň 3,5 % tuku).
Komisia pomocou zmien a doplnení nariadenia Rady (ES) č. 2597/97 navrhuje, aby sa v Európskej únii odteraz povolila aj výroba a uvádzanie na trh konzumného mlieka, ktoré nemožno priradiť k nijakej z troch doterajších kategórií, ak sa na etikete nachádzajú jednoznačné a čitateľné údaje o obsahu tuku.
Návrh popri liberalizácii trhu s konzumným mliekom spôsobuje, že rozličné (vnútroštátne) prechodné predpisy a výnimky zo súčasného obmedzenia na tri kategórie mlieka budú zbytočné.
Analýza
Návrh na zavedenie pružnejšej definície konzumného mlieka povedie k liberalizácii trhu s konzumným mliekom.
Nemožno však prehliadať, že návrh môže viesť nielen k väčšej pružnosti s možnými výhodami pre výmenu tovaru a pre spotrebiteľov vnútri Spoločenstva, ale aj k zneisteniu či mäteniu spotrebiteľov.
Treba teda zdôrazniť, že formulácia Komisie „jasne čitateľné a dobre viditeľné" v súvislosti so správnym označovaním na etiketách je často veľmi široká a nejednoznačná.
Prechodné ustanovenia a výnimky, ktoré umožňujú výrobu a uvádzanie na trh mlieka, ktoré nespadá do doterajších troch kategórií, sú súčasťou rozličných dohôd o pristúpení.
Platnosť týchto výnimiek sa skončí v roku 2009 a v každom prípade budú bezpredmetné, keď sa prijme tento návrh.
Stanovisko a záverečné pripomienky spravodajkyne
Spravodajkyňa víta väčšiu pružnosť pri definícii konzumného mlieka.
Zvyšujú sa tým možnosti a sloboda výberu spotrebiteľov.
Navrhované liberalizačné opatrenia môžu zároveň viesť k oživeniu obchodu s mliečnymi výrobkami vnútri Spoločenstva.
Spravodajkyňa ďalej víta skutočnosť, že návrh spôsobí, že rozličné prechodné ustanovenia a výnimky sa stanú zbytočnými, čím sa zjednoduší európska poľnohospodárska politika a jej realizácia.
Spravodajkyňa sa však zároveň obáva, že povolenie výroby a uvádzania na trhu výrobkov z konzumného mlieka, ktoré nespadá do doterajších troch kategórií, by vzhľadom na neurčitosť návrhu v súvislosti s označovaním mohlo viesť k mäteniu a zneisteniu spotrebiteľov.
Chýba jej jednoznačná súvislosť medzi pomenovaním výrobku a existujúcimi pravidlami označovania.
Preto sa musí vyvinúť úsilie o jasnejšie a jednoznačné označovanie výrobku.
Spravodajkyňa navyše nevidí potrebu povoliť pri uvádzaní obsahu tuku tolerančné rozpätie + 0,2 %.
Toto pravidlo nevedie k jasnosti a sťažuje harmonizované presadzovanie.
Spravodajkyňa preto napriek všeobecnej podpore návrhu Komisie, ktorý zdôrazňuje pružný prístup, navrhuje niekoľko menších zmien a doplnení v otázke označovania a upustenie od tolerančného rozpätia + 0,2 %.
POSTUP
Názov
Dodatočné pravidlá o spoločnej organizácii trhu s mliekom a mliečnymi výrobkami pre konzumné mlieko (zmena a doplnenie nariadenia (ES) č. 2597/97)
Referenčné čísla
KOM(2007)0058 - C6-0085/2007 - 2007/0027(CNS)
Dátum konzultácie s EP
7.3.2007
Gestorský výbor
dátum oznámenia na schôdzi
AGRI
15.3.2007
Výbor požiadaný o stanovisko
dátum oznámenia na schôdzi
ENVI
15.3.2007
Bez predloženia stanoviska
dátum rozhodnutia
ENVI
27.3.2007
Spravodajkyňa
dátum menovania
Elisabeth Jeggle
26.2.2007
Prerokovanie vo výbore
11.4.2007
4.6.2007
17.7.2007
Dátum prijatia
17.7.2007
Výsledok záverečného hlasovania
+:
–:
0:
31
Poslanci prítomní na záverečnom hlasovaní
Katerina Batzeli, Sergio Berlato, Bernadette Bourzai, Niels Busk, Luis Manuel Capoulas Santos, Giuseppe Castiglione, Albert Deß, Michl Ebner, Duarte Freitas, Ioannis Gklavakis, Friedrich-Wilhelm Graefe zu Baringdorf, Esther Herranz García, Elisabeth Jeggle, Stéphane Le Foll, Jean-Claude Martinez, Mairead McGuinness, Rosa Miguélez Ramos, Neil Parish, Radu Podgorean, Willem Schuth, Czesław Adam Siekierski, Alyn Smith, Marc Tarabella, Witold Tomczak, Andrzej Tomasz Zapałowski
Náhradníci prítomní na záverečnom hlasovaní
Alejandro Cercas, Esther De Lange, Ilda Figueiredo, Wiesław Stefan Kuc, Hans-Peter Mayer, James Nicholson
