P6_TA(2008)0607
Technické ustanovenia týkajúce sa riadenia rizika
B6-0623/2008
Uznesenie Európskeho parlamentu zo 16. decembra 2008 o návrhu smernice Komisie, ktorou sa menia a dopĺňajú niektoré prílohy k smernici Európskeho parlamentu a Rady 2006/48/ES, pokiaľ ide o technické ustanovenia týkajúce sa riadenia rizika
Európsky parlament
, –
so zreteľom na smernicu Európskeho parlamentu a Rady 2006/48/ES zo 14. júna 2006 o začatí a vykonávaní činností úverových inštitúcií (prepracované znenie) Ú. v.
EÚ L 177, 30.6.2006, s.
1.
, najmä na jej článok 150 ods. 1,
–
so zreteľom na návrh smernice Komisie, ktorou sa menia a dopĺňajú niektoré prílohy k smernici Európskeho parlamentu a Rady 2006/48/ES, pokiaľ ide o technické ustanovenia týkajúce sa riadenia rizika,
–
so zreteľom na návrh smernice Európskeho parlamentu a Rady predložený Komisiou 1. októbra 2008, ktorou sa menia a dopĺňajú smernice 2006/48/ES a 2006/49/ES, pokiaľ ide o banky pridružené k ústredným inštitúciám, niektoré položky vlastných zdrojov, veľkú majetkovú angažovanosť, mechanizmy dohľadu a krízové riadenie ( KOM(2008)0602 ) (návrh na revíziu smernice o kapitálovej primeranosti),
–
so zreteľom na návrh nariadenia Európskeho parlamentu a Rady predložený Komisiou 12. novembra 2008 o ratingových agentúrach ( KOM(2008)0704 ) (návrh nariadenia o ratingových agentúrach),
–
so zreteľom na článok 5a ods. 3 písm. b) rozhodnutia Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu Ú. v.
ES L 184, 17.7.1999, s.
23.
,
–
so zreteľom na článok 81 ods. 2 a ods. 4 písm. b) rokovacieho poriadku,
A.
keďže Komisia predložila svoj návrh na revíziu smernice o kapitálovej primeranosti,
B.
keďže Komisia tiež predložila návrh smernice, ktorou sa menia a dopĺňajú niektoré prílohy k smernici Európskeho parlamentu a Rady 2006/48/ES, pokiaľ ide o technické ustanovenia týkajúce sa riadenia rizika, ktoré obsahujú ustanovenie týkajúce sa zverejňovania zo strany externých inštitúcií na posudzovanie rizika (ECAI),
C.
keďže Komisia následne predložila svoj návrh nariadenia o ratingových agentúrach,
D.
keďže povinnosti ECAI a ratingových agentúr týkajúce sa zverejňovania a transparentnosti by sa mali riešiť zosúladeným a konzistentným spôsobom,
E.
keďže povinnosti ECAI týkajúce sa zverejňovania, ktoré navrhla Komisia, presahujú rozsah technických úprav, a preto sa vyžaduje, aby ich Európsky parlament vhodným spôsobom zvážil a aby podliehali spolurozhodovaciemu postupu,
F.
keďže tento súlad a konzistentnosť a možnosť primeraného posúdenia Európskym parlamentom si vyžadujú, aby sa ustanoveniami o povinnostiach ECAI týkajúcich sa zverejňovania informácií zaoberalo v súlade so spolurozhodovacím postupom buď v rámci návrhu na revíziu smernice o kapitálovej primeranosti alebo v rámci návrhu nariadenia o ratingových agentúrach,
G.
keďže Európsky parlament podporuje zostávajúce technické pozmeňujúce a doplňujúce návrhy,
1.
vyjadruje sa proti prijatiu návrhu smernice Komisie, ktorou sa menia a dopĺňajú niektoré prílohy k smernici Európskeho parlamentu a Rady 2006/48/ES, pokiaľ ide o technické ustanovenia týkajúce sa riadenia rizika;
2.
domnieva sa, že návrh smernice Komisie presahuje vykonávacie právomoci ustanovené v smernici 2006/48/ES;
3.
vyzýva Komisiu, aby vzala späť návrh opatrenia a predložila výboru nový návrh;
4.
navrhuje zmeniť a doplniť návrh smernice takto:
Text predložený Komisiou
Zmena a doplnenie
Zmena a doplnenie 1
Návrh smernice – pozmeňujúci akt
Článok 1 – bod 3
Smernica 2006/48/ES Príloha VI – časť 2 – bod 7
3.
V prílohe VI časť 2 sa bod 7 nahrádza takto:
vypúšťa sa
"7.
Príslušné orgány prijmú nevyhnutné opatrenia s cieľom zaistiť, že princípy metodiky, ktoré ratingová agentúra používa pri vypracovávaní ratingov, sú verejne prístupné, aby si všetci potenciálni užívatelia mohli vytvoriť názor, či sú odvodené opodstatnene.
Príslušné orgány ďalej prijmú potrebné opatrenia, ktoré zabezpečia, že v súvislosti s ratingmi týkajúcimi sa sekuritizačných pozícií je ratingová agentúra povinná priebežne poskytovať súhrnné informácie o štruktúre transakcie, výnosovosti skupinových aktív a o tom, ako to ovplyvňuje jej rating.
Tieto súhrnné informácie budú dostupné pre všetky úverové inštitúcie využívajúce ratingy na účely článku 96."
5.
poveruje svojho predsedu, aby toto uznesenie postúpil Rade, Komisii a vládam a parlamentom členských štátov.
