Otázka na písomné zodpovedanie E-009410/2011
Komisii
článok 117 rokovacieho poriadku
Monika Flašíková Beňová (S&D)
(20. októbra 2011)
Vec: Sieť na boj proti extrémizmu
Európska Komisia prednedávnom spustila sieť slúžiacu na zvyšovanie povedomia v otázkach extrémizmu a radikalizmu.
Významnú úlohu v tejto problematike predstavuje internet a sociálne médiá.
Komisia chce týmto spôsobom podporovať členské štáty v činnosti zameranej najmä na predchádzanie aktivitám spojeným s násilnou radikalizáciou a takisto náborom jednotlivcov do rôznych extrémistických skupín spojených s teroristickou činnosťou, pretože podľa najnovších správ EUROPOLU za zločiny tohto typu sú čoraz viac zodpovední práve jednotlivci.
—
Ako konkrétne chce Komisia monitorovať činnosť pravicových radikálnych a extrémistických skupín ešte predtým, ako bude viesť k násilnému extrémizmu?
