ÚSTNA OTÁZKA H-0475/09
pre hodinu otázok na schôdzi v januári 2010
v súlade s článkom 116 rokovacieho poriadku
predkladá:
Jim Higgins
Komisii
Vec: Celoeurópska odborná príprava a podpora pre nezamestnaných absolventov
Vzhľadom na šokujúco vysokú mieru nezamestnanosti nedávnych absolventov vysokých škôl v celej Európe, uvažuje Komisia o vytvorení celoeurópskej siete odbornej prípravy a podpory pre týchto absolventov?
Takýto projekt by mal mnohé výhody: absolventom by sa poskytla možnosť získať životne dôležité pracovné skúsenosti a prispôsobiť svoje vedomosti praktickým podmienkam pracovného života, zamedzilo by sa tzv. úniku mozgov a absolventi využívajúci svoje vedomosti by boli pre spoločnosť prínosom.
