KONEČNÉ ZNENIE
A6-0056/2007
6.
3.
2007
*
SPRÁVA
k návrhu nariadenia Rady, ktorým sa zrušuje nariadenie Rady (ES) č. 2040/2000 o rozpočtovej disciplíne
(KOM(2006)0448 – C6‑0277/2006 – 2006/0151(CNS))
Výbor pre rozpočet
Spravodajca:
Janusz Lewandowski
PE 384.303v02-00
Označenie postupov
* Konzultačný postup väčšina odovzdaných hlasov
**I Postup spolupráce (prvé čítanie) väčšina odovzdaných hlasov
**II Postup spolupráce (druhé čítanie) väčšina odovzdaných hlasov za schválenie spoločnej pozície väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie) väčšina odovzdaných hlasov
***II Spolurozhodovací postup (druhé čítanie) väčšina odovzdaných hlasov za schválenie spoločnej pozície väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie) väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo pomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA.............................................................................................................6
POSTUP.....................................................................................................................................8
NÁVRH LEGISLATÍVNEHO UZNESENIA EURÓPSKEHO PARLAMENTU
k návrhu nariadenia Rady, ktorým sa zrušuje nariadenie Rady (ES) č. 2040/2000 o rozpočtovej disciplíne
( KOM(2006)0448 – C6‑0277/2006 – 2006/0151(CNS) )
(Konzultačný postup)
Európsky parlament ,
– so zreteľom na návrh Komisie pre Radu ( KOM(2006)0448 )
Zatiaľ neuverejnené v úradnom vestníku. ,
– so zreteľom na články 37, 279 a 308 Zmluvy o ES, v súlade s ktorými Rada konzultovala s Európskym parlamentom ( C6‑0277/2006 ),
– so zreteľom na článok 51 rokovacieho poriadku,
– so zreteľom na správu Výboru pre rozpočet ( A6‑0056/2007 ),
1. schvaľuje návrh Komisie;
2. vyzýva Radu, aby oznámila Európskemu parlamentu, ak má v úmysle odchýliť sa od ním schváleného textu;
3. žiada Radu o opätovnú konzultáciu, ak má v úmysle podstatne zmeniť návrh Komisie;
4. poveruje svojho predsedu, aby túto pozíciu postúpil Rade a Komisii.
DÔVODOVÁ SPRÁVA
Komisia navrhuje zrušiť nariadenie Rady č. 2040/2000 z 26.9.2000
Ú. v.
ES L 244, 29.9.2000 , ktorého spravodajcom vo Výbore pre rozpočet bol v tom čase pán Ioannis Averoff
Uznesenie Európskeho parlamentu z 21.9.2000, Ú. v.
EÚ C 146, 17.5.2001, s.
75. .
Zastáva názor, že toto nariadenie sa stalo bezpredmetným v nasledovných oblastiach a z nasledovných dôvodov:
· v oblasti poľnohospodárstva, pretože pravidlá rozpočtovej disciplíny boli prevzaté nariadením Rady (ES) č. 1290/2005 o financovaní spoločnej poľnohospodárskej politiky
Správa Schierhuber, Ú. v.
EÚ L 248, 11.8.2005 a
· v oblasti zahraničnej politiky, pretože na obdobie 2007 - 2013 bol vytvorený nový mechanizmus rezerv na záruky za pôžičky.
I. Ustanovenia týkajúce sa poľnohospodárstva
Spravodajca súhlasí s tým, že od schválenia nariadenia č. 2040/2000/ES sa rozpočtová disciplína zlepšila prostredníctvom nového nariadenia č.1290/2005/ES, keďže pre výdavky financované z Európskeho poľnohospodárskeho záručného fondu (EPZF) bol stanovený ročný strop, pričom boli použité maximálne sumy stanovené pre tento fond vo finančnom výhľade.
Toto nariadenie tiež zabezpečuje, aby sa ročný strop výdavkov financovaných z EPZF dodržiaval za každých okolností a vo všetkých fázach rozpočtového postupu a plnenia rozpočtu.
II.
Ustanovenia týkajúce sa rezerv na vonkajšie operácie
Platí tiež, že prostredníctvom nariadenia Rady (ES, EURATOM) č. 89/2007 z 30. januára 2007
Ú. v.
ES L 22, 31.1.2007 , ktorým sa mení a dopĺňa nariadenie (ES, EURATOM) č. 2728/94, ktorým sa zriaďuje Garančný fond pre vonkajšie opatrenia, bol medzitým vytvorený nový právny základ týkajúci sa navrhnutého mechanizmu na financovanie Garančného fondu pre vonkajšie opatrenia
Správa Seppänen, uznesenie Parlamentu zo 14.3.2006, Prijaté texty P6_TA(2006)0072 . .
Politický mandát, na základe ktorého je Európska investičná banka oprávnená poskytovať zodpovedajúce pôžičky, jej bol udelený Radou 19. decembra 2006
Správa Seppänen, uznesenie Parlamentu z 30.11.2006. .
Rezerva na núdzovú pomoc tretím krajinám bola okrem toho prevedená už v roku 2002 podľa článku 45 ods. 1 nariadenia o rozpočtových pravidlách
Nariadenie 1605/2002 (ES) naposledy zmenené a doplnené nariadením č. 1995/2006, Ú. v.
EÚ L 390, 30.12.2006, s.1. .
Výška rezervy na núdzovú pomoc je stanovená v medziinštitucionálnej dohode zo 17. mája 2006 (bod 25).
Okrem toho bol po prvýkrát v rozpočte na rok 2007 vytvorený rozpočtový riadok 01 04 01 13 (výdavkový okruh 4 „EÚ ako globálny partner“).
Na rezervu na pôžičky a záruky za pôžičky nečlenským krajinám je pridelená suma 200 miliónov EUR.
Tým je vytvorený potrebný právny základ (v zmysle článku 49 ods. 1 nariadenia o rozpočtových pravidlách a medziinštitucionálnej dohody) a z dôvodu plánovaného zrušenia nariadenia č. 2040/2000/ES sa stráca riziko potenciálnych medzier v predpisoch.
III.
Záver
Z dôvodov uvedených vyššie sa podstatné časti nariadenia Rady č. 2040/2000 z 26.9.2000 stali zastaranými.
Zastarané právne predpisy by sa mali zrušiť aj z hľadiska lepšieho zákonodarstva, aby sa počet platných predpisov udržal na čo najnižšej úrovni.
napr. Medziinštitucionálna dohoda o lepšom zákonodarstve z 31.
12.
2003, bod 35, alebo naposledy pracovný dokument zo 14.
11.
2006 o stratégii zjednodušenia regulačného prostredia (KOM (2006)0690).
K rovnakému záveru dospel Európsky dvor audítorov vo svojom stanovisku č. 8/2006 zo 6. decembra 2006.
Ú. v.
EÚ C 8, 2.1.2007, s.
3.
Váš spravodajca preto navrhuje prijať návrh Komisie v nezmenenej podobe.
POSTUP
Názov
Zrušenie nariadenia Rady (ES) č. 2040/2000 o rozpočtovej disciplíne
Referenčné čísla
KOM(2006)0448 - C6-0277/2006 - 2006/0151(CNS)
Dátum konzultácie s EP
31.8.2006
Gestorský výbor
dátum oznámenia v pléne
BUDG
5.9.2006
Spravodajca
dátum menovania
Janusz Lewandowski
25.10.2006
Prerokovanie vo výbore
27.2.2007
Dátum prijatia
27.2.2007
Výsledok konečného hlasovania
+:
–:
0:
28
Poslanci prítomní na záverečnom hlasovaní
Richard James Ashworth, Reimer Böge, Herbert Bösch, Gérard Deprez, Valdis Dombrovskis, James Elles, Hynek Fajmon, Göran Färm, Szabolcs Fazakas, Ingeborg Gräßle, Louis Grech, Catherine Guy-Quint, Jutta Haug, Ville Itälä, Anne E. Jensen, Silvana Koch-Mehrin, Sergej Kozlík, Wiesław Stefan Kuc, Janusz Lewandowski, Nils Lundgren, Vladimír Maňka, Mario Mauro, Jan Mulder, Gérard Onesta, Gianni Pittella, Petre Popeangă, Antonis Samaras, Esko Seppänen, Nina Škottová, László Surján, Ralf Walter
