Štvrtok: absolutórium, audítori a financovanie európskych politických strán
Inštitúcie
2007-11-30 - 09:01
Predseda Dvoru audítorov Hubert Weber
V záverečný deň plenárneho zasadnutia EP v Bruseli si poslanci vypočuli správu Dvora audítorov o hospodárení s rozpočtom EÚ.
Hoci sa v porovnaní s minulosťou realizácia výdavkov výrazne zlepšila, audítori našli viacero nezrovnalosti a neudelili plneniu celého rozpočtu zelenú.
Parlament ďalej schválil nové pravidlá financovania európskych politických strán a podporil Chartu základných práv.
Výročná správa Dvora audítorov
Predseda Dvoru audítorov Hubert Weber oboznámil poslancov so závermi výročnej správy o realizácii rozpočtu EÚ za rok 2006, za ktorý zodpovedá Komisia.
Hoci Dvor konštatuje výrazné zlepšenie vo viacerých oblastiach pri používaní prostriedkov z rozpočtu EÚ, audítori našli viaceré pochybenia a to predovšetkým v oblasti poľnohospodárstva či štrukturálnych fondov.
Tie preto neumožňujú, aby audítori udelili "Vyhlásenie o vierohodnosti" pokiaľ ide o zákonnosť a správnosť príslušných transakcií.
Eurokomisár Siim Kallas však napriek tomu výročnú správu privítal: "Komisia je potešená, že Dvor dnes celkovo dáva zelenú viac než 40 percentám všetkých platieb v porovnaní ani nie s tretinou vlani a len šiestimi percentami pred dvoma rokmi".
Udelí Parlament absolutórium?
Jeden z piatich spoluautorov parlamentnej správy k tejto otázke, španielsky poslanec zo skupiny ľudovcov a európskych demokratov, José Javier Pomés Ruiz priznáva, že práca audítorov je každý rok lepšia.
To pomáha jednak Európskemu parlamentu a jednak občanom a zároveň to zabezpečuje dôveryhodnosť výdavkov EÚ.
Dánsky socialista Dan Jørgensen však pripomenul: "Potrebujeme dostať jasné odpovede, potrebujeme dostať jasné vysvetlenia, aby sme mohli udeliť absolutórium."
Absolutórium je rozhodnutie, ktorým Parlament uzatvára obdobie plnenia rozpočtu.
Poslanci prostredníctvom tohto procesu skúmajú, či inštitúcie riadne plnia svoj rozpočet a presne určujú svoje príjmy a výdavky v danom roku.
Parlament teraz uskutoční viacero rokovaní so zástupcami členských štátov a Komisie.
Rozhodnutie o udelení absolutória bude známe v apríli 2008.
Noví audítori
Siedmym audítorom koncom roka vyprší mandát.
Parlament preto schválil ich nástupcov na roky 2008 až 2013.
Hoci poslanci mená navrhnuté ministrami členských štátov schválili, kritizovali, že výber samotných kandidátov ovplyvniť nemohli.
Financovanie európskych politických strán
Poslanci ďalej schválili správu nemeckého socialistu Joa Leinena o financovaní politických strán.
Podľa nových pravidiel európske politické strany budú môcť použiť prostriedky z rozpočtu EÚ na kampaň do európskych volieb.
V žiadnom prípade však peniaze EÚ nesmú ísť na podporu národných strán alebo ich kandidátov.
Nová úprava tiež zlepší finančnú stabilitu strán a umožní vytvárať nadácie pri jednotlivých politických stranách.
Schválený text ešte musia podporiť ministri krajín EÚ.
Ďalšie schválené správy
Poslanci tiež schválili nové pravidlá o vysielaní reklamy v televízii a o sprísnení pravidiel kontroly zbraní.
Prostredníctvom nelegislatívnej správy tiež podporili Chartu základných práv. Opätovne však vyjadrili nesúhlas s výnimkami ohľadom uplatňovania Charty, ktoré si vydobyli Veľká Británia a Poľsko.
Obe spomínané krajiny preto poslanci "dôrazne vyzývajú, aby vynaložili všetko úsilie s cieľom nakoniec dosiahnuť konsenzus v súvislosti s neobmedzeným uplatňovaním charty".
Viac informácií nájdete na nižšie uvedených odkazoch.
20071126STO13631 Schválenie nových audítorov (anglicky) Podrobnosti o absolutóriu za rok 2006 (anglicky) Financovanie európskych politických strán Nové pravidlá pre reklamu v TV Pravidlá pre vlastníctvo zbraní EP vyjadril podporu Charte základných práv Audio, 26:29
SK
1
PHOTO
20071129PHT14172.jpg
SK
8
MULTIMEDIA
20071129MLT14131.asf
-//EP//TEXT IM-PRESS 20071128IPR14034 0 NOT XML V0//SK
-//EP//TEXT IM-PRESS 20071031BKG12594 0 NOT XML V0//SK
-//EP//TEXT IM-PRESS 20071128IPR14040 0 NOT XML V0//SK
-//EP//TEXT IM-PRESS 20071128IPR14028 0 NOT XML V0//SK
-//EP//TEXT IM-PRESS 20071128IPR14030 0 NOT XML V0//SK
-//EP//TEXT IM-PRESS 20071128IPR14000 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
