P7_TA(2010)0424
Štátna pomoc na zatvorenie uhoľných baní neschopných konkurencie *
A7-0324/2010
Legislatívne uznesenie Európskeho parlamentu z 23. novembra 2010 o návrhu nariadenia Rady o štátnej pomoci na zatvorenie uhoľných baní neschopných konkurencie ( KOM(2010)0372 – C7-0296/2010 – 2010/0220(NLE))
(Konzultácia)
Európsky parlament
, –
so zreteľom na návrh Komisie pre Radu ( KOM(2010)0372 ),
–
so zreteľom na článok 107 ods. 3 písm. e) Zmluvy o fungovaní Európskej únie, v súlade s ktorým Rada konzultovala s Európskym parlamentom ( C7-0296/2010 ),
–
so zreteľom na stanovisko Výboru pre právne veci k navrhovanému právnemu základu,
–
so zreteľom na články 55 a 37 rokovacieho poriadku,
–
so zreteľom na správu Výboru pre hospodárske a menové veci a stanoviská Výboru pre priemysel, výskum a energetiku a Výboru pre regionálny rozvoj ( A7-0324/2010 ),
1.
schvaľuje zmenený a doplnený návrh Komisie;
2.
vyzýva Komisiu, aby zmenila svoj návrh v súlade s článkom 293 ods. 2 Zmluvy o fungovaní Európskej únie;
3.
vyzýva Radu, aby oznámila Európskemu parlamentu, ak má v úmysle odchýliť sa od ním schváleného textu;
4.
žiada Radu o opätovnú konzultáciu, ak má v úmysle podstatne zmeniť návrh Komisie;
5.
poveruje svojho predsedu, aby postúpil túto pozíciu Rade a Komisii.
Text predložený Komisiou
Pozmeňujúci a doplňujúci návrh
Pozmeňujúci a doplňujúci návrh 1
Návrh nariadenia
Citácia 1
so zreteľom na Zmluvu o fungovaní Európskej únie, a najmä na jej článok 107 ods. 3 písm. e),
so zreteľom na Zmluvu o fungovaní Európskej Únie, a najmä na jej článok 107 ods. 3 písm. e)
a článok 109
,
Pozmeňujúci a doplňujúci návrh 2
Návrh nariadenia
Odôvodnenie 1
(1)
Nariadeniu Rady (ES) č. 1407/2002 z 23. júla 2002 o štátnej pomoci pre uhoľný priemysel skončí platnosť 31. decembra 2010.
(1)
Nariadeniu Rady (ES) č. 1407/2002 z 23. júla 2002 o štátnej pomoci pre uhoľný priemysel skončí platnosť 31. decembra 2010
a ak po tomto dátume nebude existovať nový právny rámec umožňujúci určité osobitné druhy štátnej pomoci pre uhoľný priemysel, členské štáty budú môcť poskytovať pomoc iba v rámci obmedzení stanovených všeobecnými pravidlami štátnej pomoci, ktoré sa vzťahujú na všetky odvetvia
.
Pozmeňujúci a doplňujúci návrh 3
Návrh nariadenia
Odôvodnenie 1 a (nové)
(1a)
Uhlie sa využíva nielen ako palivo, ale aj ako surovina pre chemický priemysel, a v tejto súvislosti jeho význam v budúcnosti porastie.
Pozmeňujúci a doplňujúci návrh 4
Návrh nariadenia
Odôvodnenie 1 b (nové)
(1b)
Uzatvorenie ťažobných kapacít uhoľného priemyslu Únie sa bude kompenzovať dovozom uhlia do Únie, čo bude znamenať, že zásobovanie Únie uhlím budú uskutočňovať tretie krajiny.
Pozmeňujúci a doplňujúci návrh 5
Návrh nariadenia
Odôvodnenie 2
(2)
Malý podiel dotovaného uhlia na
celkovej energetickej skladbe
už neopodstatňuje zachovanie takýchto dotácií určených na zabezpečenie
dodávok energie
na úrovni Únie
.
(2)
So zreteľom na
malý podiel dotovaného uhlia na
celkovom energetickom mixe
Únie môžu dotácie určené pre uhoľný priemysel kompenzovať prerušenia
dodávok energie
len v obmedzenej miere.
Štátna pomoc v sektore uhlia je však v súčasnosti taká nízka, že nemôže narúšať hospodársku súťaž.
Minimálny objem ťažby uhlia v Únii by umožnil zachovať prístup k domácim zdrojom v záujme vytvorenia strategickej rezervy.
Pozmeňujúci a doplňujúci návrh 6
Návrh nariadenia
Odôvodnenie 2 a (nové)
(2a)
Po skončení účinnosti nariadenia (ES) č. 1407/2002 budú niektoré členské štáty nútené rýchlo zatvoriť svoje uhoľné bane a riešiť značné sociálne a regionálne dôsledky týchto zatvorení.
Pozmeňujúci a doplňujúci návrh 7
Návrh nariadenia
Odôvodnenie 2 b (nové)
(2b)
Vzhľadom na mimoriadne vážny sociálno-ekonomicky dosah zatvorenia baní, predovšetkým v riedko osídlených regiónoch, treba uvažovať o cielenej podpore zo štrukturálnych fondov EÚ v budúcich rozpočtoch, a to aj v prípade, keď sa dotknuté regióny nachádzajú v členských štátoch s menej závažnými hospodárskymi problémami.
Pozmeňujúci a doplňujúci návrh 8
Návrh nariadenia
Odôvodnenie 2 c (nové)
(2c)
Podľa článku 194 ods. 2 Zmluvy o fungovaní Európskej únie majú členské štáty právo sami určiť podmienky využívania svojich zdrojov energie, vybrať si medzi rôznymi zdrojmi energie a stanoviť všeobecnú štruktúru svojich dodávok energie.
Pozmeňujúci a doplňujúci návrh 9
Návrh nariadenia
Odôvodnenie 3
(3)
Politiky Únie
zamerané
na podporu obnoviteľných a nízkouhlíkových fosílnych palív na výrobu energie
nenachádzajú opodstatnenie pre nepretržitú podporu uhoľných baní neschopných konkurencie.
Kategórie pomoci, ktoré sa povoľujú v nariadení (ES) č. 1407/2002, by sa preto nemali zachovať natrvalo
.
(3)
Pokiaľ ide o
politiky Únie na podporu využívania obnoviteľných a nízkouhlíkových fosílnych palív na výrobu energie
, členské štáty by mali predložiť plán opatrení zameraných na zmiernenie environmentálnych dôsledkov využívania uhlia, napríklad v oblasti energetickej efektívnosti, obnoviteľných zdrojov energie alebo zachytávania a ukladania oxidu uhličitého
.
To sa týka všetkých druhov uhlia a všetkých druhov zdrojov.
Treba uznať, že nahradenie dotovaného uhlia nedotovaným nemá žiadny priaznivý účinok na životné prostredie.
Pozmeňujúci a doplňujúci návrh 10
Návrh nariadenia
Odôvodnenie 3 a (nové)
(3a)
Keďže domáce zdroje energie v Únii sú obmedzené, poskytovanie podpory uhoľnému priemyslu opodstatňuje politika Únie na podporu obnoviteľných zdrojov energie a nízkouhlíkových palív na výrobu energie.
Kategórie pomoci, ktoré sú povolené v zmysle nariadenia (ES) č. 1407/2002, by sa nemali zachovať na neobmedzený čas.
V každom prípade však treba zachovať štátnu pomoc, ktorá je určená na znižovanie miery znečistenia spôsobeného uhlím.
Z takéhoto ukončenia poskytovania dotácií treba vyňať tie bane, ktoré budú po uplynutí desaťročného obdobia schopné dosiahnuť konkurencieschopnosť, avšak naďalej budú potrebovať štátnu pomoc na investície do environmentálnych technológií.
Pozmeňujúci a doplňujúci návrh 11
Návrh nariadenia
Odôvodnenie 5
(5)
Bez toho, aby boli dotknuté všeobecné pravidlá štátnej pomoci, členské štáty by mali mať možnosť zmierniť sociálne a regionálne dôsledky
zatvárania
takýchto baní, pod čím sa rozumie organizované ukončenie činností podľa plánu trvalého zatvorenia bane a/alebo financovanie mimoriadnych nákladov, najmä zdedených záväzkov.
(5)
Bez toho, aby boli dotknuté všeobecné pravidlá štátnej pomoci, členské štáty by mali mať možnosť zmierniť sociálne a regionálne dôsledky
prípadného
zatvorenia
takýchto baní, pod čím sa rozumie organizované ukončenie činností podľa plánu trvalého zatvorenia bane a/alebo financovanie mimoriadnych nákladov, najmä zdedených záväzkov.
Pozmeňujúci a doplňujúci návrh 12
Návrh nariadenia
Odôvodnenie 5 a (nové)
(5a)
Pracovníkom, ktorých sa týkajú plány zatvorenia bane, by sa mala bezodkladne poskytnúť rekvalifikácia a na tento účel by sa mali preskúmať všetky možnosti využitia regionálnych a národných finančných prostriedkov a finančných prostriedkov Únie.
Pozmeňujúci a doplňujúci návrh 13
Návrh nariadenia
Odôvodnenie 5 b (nové)
(5b)
Financovanie opatrení na ochranu životného prostredia a nákladov na dlhodobé zatvorenie baní bude musieť pokračovať aj po roku 2014.
Predčasné zrušenie dotácií členských štátov uhoľnému priemyslu by výrazne narušilo environmentálnu a finančnú stabilitu v dotknutých regiónoch a nakoniec by bolo omnoho nákladnejšie než postupné rušenie týchto dotácií.
Pozmeňujúci a doplňujúci návrh 14
Návrh nariadenia
Odôvodnenie 6
(6)
Toto nariadenie pokrýva prechod sektora uhlia od pravidiel určených len pre tento sektor k všeobecným pravidlám štátnej pomoci, ktoré sa uplatňujú na všetky sektory.
vypúšťa sa
Pozmeňujúci a doplňujúci návrh 15
Návrh nariadenia
Odôvodnenie 7
(7)
Aby bolo narušenie hospodárskej súťaže na vnútornom trhu spôsobené pomocou čo najmenšie, takáto pomoc
by sa mala postupne znižovať
a mala by byť
striktne
obmedzená na výrobné jednotky, ktoré sa majú natrvalo zatvoriť.
(7)
Aby bolo narušenie hospodárskej súťaže na vnútornom trhu spôsobené pomocou čo najmenšie, takáto pomoc
by mala mať klesajúcu tendenciu
a mala by byť obmedzená na výrobné jednotky, ktoré sa majú natrvalo zatvoriť
, pokiaľ sa tieto jednotky nestanú do stanoveného termínu zatvorenia konkurencieschopnými
.
Pozmeňujúci a doplňujúci návrh 16
Návrh nariadenia
Odôvodnenie 7 a (nové)
(7a)
Sanácia bývalých ťažobných lokalít si vyžaduje celý rad opatrení, ako napríklad odstránenie ťažobných zariadení z bane, zabezpečenie bane, vyčistenie lokality a odstránenie odpadových vôd.
Financovanie takejto sanácie si vyžaduje dlhodobé plánovanie.
Pozmeňujúci a doplňujúci návrh 17
Návrh nariadenia
Odôvodnenie 8
(8)
Na zmiernenie negatívneho vplyvu pomoci pre uhlie na životné prostredie by členské štáty mali predložiť plán primeraných opatrení, napríklad v oblasti efektívneho využívania energie, obnoviteľných zdrojov energie alebo zachytávania a ukladania oxidu uhličitého.
vypúšťa sa
Pozmeňujúci a doplňujúci návrh 18
Návrh nariadenia
Odôvodnenie 8 a (nové)
(8a)
Minimálna úroveň ťažby uhlia spolu s inými opatreniami, najmä opatreniami na podporu výroby energie z obnoviteľných zdrojov, prispeje k zachovaniu určitého podielu domácich primárnych zdrojov energie, čo významne zvýši energetickú bezpečnosť Únie.
Zachovanie určitého podielu domácich primárnych zdrojov energie okrem toho podporí environmentálne ciele v rámci trvalo udržateľného rozvoja.
V rámci podpory domácich zdrojov energie Únie v záujme riešenia jej výraznej závislosti od dovozu je potrebné zvážiť doplnenie domácich nefosílnych zdrojov energie fosílnymi zdrojmi, pričom jediným domácim zdrojom fosílnej energie v niektorých členských je uhlie.
Pozmeňujúci a doplňujúci návrh 19
Návrh nariadenia
Odôvodnenie 8 b (nové)
(8b)
V sieťach uhoľných elektrární bude domáce uhlie pravdepodobne nahradené uhlím z dovozu, čo povedie k veľkým nákladom na prepravu a negatívnej uhlíkovej stope bez toho, aby sa naozaj zmenil objem emisií CO
2
pochádzajúcich z výroby elektrickej energie.
Pozmeňujúci a doplňujúci návrh 20
Návrh nariadenia
Odôvodnenie 8 c (nové)
(8c)
Podmienky ťažby uhlia sú rôzne tak z geologického hľadiska v závislosti od lokality, ako aj z hľadiska sociálnych, bezpečnostných a environmentálnych noriem (týkajúcich sa poklesu pôdy a iných škôd na životnom prostredí) v závislosti od politických okolností.
V dôsledku týchto rozdielov vznikajú konkurenčné nevýhody, najmä medzi uhlím z Únie a dovážaným uhlím, čo si v posledných desaťročiach vyžiadalo rozsiahle reštrukturalizačné opatrenia v uhoľnom priemysle Únie a výrazné zníženie ťažby.
Pozmeňujúci a doplňujúci návrh 21
Návrh nariadenia
Odôvodnenie 8 d (nové)
(8d)
Minimálna úroveň ťažby dotovaného uhlia pomôže zachovať popredné postavenie Únie v oblasti technológií ťažby a čistých uhoľných technológií, pričom najmä umožní transfer týchto technológií do významných oblastí ťažby uhlia v tretích krajinách a prispeje k výraznému celosvetovému zníženiu emisií znečisťujúcich látok a skleníkových plynov.
Pozmeňujúci a doplňujúci návrh 22
Návrh nariadenia
Odôvodnenie 8 e (nové)
(8e)
Uhlie sa v Únii využíva najmä na výrobu elektrickej energie a v menšej miere na výrobu koksu určeného pre oceliarsky priemysel.
Z ekologických dôvodov treba výrobu elektrickej energie z uhlia čo najskôr ukončiť a prejsť na trvalo udržateľnú výrobu energie.
V oceliarskom priemysle naopak v dohľadnom čase veľmi pravdepodobne nebude možné ukončiť využívanie uhlia.
Vzhľadom na stále sa zmenšujúce zásoby ropy (vrchol ťažby ropy) treba predpokladať rastúci význam uhlia ako náhradnej suroviny pre chemický priemysel.
Z dlhodobého hľadiska by sa preto nemal vylúčiť pokračujúci prístup k ložiskám uhlia v Únii s cieľom zachovať z technických dôvodov minimálnu úroveň ťažby uhlia, ktorá nenarúša hospodársku súťaž, a to ani vtedy, ak by si tento pokračujúci prístup vyžadoval dlhodobé poskytovanie štátnej pomoci.
Pozmeňujúci a doplňujúci návrh 32
Návrh nariadenia
Odôvodnenie 9 a (nové)
(9a)
V súlade so zásadou „znečisťovateľ platí“ a vzhľadom na potrebu internalizovať externé náklady by podniky mali mať povinnosť hradiť náklady na nápravu krátkodobých a/alebo dlhodobých škôd na životnom prostredí spôsobených vlastnou činnosťou.
Pozmeňujúci a doplňujúci návrh 23
Návrh nariadenia
Odôvodnenie 10
(10)
Pri plnení svojej úlohy by
Európska
komisia mala zabezpečiť stanovenie, zachovanie a dodržiavanie štandardných podmienok súťaže.
S ohľadom najmä na trh s elektrinou by pomoc uhoľnému priemyslu nemala ovplyvniť výrobcov elektriny pri výbere zdrojov zásobovania primárnou energiou.
Preto by sa ceny a množstvá uhlia mali slobodne dohodnúť medzi zmluvnými stranami na základe prevažujúcich podmienok na svetovom trhu.
(10)
Pri plnení svojej úlohy by Komisia mala zabezpečiť stanovenie, zachovanie a dodržiavanie štandardných podmienok súťaže.
S ohľadom najmä na trh s elektrinou by pomoc uhoľnému priemyslu nemala ovplyvniť výrobcov elektriny pri výbere zdrojov zásobovania primárnou energiou.
Preto by sa ceny a množstvá uhlia mali slobodne dohodnúť medzi zmluvnými stranami na základe prevažujúcich podmienok na svetovom trhu.
Komisia by mala vzhľadom na pravdepodobné zvyšovanie cien energie pravidelne skúmať potenciálny prínos uhlia z Únie pre bezpečnosť dodávok energie.
Pozmeňujúci a doplňujúci návrh 24
Návrh nariadenia
Článok 2 – odsek 2
2.
Pomoc pokrýva
len
náklady súvisiace s uhlím použitým na výrobu elektriny, spoločnú výrobu tepla a elektriny, výrobu koksu a paliva pre vysoké pece v oceliarskom priemysle, pokiaľ k tomuto využívaniu dochádza v Únii.
2.
Pomoc pokrýva náklady súvisiace s uhlím použitým na výrobu elektriny, spoločnú výrobu tepla a elektriny, výrobu koksu a paliva pre vysoké pece v oceliarskom priemysle
a s výskumom a investíciami v oblasti technológií zameraných na zníženie emisií znečisťujúcich látok z uhlia
, pokiaľ k tomuto využívaniu dochádza v Únii.
Pozmeňujúci a doplňujúci návrh 25
Návrh nariadenia
Článok 3 – odsek 1 – písmeno a
(a) prevádzka dotknutých výrobných jednotiek tvorí súčasť plánu zatvorenia, ktorý sa má uskutočniť najneskôr do
1. októbra 2014
;
a) prevádzka dotknutých výrobných jednotiek tvorí súčasť plánu zatvorenia, ktorý sa má uskutočniť najneskôr do
31. decembra 2018
;
Pozmeňujúci a doplňujúci návrh 26
Návrh nariadenia
Článok 3 – odsek 1 – písmeno b
(b) k zatvoreniu dotknutých výrobných jednotiek musí dôjsť v súlade s plánom zatvorenia;
b) k zatvoreniu dotknutých výrobných jednotiek musí dôjsť v súlade s plánom zatvorenia
, pokiaľ sa do dátumu stanoveného v pláne nestali konkurencieschopnými a pokiaľ ich ďalšia prevádzka nie je potrebná na uspokojenie energetického dopytu Únie
;
Pozmeňujúci a doplňujúci návrh 37
Návrh nariadenia
Článok 3 – odsek 1 – písmeno f
f) celková suma pomoci na zatvorenie udelená zo strany členského štátu
ktorémukoľvek konkrétnemu podniku
sa musí postupne znižovať
, pričom pokles medzi dvomi 15-mesačnými obdobiami nesmie byť menší ako 33 percent pomoci poskytnutej v prvom 15-mesačnom období plánu zatvorenia
;
f) celková suma pomoci na zatvorenie udelená zo strany členského štátu sa musí postupne znižovať;
Pozmeňujúci a doplňujúci návrh 28
Návrh nariadenia
Článok 3 – odsek 1 – písmeno h
(h) členský štát musí predložiť plán opatrení zameraných na zmiernenie vplyvu využívania uhlia na životné prostredie, a to napríklad v oblasti efektívneho využívania energie, obnoviteľných zdrojov energie, alebo zachytávania a ukladania oxidu uhličitého.
Zahrnutím opatrení predstavujúcich štátnu pomoc v zmysle článku 107 ods. 1 do takého plánu nie je dotknutá oznamovacia povinnosť a povinnosť pozastaviť prevádzku, ktoré členským štátom v súvislosti s týmito opatreniami ukladá článok 108 ods. 3 ZFEÚ, ani zlučiteľnosť týchto opatrení s vnútorným trhom.
vypúšťa sa
Pozmeňujúci a doplňujúci návrh 29
Návrh nariadenia
Článok 3 – odsek 2
2.
Pokiaľ v termíne stanovenom v pláne zatvorenia schválenom Komisiou nedôjde k zatvoreniu výrobných jednotiek, ktorým bola udelená pomoc podľa odseku 1, dotknutý členský štát
musí vrátiť
plnú sumu udelenej pomoci za celé obdobie, na ktoré sa vzťahuje plán zatvorenia.
2.
Pokiaľ v termíne stanovenom v pláne zatvorenia schválenom Komisiou nedôjde k zatvoreniu výrobných jednotiek, ktorým bola udelená pomoc podľa odseku 1
, alebo sa tieto jednotky nestanú do uvedeného termínu konkurencieschopnými
, dotknutý členský štát
bude vymáhať vrátenie plnej sumy
udelenej pomoci za celé obdobie, na ktoré sa vzťahuje plán zatvorenia.
