Otázka na písomné zodpovedanie E-009654/2011
Komisii
článok 117 rokovacieho poriadku
Monika Flašíková Beňová (S&D)
(27. októbra 2011)
Vec: Nariadenie o Európskom sociálnom fonde.
Európsky sociálny fond je jedným zo štrukturálnych fondov Európskej únie, ktorý sa zriadil s cieľom znižovať rozdiely medzi prosperitou a životnou úrovňou obyvateľov členských krajín, a tým podporovať hospodárstvo a sociálnu súdržnosť v rámci EÚ.
Európska komisia predstavila návrh opatrení Európskeho sociálneho fondu na obdobie 2014 − 2020.
Úspešná realizácia programov financovania v súvislosti s kvalitou, udržateľnosťou a efektivitou je podmienená prijatím skutočného a záväzného partnerstva.
Nariadenie obsahuje návrh na zavedenie makroekonomických podmienok, ale skutočný princíp partnerstva absentuje.
Je potrebné vytvoriť užší vzťah medzi politikou súdržnosti a hospodárskeho riadenia v Európe a prijať jasný záväzok investovať do ľudí.
Súčasne je návrh príliš zameraný na fiškálnu konsolidáciu, a to na úkor začlenenia cieľov stratégie Európa 2020.
—
Keďže v návrhu princíp partnerstva absentuje, ako chce Komisia docieliť, aby sa neodcudzil práve tým obyvateľom Európskej únie, ktorým má pomôcť?
