Rozhovor so šéfom WTO Pascalom Lamym
Vonkajší/medzinárodný obchod
2008-06-03 - 11:29
Pascal Lamy
Posledné z kôl rokovaní o liberalizácii obchodu sa v rámci Svetovej obchodnej organizácii (WTO) začalo ešte v roku 2000.
Jej šéf, bývalý eurokomisár Pascal Lamy, zavítal minulý týždeň do Európskeho parlamentu.
Zaujímalo nás, čo si myslí o potravinárskej kríze a ako sa na problematiku klimatických zmien díva z pohľadu WTO.
Ako môžu rokovania o poľnohospodárstve v rámci WTO ovplyvniť rastúce ceny potravín?
"Potravinárska kríza má rôzne príčiny.
V prvom rade je to chudoba, čo bohužiaľ nie je žiadnou novinkou.
Vyššie ceny ju navyše ešte viac sťažujú.
WTO môže byť užitočná pokiaľ ide o čo najlepšie prispôsobenie sa na jednej strane dopytu, ktorý je vyšší ako v minulosti, predovšetkým v spotrebe obilnín, a ponuky, čiže schopnosti krajín, a to hlavne rozvojových, zvýšiť svoju produkciu.
Obchod je vlastne prevodovým remeňom medzi týmito veličinami.
Bohaté štáty si však jednoznačne musia uvedomiť, že dotácie, ktoré vyplácajú, poškodzujú systém výroby v množstve krajín tretieho sveta.
Musia voči sebe akceptovať prísnejšiu disciplínu.
O tomto probléme sa vie už dlho: táto kríza ho len posunula na program dňa, čo je pre vyjednávania dôležitým momentom."
Prístup k nerastnému bohatstvu, potravinám a komoditám vôbec spôsobuje medzinárodné napätie.
Čína sa napríklad angažuje v ťažbe ropy v Afrike, na Blízkom východe je kľúčový prístup k vode.
Ako toto napätie môže zmierniť WTO?
"Môžeme prispieť viacerými spôsobmi.
Usilujeme sa o to a je to tiež súčasťou cieľov zapísaných v Charte WTO z roku 1994: otvorenie obchodu slúži udržateľnému rozvoju.
Prvým spôsobom ako to dosiahnuť je ‘radšej pridať v obchode ako ubrať’.
Ak by obyvatelia Egyptu museli vypestovať všetky obilniny, ktoré skonzumujú a ktoré sú dnes strašne drahé, nemali by viac ani kvapku vody v Níle!
Takže obchod je z času na čas prostriedok, ktorý využíva prírodné zdroje tam, kde sú najviac dostupné.
Navyše, sú tu možnosti v oblasti zdanenia: prostredníctvom daní možno uprednostňovať ekologické výrobky a viac otvoriť trh s ekologickými službami.
Mnoho krajín tretieho sveta má v súčasnosti v tejto oblasti veľký potenciál.
Napokon môžme dosiahnuť dohodu, ktorá jedného dňa nahradí Kjótsky protokol a bude sa zaoberať otázkou klimatických zmien.
O tom sa síce v rámci WTO nerokuje, avšak je jasné, že v deň, keď nová dohoda nahradí Kjótsky protokol a ktorá bude určite väčšia a nepochybne prísnejšia ako jej predchodkyňa, budeme sa musieť prispôsobiť.
Keďže o klimatických zmenách a o pravidlách obchodovania rokujú v princípe tie isté štáty, nemalo by to predstavovať žiadny veľký problém."
Vyplýva z toho, že vyšší objem obchodu nemusí nevyhnutne spôsobovať väčšie napätie ohľadom prírodných zdrojov?
"V istých prípadoch to tak je, avšak sú aj prípady, keď je to presne naopak!
Vezmime si napríklad koncept ‘food miles - pôvod výrobkov’.
Podľa neho ruže z Kene nie sú z ekologického hľadiska dobré, pretože sa prepravujú lietadlom.
Urobili sme výpočty, Európsky parlament to prepočítal takisto, a zhodli sme sa, že ruže z Kene sú pre dopad na klimatické zmeny lepším riešením ako ruže zo skleníka pochádzajúce z niektorej krajiny EÚ.
Treba teda zohľadňovať dôkazy a všetky prepočty.
Existujú tiež prípady, kedy napríklad cena za energiu nie je stanovená dobre z pohľadu dopadov na klimatické zmeny, alebo kedy obchod negatívne vplýva na zmenu klímy.
A takisto jestvuje množstvo prípadov, kedy je dopad obchodu pozitívny."
20080530STO30459 Svetová obchodná organizácia Tlačová správa: Lamy v EP (anglicky) Príhovor Pascala Lamyho v EP (anglicky) Globalizácia
SK
1
PHOTO
20080602PHT30607.jpg
SK
2
LINK
http://www.wto.org/index.htm
SK
4
LINK
http://www.wto.org/english/news_e/sppl_e/sppl90_e.htm
SK
5
LINK
/parliament/public/staticDisplay.do;jsessionid=FAE704A79BE636A7D5301222415D093E.node1?id=47&pageRank=3&language=SK
-//EP//TEXT IM-PRESS 20080526IPR29942 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
