Päť najväčších úspechov Parlamentu od roku 2004
Voľby 2009
Inštitúcie
2009-05-27 - 11:10
Päť najdôležitejších zákonov schválených v EP Európsky parlament schvaľuje legislatívu, ktorá má reálny dopad na každodenný život občanov EÚ.
Niektoré zákony platia okamžite a priamo v celej EÚ, v iných prípadoch ich najskôr musia do svojich právnych poriadkov zakomponovať jednotlivé členské štáty.
Vybrali sme päť najväčších legislatívnych úspechov Parlamentu od roku 2004.
Ako by vyzerala prvá "päťka" podľa vás?
Chemikálie
Z legislatívy, známej pod skratkou REACH, by malo ťažiť najmä verejné zdravie a ochrana životného prostredia.
Zákon totiž zavádza registráciu desiatok tisíc chemických látok, pričom výrobcovia musia predložiť plán ako nahradiť najtoxickejšie látky bezpečnejšími alternatívami.
Práva cestujúcich
Poslanci tiež schválili viacero zákonov, ktoré stanovujú kompenzáciu za meškanie alebo zrušenie dopravných spojov.
Prijali sa tiež pravidlá, ktoré vyžadujú, aby sa napríklad v reklame na letenky uvádzala ich plná cena vrátane daní a poplatkov.
Slobodnejšie podnikanie
Jedna z horúcich diskusií sa viedla o takzvanej "smernici o službách".
Text schválený v Parlamente napokon umožní podnikateľom v oblasti služieb vykonávať činnosť aj v inej krajine EÚ.
Obmedzenia sa týkajú len ochrany životného prostredia, zdravia či bezpečnosti.
Globálne otepľovanie
O klimatických zmenách sa výrazne diskutovalo aj v Európskom parlamente.
Poslanci napokon schválili balíček zákonov, ktorých cieľom je do roku 2020 znížiť emisie skleníkových plynov o 20 % a o rovnakú hodnotu zvýšiť využívanie energie.
Zároveň by mal vzrásť podiel obnoviteľných zdrojov energie až na 20 %.
Lacnejšie telefonovanie
Predražené mobilné telefonovanie zo zahraničia je minulosťou.
Poslanci totiž odsúhlasili maximálne ceny pre roamingové hovory.
Podobné obmedzenia boli prijaté aj pre posielanie SMS správ a využívanie dátových služieb v inom členskom štáte.
Čo si myslíte vy?
Náš výber poznáte.
Aký je však vás názor?
Ktoré z množstva prijatých zákonov by ste zaradili do pomyselnej hitparády "5 naj"?
Inšpiráciu nájdete na nižšie uvedenom odkaze.
20090525STO56246 Diskusia: Ktoré zákony by sa vmestili do prvej päťky podľa vás?
Inšpirácia: Ďalšie zákony schválené v Parlamente
SK
1
PHOTO
20090515PHT55996.jpg
SK
2
LINK
/elections2009/welcome/headlines.htm?language=SK&ref=20090525STO56246&secondRef=0#debate
SK
3
LINK
/elections2009/highlights/product.htm;jsessionid=A749D580B3C2BA9ECF99052C58B3C985.node1?ref=20090120TMN46720&secondRef=0&section=1&language=SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
