KONEČNÉ ZNENIE
A6-0356/2005
28.11.2005
SPRÁVA
o medziinštitucionálnej dohode o rozpočtovej disciplíne a zlepšení rozpočtového postupu
(2005/2237(INI))
Výbor pre rozpočet
Spravodajca:
Reimer Böge
PE 365.067v02-00
OBSAH
NÁVRH UZNESENIA EURÓPSKEHO PARLAMENTU.........................................................3
POSTUP.....................................................................................................................................5
NÁVRH UZNESENIA EURÓPSKEHO PARLAMENTU
o medziinštitucionálnej dohode o rozpočtovej disciplíne a zlepšení rozpočtového postupu
( 2005/2237(INI) )
Európsky parlament ,
– so zreteľom na Zmluvu o ES a najmä na článok 272,
– so zreteľom na oznámenia Komisie KOM(2004)0101 , KOM(2004)0487 a SEC(2005)0494 ,
– so zreteľom na medziinštitucionálnu dohodu zo 6. mája 1999 medzi Európskym parlamentom, Radou a Komisiou o rozpočtovej disciplíne a zlepšení rozpočtového postupu a najmä na článok 26
Ú. v.
ES C 172, 18.6.1999, s.
1 ,
– so zreteľom na svoje uznesenie z 8. júna 2005 o Politických výzvach a rozpočtových prostriedkoch rozšírenej Únie 2007-2013
P6_TA(2005)0224 . ,
– so zreteľom na článok 45 rokovacieho poriadku,
– so zreteľom na správu Výboru pre rozpočet ( A6-0356/2005 ),
A. keďže platnosť súčasného finančného výhľadu sa v zásade končí v roku 2006,
B. keďže väčšina právnych predpisov ES pre viacročné programy s finančnými dôsledkami sa musí od roku 2007 obnoviť,
C. keďže súčasný finančný výhľad je súčasťou medziinštitucionálnej dohody o rozpočtovej disciplíne a zlepšení rozpočtového postupu, ktorá môže byť uzavretá iba na základe spoločnej dohody oboch zložiek rozpočtového orgánu,
D. keďže bez finančného výhľadu stanovuje článok 272 Zmluvy o ES povinnosť ročných rozpočtov,
E. keďže Parlament prijal rokovaciu pozíciu, ktorá stanovuje jeho politické priority pre budúci finančný výhľad a návrh na reštrukturalizáciu rozpočtu EÚ a na podporu kvality plnenia rozpočtu prostredníctvom zlepšenia postupov,
1. opätovne potvrdzuje svoju pozíciu vyjadrenú vo svojom uznesení, o ktorom sa hlasovalo dňa 8. júna 2005;
2. potvrdzuje, že urobí všetko pre to, aby sa dospelo k dohode o budúcom finančnom výhľade a medziinštitucionálnej dohode, ktoré by boli prijateľné, aby bolo možné zachovať zodpovednosť a ambície Európskej únie počas nového viacročného obdobia;
3. zdieľa záujem Komisie na tom, aby sa k dohode dospelo včas s cieľom zabezpečiť kontinuitu a reformu programov a aby sa pripravilo ďalšie obdobie pred začiatkom rozpočtového postupu na rok 2007 (apríl 2007);
4. berie na vedomie list predsedu Barrosa z dňa 20. októbra 2005, ktorý obsahuje príspevok Komisie k záverečnej fáze rokovaní a považuje niektoré aspekty týchto návrhov za užitočné, pripomína však Komisii a Rade dôležitosť všetkých prvkov uvedených vo svojom uznesení z 8. júna 2005 a považuje ich integráciu do medziinštitucionálnej dohody za nevyhnutnú na prijatie nového finančného výhľadu;
5. vyzýva Komisiu, aby predložila oficiálny zrevidovaný návrh medziinštitucionálnej dohody, v ktorej budú zapracované jeho návrhy týkajúce sa rezerv a pružnosti a iných kvalitatívnych prvkov uvedených v jeho uznesení z 8. júna 2005;
6. zdôrazňuje, že bez dohody o medziinštitucionálnej dohode nebude možné schváliť finančný výhľad; opätovne pripomína, že Parlament v tejto súvislosti prijal viacero bodov, o ktorých sa nerokuje, ako sú vytvorenie revíznej doložky, rezervy pružnosti, zvýšenie kvality plnenia prostredníctvom revízie nariadenia o rozpočtových pravidlách, zjednodušenie administratívneho zaťaženia, vydávanie osvedčení členskými štátmi a dodržiavanie práv Parlamentu v rámci vonkajších programov;
7 . konštatuje, že nezhody, ktoré znemožnili dosiahnutie dohody v Európskej rade dňa 17. júna 2005, sa týkali skôr financovania výdavkov, ako ich výšky alebo rozdelenia, čím sa potvrdzuje skutočnosť, že celková dohoda o finančnom výhľade musí obsahovať dohodu o zásade reformy súčasného systému vlastných zdrojov;
8. vyzýva Radu, aby v rámci svojej spoločnej pozície a rokovacieho mandátu vyjadrila svoju ochotu rokovať nie len o návrhu finančného rámca, ale aj prvkoch týkajúcich sa spôsobu zlepšenia štruktúry rozpočtu a kvality jeho plnenia, ako aj o spôsobe úpravy lisabonskej stratégie podľa vzoru rokovacej pozície Parlamentu;
9. pripomína Rade, že bez dohody medzi Európskym parlamentom a Radou nebude možné schváliť finančný výhľad ani medziinštitucionálnu dohodu; ďalej pripomína, že vzhľadom na to, že Parlament 8. júna 2005 včas prijal svoju rokovaciu pozíciu, odmietne každé obvinenie z toho, že nesie zodpovednosť za zdržanie postupu pri dosahovaní dohody;
10. pripomína Rade, že bez finančného rámca 2007 - 2013 a novej medziinštitucionálnej dohody je možné na základe článku 272 Zmluvy o ES alebo na základe upraveného bodu 26 medziinštitucionálnej dohody zo 6. mája 1999 zabezpečiť finančné potreby Európskej únie vrátane potrieb súvisiacich s viacročnými programami,
11. poveruje svojho predsedu, aby toto uznesenie postúpil Rade a Komisii.
POSTUP
Názov
Medziinštitucionálna dohoda o rozpočtovej disciplíne a zlepšení rozpočtového postupu
Referenčné čísla
2005/2237(INI)
Základ v rokovacom poriadku
Článok 45
Gestorský výbor
dátum pridelenia v pléne
BUDG 30.11.2005
Výbor(y) požiadaný(é) o stanovisko(á) dátum oznámenia v pléne
AFCO
30.11.2005
Bez predloženia stanoviska(-ísk)
dátum rozhodnutia
AFCO
28.11.2005
Rozšírená spolupráca
dátum oznámenia v pléne
Návrh(-y) uznesenia(-í) zahrnutý(-é) v správe
Spravodajca(-ovia)
dátum menovania
Reimer Böge 20.9.2004
Predchádzajúci spravodajca(-ovia)
Prerokovanie vo výbore
22.11.2005
Dátum prijatia pozmeňujúcich a doplňujúcich návrhov
22.11.2005
Výsledok záverečného hlasovania
za:
proti:
zdržali sa:
23
Poslanci prítomní na záverečnom hlasovaní
Reimer Böge, Paulo Casaca, Bárbara Dührkop Dührkop,, Salvador Garriga Polledo, Louis Grech, Catherine Guy-Quint, Anne E. Jensen, Silvana Koch-Mehrin, Wiesław Stefan Kuc, Janusz Lewandowski, Vladimír Maňka, Jan Mulder, Gérard Onesta, Giovanni Pittella, Antonis Samaras, Esko Seppänen, Nina Škottová, László Surján, Kyösti Tapio Virrankoski
Náhradníci prítomní na záverečnom hlasovaní
Jacek Emil Saryusz-Wolski; Peter Šťastný
Náhradníci (čl. 178 ods. 2) prítomní na záverečnom hlasovaní
Wojciech Roszkowski; Sergej Kozlík
Dátum predloženia – A6
28.11.2005
A6-0356/2005
