Europoslanci o futbale
Šport
2007-03-29 - 16:22
EP o pravidlách pre futbal
EP schválil dve správy o situácii futbalu v Európe.
Prvá sa venuje potrebe lepších pravidiel, od spravovania futbalových klubov až po nábor mladých talentov, druhá zas zvyšovaniu bezpečnosti počas medzinárodných futbalových zápasov.
EP vyzval Európsku komisiu, aby navrhla plán zameraný na vyjasnenie právneho postavenia futbalu a požaduje tiež solidaritu pri predaji televíznych práv.
Lepšie pravidlá pre európsky futbal
Prvá schválená správa spomína potrebu zavedenia lepších a jasnejších pravidiel pre futbal, pričom hovorí najmä o potrebe podpory športových zväzov a asociácií (napr. UEFA) v ich snahe o zlepšovanie vlastného riadenia.
Futbalové pravidlá a postupy by pritom podľa europoslancov mali byť založené na princípoch, akými sú transparentnosť, reprezentatívnosť či zodpovednosť za konanie.
Správa sa zameriava okrem riadenia v športe aj na pravidlá zamestnávania hráčov, podporu miestnych talentov a na sociálnu a kultúrnu úlohu futbalu a futbalových klubov.
Taktiež spomína potrebu bojovať s kriminalitou, korupciou, násilím, rasizmom a dopingom.
Európsku komisiu správa vyzýva na vypracovanie tzv.
"Akčného plánu pre európsky šport", a špeciálne pre futbal, a vyjadruje podporu klubovému licenčnému systému UEFA.
Poslanci sa tiež vyslovujú za podporu mladých miestnych futbalových talentov a zdôrazňujú, že pri nábore zahraničných hráčov mladších ako 16 rokov sa vždy musí rešpektovať imigračný zákon.
Okrem toho je podľa EP potrebné poskytnúť mladým hráčom popri tréningu tiež príležitosť na všeobecné a odborné vzdelanie, čo by malo zabrániť tomu, aby hráči bez zmluvy končili na ulici alebo boli úplne závislí od svojich klubov.
Poslanci sú tiež za to, aby sa zriadil systém kolektívneho poistenia, ktorý by zabezpečil, aby kluby nedoplácali na situácie, keď sa ich hráč zraní pri zápase národného tímu.
Okrem toho EP vyzval aj na solidaritu pri predaji televíznych práv.
Bezpečnosť počas medzinárodných futbalových zápasov
Druhá zo schválených správ rozoberá bezpečnosť počas medzinárodných futbalových zápasov.
EP v nej vyjadruje svoje stanovisko k návrhom Rady v tejto oblasti, pričom má však len poradnú právomoc a konečné rozhodnutie spočíva na členských štátoch.
Parlament každopádne v správe súhlasí s návrhmi Rady na zvyšovanie bezpečnosti počas zápasov tým, že policajné zložky členských štátov, medzi ktorými zápas prebieha, by navzájom spolupracovali.
To znamená, že napr. v prípade odohrania zápasu anglického futbalového klubu v Nemecku by mohli nemecké policajné orgány požiadať Veľkú Britániu o prítomnosť jej policajných zložiek, ktoré by boli (napr. jazykovo) lepšie pripravené poradiť si s anglickými fanúšikmi.
Správa pripomína, že opakované násilie, incidenty, prejavy netolerancie a xenofóbie či rasizmu počas zápasov úplne zmenili pôvodnú podstatu futbalu a preto je potrebné zakročiť.
20070326IPR04621 Konečné znenie prijatého textu nájdete po jeho publikovaní prostredníctvom vyhľadávača tu
SK
1
PHOTO
20070329PHT04876.jpg
SK
2
LINK
/activities/expert/ta.do?language=SK
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
