EP: Kandidatúra FYROM na členstvo v EÚ nesúvisí so spormi s Gréckom
Vonkajšie vzťahy
2007-07-12 - 14:39
EP schválil pomerom hlasov 558:47:8 iniciatívnu správu, v ktorej vyzval na začatie prístupových rokovaní o členstve v EÚ s bývalou juhoslovanskou republikou Macedónsko a privítal jej pokroky na nastúpenej ceste.
Ocenil najmä dohodu medzi vládou a opozíciou o používaní albánčiny vo verejných inštitúciách, ako aj ochranu menšín.
Čo sa týka sporov tejto krajiny s Gréckom, poslanci požiadali obe krajiny o ich doriešenie, no ubezpečili, že táto záležitosť neovplyvní prípadné prístupové rokovania.
Iniciatívna správa schválená pomerom hlasov 558:47:8 uznáva pokrok bývalej juhoslovanskej republiky Macedónsko (angl. FYROM) dosiahnutý od roku 2004, kedy sa krajina začala uchádzať o členstvo v Únii, no zdôrazňuje, že reformný postup musí pokračovať a krajina musí dôsledne a rýchlo implementovať prijatú legislatívu.
Znepokojenie poslanci vyjadrili predovšetkým vo vzťahu k reformám v policajnej a súdnej oblasti, ako aj vo sfére verejnej správy či boja proti korupcii.
Naopak, pochválili vládu FYROM pre jej spoluprácu v oblasti spoločnej zahraničnej a bezpečnostnej politiky EÚ a európskej bezpečnostnej a obrannej politiky, ako aj za jej „konštruktívny postoj v otázke budúceho štatútu Kosova.“
Ochrana záujmov etnických menšín
Poslanci vyjadrili spokojnosť s rámcovým dohovorom z Ohridu, ktorý predstavil princíp dvojitého hlasovania na ochranu etnických menšín v parlamentom rozhodovacom procese a aj dohodu o zozname zákonov, ktoré mu budú podliehať.
Správa tiež víta úspešné konzultácie medzi vládou a opozíciou ohľadom použitia albánčiny v inštitúciách.
Záležitosť názvu nie je súčasťou podmienok vstupu do EÚ
Najväčší rozpor, týkajúci sa oficiálneho názvu krajiny (bývalá juhoslovanská republika Macedónsko vs.
Macedónsko), podľa EP „nie je prekážkou v otvorení prístupových vyjednávaní pre členstvo v EÚ“, hoci poslanci vyzvali vládu FYROM a vládu Grécka, aby čo najskôr dospeli k jeho vyriešeniu.
20070709IPR08945 Konečné znenie prijatého textu nájdete po jeho publikovaní prostredníctvom vyhľadávača tu
SK
1
LINK
/activities/expert/ta.do?language=SK
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
