Odpoveď pána Rehna v mene Komisie
(23. januára 2012)
Európska únia je založená na štyroch základných slobodách, medzi ktoré patrí sloboda pohybu kapitálu vrátane kapitálu z tretích krajín, napríklad z Číny.
Najmä v článku 63 Zmluvy o fungovaní EÚ sa zakazujú obmedzenia pohybu kapitálu medzi členskými štátmi a tretími krajinami.
Pokiaľ sú podkladom investícií odôvodnené ekonomické kritériá a investície nemajú žiadnu politickú súvislosť, sú vítané a môžu zabezpečiť všeobecne prospešné výsledky pre prijímajúce krajiny a investorov.
Nie je potrebné uviesť, že EÚ by neakceptovala investície založené na politických podmienkach určených Čínou ani žiadnou inou krajinou.
