P6_TA(2007)0461
Európske poradné grémium pre riadenie v oblasti štatistiky ***I
A6-0327/2007
Legislatívne uznesenie Európskeho parlamentu z 24. októbra 2007 o návrhu rozhodnutia Európskeho parlamentu a Rady, ktorým sa zriaďuje Európske poradné grémium pre riadenie v oblasti štatistiky ( KOM(2006)0599 – C6-0348/2006 – 2006/0199(COD) )
(Spolurozhodovací postup: prvé čítanie)
Európsky parlament
, –
so zreteľom na návrh Komisie pre Európsky parlament a Radu ( KOM(2006)0599 ),
–
so zreteľom na článok 251 ods. 2 a článok 285 Zmluvy o ES, v súlade s ktorými Komisia predložila návrh Európskemu parlamentu ( C6-0348/2006 ),
–
so zreteľom na článok 51 rokovacieho poriadku,
–
so zreteľom na správu Výboru pre hospodárske a menové veci ( A6-0327/2007 ),
1.
schvaľuje zmenený a doplnený návrh Komisie;
2.
žiada Komisiu, aby mu vec znovu predložila, ak má v úmysle podstatne zmeniť svoj návrh, alebo ho nahradiť iným textom;
3.
poveruje svojho predsedu, aby túto pozíciu postúpil Rade a Komisii.
P6_TC1-COD(2006)0199
Pozícia Európskeho parlamentu prijatá v prvom čítaní 24. októbra 2007 na účely prijatia rozhodnutia Európskeho parlamentu a Rady č. .../2008/ES, ktorým sa zriaďuje Európske poradné grémium pre riadenie v oblasti štatistiky
(Keďže bola dosiahnutá dohoda medzi Európskym parlamentom a Radou, pozícia Európskeho parlamentu prijatá v prvom čítaní zodpovedá konečnému zneniu legislatívneho aktu, rozhodnutiu č 235/2008/ES.)
