ÚSTNA OTÁZKA H-0351/09
pre hodinu otázok na schôdzi v októbri 2009
v súlade s článkom 116 rokovacieho poriadku
predkladá:
Laima Liucija Andrikienė
Komisii
Vec: Vyhliadky uzavretia podrobných a komplexných dohôd o voľnom obchode s východnými partnermi
Zavedením politiky Východného partnerstva (EaP) sa EÚ zaviazala k tomu, že sa bude usilovať o dosiahnutie podrobných a komplexných dohôd o voľnom obchode so šiestimi východoeurópskymi susedmi – Bieloruskom, Ukrajinou, Moldavskom, Gruzínskom, Azerbajdžanom a Arménskom.
Uzavrú sa takéto dohody v najbližších rokoch?
V akom štádiu sa nachádzajú rokovania o dohode o voľnom obchode s Ukrajinou?
Kedy by sme mali očakávať uzavretie dohody?
Aké je stanovisko EÚ z hľadiska požiadaviek Ukrajiny zahrnúť do dohody poľnohospodárske výrobky?
Je odôvodnené tvrdiť, že rokovania s Ukrajinou sú príkladom pre rokovania s ostatnými krajinami EaP?
