A6-0376/2008
9.10.2008
***I
SPRÁVA
o návrhu nariadenia Európskeho parlamentu a Rady, ktorým sa mení a dopĺňa nariadenie Rady (ES) č. 2223/96 o Európskom systéme národných a regionálnych účtov v Spoločenstve, pokiaľ ide o vykonávacie právomoci Komisie – prispôsobenie regulačnému postupu s kontrolou
(KOM(2007)0776 – C6‑0452/2007 – 2007/0272(COD))
Výbor pre hospodárske a menové veci
Spravodajkyňa:
Pervenche Berès
PE 409.783v02-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Pri pozmeňujúcich aktoch sa časti prevzaté z platného ustanovenia, ktoré chce Parlament zmeniť a doplniť, ktoré však Komisia nezmenila, označujú tučným písmom .
Prípadné vypustenia týkajúce sa takýchto častí textu sa označujú takto: [...].
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo pomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA.............................................................................................................6
POSTUP.....................................................................................................................................7
NÁVRH LEGISLATÍVNEHO UZNESENIA EURÓPSKEHO PARLAMENTU
k návrhu nariadenia Európskeho parlamentu a Rady, ktorým sa mení a dopĺňa nariadenie Rady (ES) č. 2223/96 o Európskom systéme národných a regionálnych účtov v Spoločenstve, pokiaľ ide o vykonávacie právomoci Komisie – prispôsobenie regulačnému postupu s kontrolou
( KOM(2007)0776 – C6‑0452/2007 – 2007/0272(COD) )
(Spolurozhodovací postup: prvé čítanie)
Európsky parlament ,
– so zreteľom na návrh Komisie pre Európsky parlament a Radu ( KOM(2007)0776 ),
– so zreteľom na článok 251 ods. 2 a článok 285 ods. 1 Zmluvy o ES, v súlade s ktorými Komisia predložila návrh Európskemu parlamentu (C6 ‑ 0452/2007),
– so zreteľom na článok 51 rokovacieho poriadku,
– so zreteľom na správu Výboru pre hospodárske a menové veci (A6 ‑ 0376/2008),
1. schvaľuje návrh Komisie;
2. žiada Komisiu, aby mu vec znovu predložila, ak má v úmysle podstatne zmeniť svoj návrh alebo ho nahradiť iným textom;
3. poveruje svojho predsedu, aby túto pozíciu postúpil Rade a Komisii.
DÔVODOVÁ SPRÁVA
Po revízii rozhodnutia Rady 1999/468/ES v júli 2006 sa zaviedol nový komitologický postup – regulačný postup s kontrolou.
Regulačný postup s kontrolou významne rozširuje práva Európskeho parlamentu v oblasti dohľadu nad vykonávacími opatreniami a udeľuje mu právo nielen kontrolovať návrhy vykonávacích opatrení, ale zároveň rozširuje dôvody, na základe ktorých môže Európsky parlament nesúhlasiť s návrhom vykonávacieho opatrenia alebo navrhnúť jeho zmenu alebo doplnenie.
S cieľom zohľadniť pozmeňujúce a doplňujúce návrhy k rozhodnutiu Rady 1999/468/ES Európsky parlament vypracoval zoznam právnych aktov, ktoré sa majú prioritne prispôsobiť novému regulačnému postupu s kontrolou.
Toto prioritné prispôsobenie bolo v Európskom parlamente ukončené v novembri 2007.
Predložené nariadenie, zamerané na zmenu a doplnenie, je súčasťou všeobecného prispôsobovania, ktoré v súčasnosti uskutočňuje Európska komisia.
POSTUP
Názov
Európsky systém národných a regionálnych účtov v Spoločenstve
Referenčné čísla
KOM(2007)0776 – C6-0452/2007 – 2007/0272(COD)
Dátum predloženia v EP
6.12.2007
Gestorský výbor
dátum oznámenia na schôdzi
ECON
19.2.2008
Výbor požiadaný o stanovisko
dátum oznámenia na schôdzi
JURI
19.2.2008
Bez predloženia stanoviska
dátum rozhodnutia
JURI
8.4.2008
Spravodaj kyňa
dátum menovania
Pervenche Berès
18.2.2008
Prerokovanie vo výbore
9.9.2008
Dátum prijatia
7.10.2008
Výsledok záverečného hlasovania
+:
–:
0:
19
Poslanci prítomní na záverečnom hlasovaní
Mariela Velichkova Baeva, Pervenche Berès, Sharon Bowles, Udo Bullmann, Jonathan Evans, Elisa Ferreira, José Manuel García-Margallo y Marfil, Karsten Friedrich Hoppenstedt, Sophia in ‘t Veld, Wolf Klinz, Astrid Lulling, John Purvis, Alexander Radwan, Bernhard Rapkay, Antolín Sánchez Presedo, Margarita Starkevičiūtė, Ivo Strejček
Náhradníci prítomní na záverečnom hlasovaní
Katerina Batzeli, Bilyana Ilieva Raeva
