Plenárne zasadnutie 1. - 2. apríla 2009
Inštitúcie
2009-04-06 - 10:05
Poslanci na ceste do zasadacej miestnosti Boj proti viacnásobnej diskriminácii, investície do energetickej účinnosti budov, či systém environmentálnej známky EÚ: to boli hlavné témy aprílového plenárneho zasadnutia v Bruseli.
Poslanci tiež schválili správu o uplatňovaní smernice o voľnom pohybe a pobyte osôb v rámci teritória Spoločenstva a uznesenie o európskom svedomí a totalitarizme.
Denný prehľad prerokovanej agendy nájdete na nižšie uvedených odkazoch.
20090326FCS52730
Streda: Vzťahy s Ruskom a ochrana Arktídy
Satelitný pohľad na Arktídu © NASA V úvodný deň plenárneho zasadnutia EP v Bruseli si poslanci uctili pamiatku 300 migrantov, ktorí sa minulý týždeň utopili pri pobreží Líbye.
Parlament sa ďalej zaoberal obnovou dohody o partnerstve s Ruskom a diskutoval o možnosti uzavretia medzinárodnej zmluvy na ochranu arktického regiónu.
V nedeľu boli objavené telá migrantov, ktorí sa z Líbye pokúšali odstať do Európy.
Tri stovky mŕtvych si poslanci uctili minútou ticha.
Dohoda s Ruskom
Návrh obnovenia dohody EÚ o spolupráci s Ruskom vyvolal v pléne polemiku.
Výbor pre zahraničné vzťahy totiž odporučil, aby EÚ od Ruska žiadala zakázať zníženie či zastavenie energetických dodávok v prípade sporov a zamerať sa na ochranu ľudských práv v Rusku.
Moskva by sa tiež mala zaručiť, že proti svojim susedom nepoužije silu.
Kým skupina ľudovcov a európskych demokratov spoločne so skupinou liberálov text vítajú, socialisti ho považujú za nevyvážený.
Navrhli preto viacero pozmeňovacích návrhov.
Český poslanec zo skupiny ľudovcov a európskych demokratov Josef Zieleniec zdôrazňuje: "Nesmieme zabudnúť na rolu, akú Rusko minulé leto zohrávalo vo vojne s Gruzínskom alebo v januári počas plynovej krízy.
Reakcie poslancov
Autor parlamentnej správy, poľský liberál Janusza Onyszkiewicz, pripomína aj ľudsko-právny rozmer dohody.
"Žiadne strategické partnerstvo nie je možné v prípade, že sa hodnoty demokracie, rešpektovanie ľudských práv a vláda zákona plne nezdieľajú a nedodržiavajú," uviedol pred poslancami.
Maďarský socialista Csaba Tabajdi však zdôrazňuje, že "pokiaľ ide o dodávky zemného plynu, sme vzájomne závislí, pretože Rusko by nedokázalo predať svoj plyn niekomu inému."
Líder liberálov Graham Watson zas navrhuje sebavedomejší prístup.
"Európa má dnes tri a pol krát viac obyvateľov než Rusko.
Na vojenské účely míňame 10-krát viac a naša ekonomika je 15-krát väčšia ako ich.
Niet žiadneho dôvodu, aby sme sa Kremľu obávali."
Ochrana Arktídy
Druhou veľkou témou bola diskusia o prípadnej zmluve na ochranu Arktídy.
Týmto regiónom sa pritom poslanci zaoberali aj v októbri 2008.
V Arktíde by sa malo nachádzať asi 20 % celosvetových doposiaľ neobjavených zásob ropy a plynu.
Ide tiež o oblasť, ktorá prudko reaguje na zmenu klímy.
Topiace sa ľadovce a zvýšená hladina mora by mohli jej vzhľad natrvalo zmeniť.
O územie Arktídy sa navyše sporia viaceré krajiny.
Poslanci zo všetkých politických skupín preto v rozprave vyjadrili obavy ako nájsť dohodu ohľadom územných nárokov a zároveň dlhodobo zabezpečiť ochranu životného prostredia.
O uznesení k tejto téme budú poslanci hlasovať vo štvrtok.
Na programe sa objavili aj ďalšie témy.
Poslanci tak diskutovali o európskych fondoch a nediskriminácii a v krátkosti sa zoznámili s obsahom správ k vzdelávaniu detí imigrantov a k zdravotným účinkom elektromagnetických polí.
Lepšia integrácia detí prisťahovalcov v školách Sú elektromagnetické vlny nebezpečné?
Nová smernica proti diskriminácii - tentoraz mimo zamestnania Návrh uznesenia o Arktíde Uznesenie o Arktíde z októbra 2008
Štvrtok: Environmentálna značka, totalitné režimy
Hlasujúci poslanci V záverečný deň plenárneho zasadnutia EP v Bruseli poslanci podporili zmeny pravidiel udeľovania environmentálnej značky.
"Kvet EÚ" sa bude objavovať na viacerých výrobkoch a pomôže tak spotrebiteľovi pri výbere.
Parlament tiež schválil uznesenie o totalitných režimoch v Európe.
Ekoznačka
Kvet EÚ využívajú výrobcovia pri propagácii svojich výrobkov.
Kým dnes sa jedná o 26 kategórii tovarov, po novom to bude takmer dvojnásobok.
Environmentálnu značku však nenájdeme na liekoch a potravinách.
Poslanci tiež navrhujú informačnú kampaň, ktorá by zvýšila povedomie spotrebiteľov o "kvete EÚ".
Poslanci tiež podporili zjednodušenie Európskeho systému environmentálneho riadenia (EMAS).
Ide o certifikát pre organizácie, ktoré hodnotia, riadia a znižujú environmentálne vplyvy svojich činností a produktov.
Definitívne rozhodnutie o zmenách ešte musia potvrdiť ministri členských štátov.
Totalitné režimy
V ďalšom schválenom uznesení sa poslanci zamerali na totalitné režimy, ktoré v minulosti pôsobili v Európe.
Podľa schváleného textu je potrebné udržiavať spomienky na minulosť nažive, pretože "bez spomienok nemôže prísť k zmiereniu".
Poslanci preto navrhujú zdokumentovať minulosť, otvoriť archívy a na európskej úrovni diskutovať o totalitných režimoch.
Zároveň požadujú, aby sa 23. august stal celoeurópskym pamätným dňom obetí všetkých totalitných a autoritárskych režimov.
Ďalšie správy
Na programe sa objavili aj ďalšie témy.
Poslanci schválili uznesenie o práve občanov EÚ a ich rodinných príslušníkov voľne sa pohybovať a zdržiavať sa na území členských štátov, či uznesenie o investíciách do energetickej efektívnosti a energie z obnoviteľných zdrojov v oblasti bývania.
Podporu získal aj text o rovnakom zaobchádzaní s osobami bez ohľadu na náboženské vyznanie alebo vieru, zdravotné postihnutie, vek alebo sexuálnu orientáciu a odporúčanie pre Radu ohľadom novej dohody s Ruskom.
Systém environmentálnej značky Spoločenstva Uznesenie o environmentálnej značke Únia musí viesť otvorenú diskusiu na tému zločiny totalitných režimov Uznesenie o svedomí Európy a totalitných režimoch Záznam plenárneho zasadnutia
SK
1
PHOTO
20090401PHT53073.jpg
SK
2
PHOTO
20090401PHT53079.jpg
SK
8
PHOTO
20090401PHT53085.jpg
SK
13
LINK
/wps-europarl-internet/frd/vod/research-by-date?language=sk
-//EP//TEXT IM-PRESS 20090326STO52723 0 NOT XML V0//SK
-//EP//TEXT IM-PRESS 20090326STO52724 0 NOT XML V0//SK
-//EP//TEXT IM-PRESS 20090326STO52719 0 NOT XML V0//SK
-//EP//TEXT MOTION P6-RC-2009-0163 0 NOT XML V0//SK
-//EP//TEXT TA P6-TA-2008-0474 0 NOT XML V0//SK
-//EP//TEXT IM-PRESS 20090331IPR53012 0 NOT XML V0//SK
-//EP//TEXT TA P6-TA-2009-0209 0 NOT XML V0//SK
-//EP//TEXT IM-PRESS 20090401IPR53245 0 NOT XML V0//SK
-//EP//TEXT TA P6-TA-2009-0213 0 NOT XML V0//SK
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
