Odpoveď pani Redingovej v mene Komisie
(10. februára 2012)
Komisia sa v stratégii rovnosti žien a mužov 2010 − 2015 KOM(2010) 491 v konečnom znení. zaviazala podporovať presadzovanie rovnosti pohlaví pri implementácii všetkých aspektov stratégie Európa 2020 a jej hlavných iniciatív a úzko monitorovať vnútroštátne politiky prijaté s cieľom podporiť rovnosť pohlaví na trhu práce, ako aj sociálne začlenenie žien v kontexte usmernení politík zamestnanosti a vnútroštátnych politík zamestnanosti.
V pracovnom dokumente útvarov Komisie s názvom „Akcie na vykonávanie stratégie rovnosti žien a mužov 2010 − 2015“ SEK(2010) 1079/2. , ktorý je priložený k stratégii, sa tieto záväzky uvádzajú podrobnejšie, spolu s útvarmi Komisie zodpovednými za ich vykonávanie.
Konkrétne balík ročného prieskumu rastu (RPR) na rok 2011 poukázal na opatrenia, ktoré by sa mali zamerať na zjednodušenie účasti žien na pracovnom trhu.
Na základe toho sa na konci prvého európskeho semestra vydali v tejto oblasti odporúčania pre jednotlivé krajiny, a to konkrétne pre 8 členských štátov.
V nedávno prijatom balíku RPR na rok 2012 zohľadnila Komisia pokrok zaznamenaný v súvislosti s uvedenými odporúčaniami.
Komisia úzko monitoruje akcie, ktoré členské štáty podnikajú s cieľom reagovať na odporúčania v tejto oblasti a plánuje predložiť posúdenie aktuálneho stavu vykonávania v rámci odporúčaní pre jednotlivé krajiny na rok 2012.
