Rozhovor s Pietrom Feithom, zástupcom EÚ v Kosove
Vonkajšie vzťahy
2009-02-17 - 11:15
Pieter Feith Presne pred rokom Kosovo vyhlásilo nezávislosť od Srbska.
Minulý týždeň sa vo Výbore pre zahraničné veci poslanci stretli so zástupcom EÚ v Kosove Pietrom Feithom.
Ako vyzerajú vzťahy medzi Srbmi a kosovkými Albáncami?
To jej jedna z tém, na ktoré sme sa holandského diplomata opýtali.
Povedali ste, že alternatíva k multietnickej spoločnosti neexistuje.
Ako ďaleko je Kosovo od jej dosiahnutia?
Napredujeme, ale ešte je pred nami veľa práce.
Ide o dlhodobé úsilie zmierenia a regionálny kontext mu v súčasnosti nepomáha.
Stále tu je politická diskusia o legalite Kosova, ktorá nepomáha.
Vidím však čoraz viac pripravenosti a ochoty rôznych komunít, vrátane srbskej komunity, posunúť sa ďalej a spolupracovať s ústrednými inštitúciami Kosova.
Ako sa snažíte zlepšiť dialóg medzi Srbskom a Kosovom?
Nezodpovedám za tento dialóg, avšak rád by som poznamenal, že EÚ by chcela vidieť spoluprácu Belehradu a Prištiny v praktických otázkach, v cezhraničných záležitostiach, pretože to vnímame ako súčasť európskej perspektívy, ktorú sme obom krajinám udelili.
Päť európskych krajín Kosovo neuznáva.
(Slovensko, Rumunsko, Španielsko, Cyprus a Grécko - pozn. redakcie).
Prečo by ho mali uznať, ak tak doposiaľ neurobila ani OSN?
Existujú aspoň dva dôležité dokumenty, ku ktorým sa pripojilo všetkých 27 členských štátov.
Jedným z nich je rozmiestnenie misie EULEX s hlavným cieľom bojovať proti korupcii a organizovanému zločinu.
To je cezhraničná záležitosť, takže EULEX nájdete spolupracovať s úradmi v Belehrade a Prištine.
Európska únia je pripravená podporovať akýkoľvek ďalší kontakt medzi Belehradom a Prištinou.
Ide tu aj o otázku, že by sa tieto krajiny raz mohli stať členmi EÚ?
V tomto štádiu nejde o otázku členstva.
Myslím si, že všetky členské štáty chcú, aby sa udržala stabilita.
Perspektíva bola udelená na samite v Solúne v roku 2003, takže je potrebné sa posunúť ďalej.
Myslím, že v tomto nie sú žiadne reálne námietky.
Nadviazať oficiálnu komunikáciu so srbskou menšinou v prištinskom úrade EÚ bolo vlani veľmi zložité.
Aká je situácia dnes?
Napredujeme.
Mávame okrúhle stoly, pri ktorých sa s členmi vlády stretáva viacero kľúčových zástupcov Srbov v Kosove.
Diskutujú o praktických záležitostiach v oblasti zdravotníctva, školstva, decentralizácie a zachovania kultúrneho a náboženského dedičstva Kosova.
Myslím si, že ide o povzbudzujúci krok vpred.
***
Európsky parlament schválil 5. februára uznesenie, v ktorom okrem iného odporúča, aby Kosovo uznali všetky krajiny EÚ.
Schválený text nájdete na nižšie uvedenom odkaze.
Tento rozhovor si tiež môžete pozrieť vo videoformáte so slovenskými titulkami.
20090213STO49395 Poslanci podporili európsku perspektívu Kosova (česky) Uznesenie EP o Kosove EÚ v Kosove (anglicky) Výbor pre zahraničné veci Diskusia poslancov o Kosove (feb 2008) Video: rozhovor
SK
1
PHOTO
20090216PHT49545.jpg
SK
4
LINK
http://www.euinkosovo.eu/
SK
5
LINK
/activities/committees/homeCom.do;jsessionid=CA77597FCC4B508B04612A892A6489E7.node2?body=AFET
SK
7
LINK
http://www.europarltv.europa.eu/yourparliament.aspx?action=viewVideo&packageId=989587b2-9956-4d8a-a4a3-f5ae5ad10337
-//EP//TEXT IM-PRESS 20090204IPR48469 0 NOT XML V0//SK
-//EP//TEXT TA P6-TA-2009-0052 0 NOT XML V0//SK
-//EP//TEXT IM-PRESS 20080219IPR21734 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
