Rozprava na plenárnom zasadnutí: Demontáž lodí
Doprava
2008-05-20 - 14:45
Demontáž lodí sa vykonáva najmä na indickom subkontinente
Hoci takmer tretina veľkých plavidiel a tankerov pláva pod vlajkou niektorej z krajín EÚ, demontáž lodí sa uskutočňuje prevažne v Ázii.
Lode pritom okrem ocele častokrát obsahujú aj materiály z azbestu či iných zdraviu škodlivých ťažkých kovov.
Niektorí v tejto súvislosti preto hovoria o exporte toxického odpadu z EÚ.
Poslanci EP sa touto otázkou budú zaoberať na plenárnom zasadnutí v utorok 20. mája.
Každý rok sa celosvetovo rozoberie takmer 600 veľkých plavidiel.
Ich počet pritom bude stúpať.
Len v roku 2010 by sa napríklad malo odstaviť z prevádzky 800 cisternových lodí s jednoduchým trupom.
Riziková činnosť
Európske kapacity pre demontáž pritom postačujú len na rozoberanie vojnových lodí či štátnych plavidiel.
Obchodné lode tak zväčša končia mimo územia EÚ.
Najčastejšie ide o Bangladéš, Pakistan či Indiu, kde sa lode rozoberajú ručne priamo na plážach či brehoch riek v neľudských podmienkach.
Existuje tak veľké riziko, že pozostatky oleja či nebezpečné materiály, z ktorých je loď vyrobená, znečistia životné prostredie a zároveň poškodia zdravie pracovníkov v tomto priemysle.
Aj EÚ je spoluzodpovedná
Do pléna EP sa preto v utorok dostane správa holandského poslanca zo skupiny Nezávislosť/demokracia Johannesa Bloklanda.
Autor v nej priznáva, že EÚ je "čiastočne zodpovedná za existujúce sociálne a ekologické problémy v oblasti demontáže lodí".
Navrhnutý text preto vyzýva, aby sa prijala medzinárodná dohoda, v ktorej sa stanovia povinnosti všetkých strán podieľajúcich sa na demontáži.
Lepšej organizácii a kontrole by tiež pomohol zoznam lodí, ktoré sa majú v blízkej budúcnosti demontovať.
Autor tiež navrhuje, aby sa z vyradených lodí pred ich demontážou v krajinách, ktoré nie sú členmi OECD, odstránil všetok nebezpečný materiál.
Sledujte rozpravu naživo
O správe poslanca Bloklanada bude plénum rokovať v utorok 20. mája.
Priamy prenos môžete sledovať na nižšie uvedenom odkaze po 21:00.
20080520STO29277 Priamy prenos Návrh správy o lepšej demontáží lodí Zelená kniha Komisie o demontáží lodí Bazilejský dohovor o demontáží lodí (anglicky)
SK
1
PHOTO
20080516PHT29083.jpg
SK
2
LINK
/eplive/public/livebroadcast_sk.htm
SK
4
LINK
http://ec.europa.eu/prelex/detail_dossier_real.cfm?CL=sk&DosId=195762
SK
5
LINK
http://www.basel.int/ships/index.html
-//EP//TEXT REPORT A6-2008-0156 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
