Užívanie kokaínu rastie, najviac rozšírené sú mäkké drogy
Spravodlivosť a vnútorné veci
2007-12-07 - 19:42
Kokaín je módnou drogou
Podľa najnovšej správy o užívaní drog v Európe stúpa dopyt po kokaíne, znižuje sa užívanie heroínu a najviac rozšírené sú naďalej mäkké drogy ako konope.
K tomuto záveru dospela najnovšia správa Európskeho monitorovacieho centra pre dogy a drogovú závislosť v portugalskom Lisabone.
Zástupcovia tejto agentúry predstavili europoslancom výsledky výskumu v stredu 21. novembra.
Nová výročná správa európskej agentúry pre drogy potvrdzuje dlhodobý trend konzumácie drog.
V Európskej únii denne užíva mäkké drogy okolo troch miliónov ľudí.
Štvrtina všetkých dospelých (70 miliónov ľudí vo veku 15 - 64 rokov) aspoň raz v živote mäkkú drogu ochutnala, pričom asi 23 miliónov ľudí tak učinilo v priebehu posledného roka.
Mäkké drogy: vedú Česi a Španieli
U mladých ľudí všeobecne obľúbenosť mäkkých drog klesá.
Užívanie je však aj naďalej na vysokej úrovni a to najmä u mladých mužov.
V tejto skupine (muži vo veku 13-34 rokov) užil konope v priemere každý ôsmy, pričom Španielsko a Česko patria ku krajinám, kde sa mäkké drogy konzumujú najviac.
Počas uplynulého roku konzumoval v týchto krajinách každý piaty muž mäkké drogy a podobné údaje agentúra zaregistrovala aj v Taliansku, vo Francúzsku a vo Veľkej Británii.
Riaditeľ agentúry Wolgang Götz na tlačovej konferencii uviedol, že ohľadom vývoja mäkkých drog je miernym optimistom: "Narastajúce užívanie konope, ktoré sledujeme od 90-tych rokov, teraz snáď dosiahlo vrchol."
Klesajúcu tendenciu vykazuje užívanie heroínu a konzumácia drog prostredníctvom injekcií.
Dramatický nárast užívania kokaínu
Nová správa jasne dokazuje trend smerom k užívaniu kokaínu, ktorý jednoznačne ovláda rebríček popularity látok vytvárajúcich závislosť.
Monitorovacie centrum odhaduje, že v EÚ užíva kokaín okolo 4,5 milióna ľudí, oproti dokumentovanému počtu 3,5 milióna z roku 2006.
Götz vysvetľuje, že časť tohto dramatického nárastu možno vysvetliť lepším spôsobom dokumentácie užívania drogy.
Nárast konzumácie kokaínu je však napriek tomu ohromný v porovnaní s drogami ako extáza či amefetamíny.
Európska stratégia neúčinná
Agentúra každoročne registruje sedem až osem tisíc úmrtí, ktoré priamo súvisia s užívaním drog.
Typickou obeťou sú muži vo veku 25 až 35 rokov.
Správa tiež zdôrazňuje, že európska stratégia v boji proti drogám nie je účinná.
S tým súhlasí aj taliansky poslanec z konfederatívnej skupiny zjednotenej ľavice Guido Catania, ktorý je podpredsedom Výboru pre občianske slobody.
Tento poslanec predložil v roku 2004 odporúčanie Parlamentu k drogovej politike EÚ na obdobie rokov 2005-2012.
"Musíme zmeniť našu stratégiu v boji proti užívaniu drog," uviedol a dodal, že trestanie drogovo závislých nie je vhodnou odpoveďou na narastajúce problémy.
Legalizácia marihuany sa nechystá
Zástupca Európskej komisie reagoval na návrhy europoslancov vyhlásením, že sa rozhodne neuvažuje o legalizácii niektorých mäkkých drog, tak ako to mnoho zástancov alternatívnych prístupov k drogovej politike žiada.
Účastníkov stretnutia tiež uistil, že Komisia berie drogovú problematiku vážne.
Európske monitorovacie centrum pre drogy a drogovú závislosť je centrom zhromažďovania a spracovávania informácii o drogách v rámci celej Európskej únie.
Založené bolo v roku 1993 so sídlom v Lisabone a jeho úlohou je poskytovať členským štátom EÚ objektívne, spoľahlivé a porovnateľné informácie o drogách a drogovej závislosti.
20071121STO13447 Výročná správa (formát pdf) Protidrogová stratégia: Odporúčanie EP Výbor pre občianske slobody, spravodlivosť a vnútorné veci Európske monitorovacie centrum pre drogy a drogovú závislosť
SK
1
PHOTO
20071122PHT13553.jpg
SK
2
LINK
http://www.emcdda.europa.eu/attachements.cfm/att_42156_SK_TDAC07001SKC.pdf
SK
4
LINK
/activities/expert/committees/presentation.do?committee=2362&rewritten&language=SK
SK
5
LINK
http://www.emcdda.europa.eu/
-//EP//TEXT TA P6-TA-2004-0101 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
