Rumunský premiér očakáva "zelenú" na vstup do Únie
Rozšírenie
2006-09-21 - 20:12
Rumunský premiér Călin Popescu-Tăriceanu v Európskom parlamente
Rumunský premiér Călin Popescu-Tăriceanu na stretnutí s predsedom EP Josepom Borrellom a lídrami politických skupín uviedol, že očakáva "zelenú" pre vstup Rumunska do EÚ.
S blížiacim sa termínom rozhodnutia o vstupe tejto krajiny do Únie, Tăriceanu podčiarkol pokrok Rumunska v napĺňaní kritérií pre vstup, predstavil rumunskú víziu o ďalšom rozvoji Únie, ako aj úlohu svojej krajiny v nej.
Návšteva v Bruseli sa uskutočnila len pár dní pred tým, ako Európska komisia vydá monitorovaciu správu.
Tá rozhodne, či sa plánovaný termín vstupu Rumunska do EÚ 1. januára 2007 dodrží, alebo či je potrebné použiť tzv. ochranné doložky v tých oblastiach, kde pokrok nedosiahol úroveň očakávaní Bruselu.
Tăriceanu uviedol, že od Komisie očakáva pozitívnu správu, ktorá bude obsahovať žiadne alebo len minimálne výhrady.
Pripomenul tiež, že v nasledujúcich mesiacoch Rumunsko bude naďalej pokračovať v reformách tak, aby splnilo všetky kritériá, ktoré si predsavzalo.
Počas mimoriadneho zasadnutia Konferencie predsedov (Predseda EP a lídri politických skupín) sa v súvislosti s pristúpením Rumunska diskutovalo najmä o jeho hospodárskej situácii, súdnictve, právach menšín, medzinárodnej adopcii detí a poľnohospodárstve.
Odkaz rumunského premiéra poslancom je jasný: "Rumunsko pracuje na plný výkon, aby splnilo všetky európske záväzky.
V tomto úsilí budeme pokračovať aj po predstavení monitorovacej správy Európskej komisie 26. septembra a aj po vstupe do EÚ."
Na tlačovej konferencii po zasadnutí Konferencie predsedov sa predseda EP Josep Borrell vyjadril, že lídri politických skupín vrelo privítali slová rumunského premiéra.
Dodal tiež, že pokiaľ ide o vstup Rumunska a Bulharska do Únie, o únave z rozširovania hovoriť nemožno.
Čo bude nasledovať?
Správa Komisie, či Rumunsko a Bulharsko spĺňajú kritériá pre vstup do EÚ, bude Parlamentu predstavená na najbližšej plenárnej schôdzi v Štrasburgu.
Hlasovanie europoslancov k správe však prebehne až 10.-11. októbra na krátkom plenárnom zasadnutí v Bruseli.
V predchádzajúcej správe Komisie zožalo Rumunsko kritiku v štyroch oblastiach, kde bolo potrebné zaviesť reformy.
Tri z nich sa týkali oblasti poľnohospodárstva a posledná požadovala zabezpečiť interoperabilitu informačných systémov v daňovej správe so systémami v EÚ.
Călin Popescu-Tăriceanu navštívil Európsky parlament dva týždne po obdobnej návšteve bulharského premiéra Sergeja Staniševa, ktorý sa s predsedom Borrellom a lídrami politických skupín stretol na prvom septembrovom plenárnom zasadnutí v Štrasburgu.
20060921STO10869 Dve významné návštevy počas plenárneho zasadnutia v Štrasburgu Kľúčové závery monitorovacích správ o Bulharsku a Rumunsku z mája 2006
SK
1
PHOTO
20060921PHT10865.jpg
SK
3
LINK
http://europa.eu/rapid/pressReleasesAction.do?reference=MEMO/06/201&format=HTML&aged=0&language=SK&guiLanguage=fr
-//EP//TEXT IM-PRESS 20060906STO10384 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
