Imigrácia ako liek na demografické problémy
Sociálna politika
2008-01-10 - 15:29
Verejnosť by privítala lepšie začlenenie imigrantov do spoločnosti
Viac ako dve storočia ľudia európske krajiny z rôznych dôvodov opúšťali.
Posledných 60 rokov však nastal opačný trend a Európa sa stala pre prisťahovalcov atraktívnou.
Viacerí politici a odborníci pritom vidia v imigrácii liek na demografické problémy.
Príliv imigrantov je však podľa nich potrebné usmerňovať.
V 27 krajinách Európskej únie dnes žije približne pol miliarda ľudí.
Asi 3,7% z nich sú prisťahovalci.
Ich počet však v posledných rokoch rastie čoraz rýchlejšie.
V rokoch 2004 a 2005 prišlo na "starý kontinent" zhruba dva milióny imigrantov ročne.
Európsky štatistický úrad Eurostat predpokladá, že ak sa takéto vysoké množstvo prisťahovalcov bude opakovať, skupina obyvateľov EÚ v produktívnom veku sa bude rozrastať až do roku 2030.
V opačnom prípade pocítime ich úbytok do desiatich rokov.
Prijmeme viac imigrantov?
Vo februári sa na plenárnom zasadnutí EP objaví správa francúzskej socialistky Françoise Castex.
Táto poslankyňa sa domnieva, že imigrácia je pozitívnym faktorom pokiaľ ide o štruktúru európskej populácie.
Európska komisia vydala v októbri 2007 štúdiu o demografickej budúcnosti Európy.
Z dokumentu vyplýva, že na vyriešenie problému s nedostatkom Európanov v produktívnom veku by do roku 2050 musela EÚ otvoriť náruč asi 56 miliónom prisťahovalcov.
Najviac pracujúcich imigrantov by pritom potrebovali krajiny s nízkou mierou pôrodnosti ako Nemecko, Španielsko, Taliansko či Poľsko.
Pozitíva, ktoré so sebou prináša imigračná vlna, možno vidieť aj na príklade Írska a Španielska.
Tieto krajiny dosiahli v rokoch 1999 až 2005 nadpriemerný hospodársky rast v eurozóne.
Štúdia Európskej komisie pritom podčiarkuje fakt, že bez masívneho prílivu imigrantov by sa tak nikdy nestalo.
Problémy s integráciou
Európska verejnosť však zatiaľ nie je takémuto riešeniu príliš naklonená.
Problémom je slabá miera integrácie prisťahovalcov do spoločnosti.
Prieskum Eurobarometra z jesene 2006 zistil, že len štyria z desiatich občanov EÚ majú pocit, že imigranti sú prínosom pre ich krajinu.
V jednotlivých štátoch EÚ však panujú veľké rozdiely.
Kým vo Švédsku je prisťahovalcom naklonených 79 percent, na Slovensku ich pozitívne vníma len 12 percent obyvateľstva.
Françoise Castex preto vo svojej správe zdôrazňuje, že imigranti musia získať právne a sociálne istoty.
Týmto spôsobom bude EÚ úspešnejšia voči xenofóbnym názorom obyvateľov.
Imigrant nie je zločinec
Problémom však aj naďalej zostáva nelegálne prisťahovalectvo.
Jedným z riešení by mohla byť takzvaná "európska modrá karta".
Po vzore jej americkej zelenej verzie by prisťahovalcom umožňovala legálne pracovať v EÚ.
Jej zavedenie už pritom podporili aj poslanci EP v septembri minulého roku.
Všeobecne sa odhaduje, že v krajinách EÚ žije 4,5 až 8 miliónov nelegálnych prisťahovalcov.
Správa španielskeho socialistu Javiera Morena Sáncheza, ktorú poslanci schválili v septembri 2007, pritom konštatuje: nelegálnych prisťahovalcov nemožno považovať za delikventov; mnohí z nich riskujú životy, aby sa dostali do Európy a hľadali tu slobodu a obživu.
20080107STO17493 Demografický deficit EÚ: Prečo sa rodí málo detí?
Európania starnú, rodí sa ich menej.
Čo robiť?
Bude EÚ vydávať Európske modré karty?
Uznesenie EP o európskej modrej karte Uznesenie na základe správy poslanca Moreno Sáncheza Návrh správy poslankyne Castex (česky)
SK
1
PHOTO
20080109PHT17874.jpg
SK
7
LINK
/meetdocs/2004_2009/documents/pr/678/678516/678516cs.pdf
-//EP//TEXT IM-PRESS 20071115STO13227 0 NOT XML V0//SK
-//EP//TEXT IM-PRESS 20071107STO12713 0 NOT XML V0//SK
-//EP//TEXT IM-PRESS 20070921STO10548 0 NOT XML V0//SK
-//EP//TEXT TA P6-TA-2007-0414 0 NOT XML V0//SK
-//EP//TEXT TA P6-TA-2007-0415 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
